തുടർച്ചയായി നേടിയ ബോക്സ് ഓഫീസ് വിജയങ്ങൾക്ക് പിന്നാലെ മോഹൻലാൽ പ്രതിഫലം ഉയർത്തിയെന്ന് സിനിമ വൃത്തങ്ങൾ . നിലവിൽ മലയാള സിനിമയിലെ ഏറ്റവും ഉയർന്ന പ്രതിഫലം വാങ്ങുന്ന താരമാണ് മോഹൻലാൽ . 3 കോടി മുതൽ 3.50 കോടി വരെയാണ് മോഹൻലാലിൻറെ ഒരു സിനിമയ്ക്കുള്ള പ്രതിഫലം . ഒപ്പം അമ്പത് കോടി പിന്നിടുകയും പുലിമുരുകൻ കളക്ഷനിൽ സർവ്വകാല റെക്കോർഡ് തീർക്കുകയും ചെയ്തതിന് പിന്നാലെയാണ് മോഹൻലാൽ പ്രതിഫലം ഉയർത്തിയത് . ജനതാ ഗാരേജ് , വിസ്മയം എന്നീ സിനിമകളിലൂടെ തെലുങ്ക് പ്രേക്ഷകരിൽ സ്വീകാര്യത നേടിയതും പ്രതിഫല വർദ്ധനവിന് കാരണമായി . മലയാളത്തേക്കാൾ ഉയർന്ന പ്രതിഫലമാണ് തമിഴ് - തെലുങ്ക് ചിത്രങ്ങൾ മോഹൻലാൽ വാങ്ങിയിരുന്നത് . ജനതാ ഗാരേജിൽ അഞ്ച് കോടിക്ക് മുകളിലായിരുന്നു മോഹൻലാലിൻറെ പ്രതിഫലം എന്നറിയുന്നു . 19 കോടിയാണ് ജനതാ ഗാരേജിലെ നായകൻ ജൂനിയർ എൻടിആറിന്റെ പ്രതിഫലം . ആഗോള ബോക്സ് ഓഫീസിൽ 50 കോടി രൂപയാണ് ഒപ്പം ഗ്രോസ് കളക്ഷനായി നേടിയത് . 360 കേന്ദ്രങ്ങളിൽ റിലീസ് ചെയ്ത പുലിമുരുകൻ 35 കോടി പിന്നിട്ടെന്നാണ് അറിയുന്നത് . കേരളത്തിന് പുറമേ ഓവർസീസ് മാർക്കറ്റിലും മോഹൻലാൽ സിനിമകൾക്ക് മികച്ച സാമ്പത്തിക നേട്ടം കൈവരിക്കാനായതും പ്രതിഫലത്തുക ഉയർത്താൻ കാരണമായി .


ലൈംഗികാതിക്രമങ്ങളെ കുറിച്ചുള്ള തുറന്ന് പറച്ചിലിലായ മീറ്റു ക്യാംപെയിനിൻറെ ഭാഗമായി താൻ നേരിട്ട ദുരനുഭവത്തെ കുറിച്ച് പങ്കുവെയ്ക്കുകയാണ് പ്രമുഖ ഗായിക ചിന്മയി . ഏതെങ്കിലും തരത്തിൽ ലൈംഗികാതിക്രമങ്ങൾക്ക് ഇരയാകാത്ത ഒരു സ്ത്രീയും ഉണ്ടാകില്ലെന്ന് പറഞ്ഞ ചിന്മയി തൻറെ എട്ടാമത്തെ വയസിൽ ഒരു ആൾദൈവത്തിൽ നിന്ന് നേരിട്ട ലൈംഗികാതിക്രമത്തെ കുറിച്ചും പറയുന്നുണ്ട് . ഉറങ്ങികിടക്കുമ്പോൾ തന്നെ ലൈംഗിക താൽപര്യത്തേടെ ഇയാൾ തൊട്ടെന്നാണ് ഇവർ പറയുന്നത് . തനിക്ക് പുരുഷ സുഹൃത്തുക്കളും ഉണ്ട് . ഇവരിൽ പലരെയും പല മുതിർന്ന ആണുങ്ങളും പീഡിപ്പിച്ചിട്ടുണെന്നും ട്വിറ്ററിലൂടെ ഇവർ വ്യക്തമാക്കി . ലൈംഗികാതിക്രമം തുറന്ന് പറയാൻ സ്ത്രീകൾക്ക് ബുദ്ധിമുട്ടുണ്ട് എന്നാൽ ലൈംഗികാതിക്രമത്തിന് ഇരകളായ പുരുഷൻമാർക്കും ഇത് തുറന്ന് പറയാൻ വലിയ പ്രയാസമാണ് . കാത്തിരിക്കുന്ന അപകടങ്ങളെ കുറിച്ച് ആൺകുട്ടികളോട് ആരും പറഞ്ഞ് കൊടുക്കുന്നില്ലെന്നും ഒരിക്കലും ഉണങ്ങാത്ത മുറിവുകളുമായി ഇവർ വളർന്ന് വരുമെന്നും ചിന്മയി പറയുന്നു . പീഡനങ്ങൾക്ക് ഇരയാകുന്ന പുരുഷന്മാരെയും സഹായിക്കണമെന്നും പെൺകുട്ടികളെ മാത്രമല്ല ആൺകുട്ടികളെയും എല്ലാകാര്യങ്ങളും പഠിപ്പിക്കണം എന്നും ഇവർ പറയുന്നു .


പൊതുമേഖലാ ബാങ്കുകൾ ആളെക്കൊല്ലുന്ന ചാർജ്ജുമായി അരങ്ങു വാഴുമ്പോൾ ആശ്വാസമായി പോസ്റ്റൽ ബാങ്കിംഗ് . റിസർവ് ബാങ്കിന്റെ അംഗീകാരത്തോടെ ആരംഭിച്ച പേയ്മെന്റ് ബാങ്കിംഗ് സ്ഥാപനങ്ങളുടെ കൂട്ടത്തിലാണ് രാജ്യത്തെ പോസ്റ്റ് ഓഫീസുകൾ കേന്ദ്രീകരിച്ചുള്ള പേയ്മെന്റ് ബാങ്കിംഗ് സേവനങ്ങൾ ആരംഭിക്കുന്നത് . ബാങ്കുകളുടെ എടിഎമ്മുകളിൽ നാലോ അഞ്ചോ തവണ മാത്രം സൌജന്യ പണമിടപാടുകൾ നടത്താൻ മാത്രം അനുമതിയുള്ളപ്പോഴാണ് പോസ്റ്റൽ എടിഎം കാർഡുകൾ ആജീവനാന്ത സൌജന്യ സേവനങ്ങൾ ലഭ്യമാക്കുന്നത് . പോസറ്റൽ പേയ്മെന്റ് ബാങ്ക് അനുവദിക്കുന്ന കാർഡ് ഉപയോഗിച്ച് ഏത് എടിഎം വഴിയും ഇ ടപാടുകൾ നടത്താൻ കഴിയുമെന്നതും മറ്റൊരു പ്രത്യേകതയാണ് . 100 രൂപ മാത്രമാണ് മിനിമം ബാലൻസ് . പോസ്റ്റ് ഓഫീസ് പേയ്മെന്റ് ബാങ്കുകൾ പൊതുമേഖലാ ബാങ്കുകളുടെ എടിഎമ്മുമായി ബന്ധിപ്പിക്കുന്നതിനുള്ള നടപടികൾ ജനുവരിയിലാണ് ആരംഭിച്ചത് . ഇതോടെ എല്ലാ എടിഎമ്മുകളിൽ നിന്നും പോസ്റ്റ് ഓഫീസ് റൂപേ കാർഡുകൾ ഉപയോഗിച്ച് ഇടപാടുകൾ നടത്തുന്നതിനുള്ള സംവിധാനവും നിലവിൽ വന്നു . 50 രൂപ മാത്രമാണ് പോസ്റ്റ് ഓഫീസ് പേയ്മെന്റ് ബാങ്കിൽ അക്കൌണ്ട് തുടങ്ങുന്നതിനാവശ്യമായ തുക . അക്കൌണ്ട് തുടങ്ങുന്നതിനായി നേരിട്ട് പോസ്റ്റ് ഓഫീസിലെത്തിയോ പോസ്റ്റ്മാന്റെ പക്കൽ നിന്ന് അപേക്ഷ ഫോം പൂരിപ്പിച്ച് നൽകിയോ സേവിംഗ്സ് അക്കൌണ്ട് തുടങ്ങാൻ സാധിക്കും . 2016 മാർച്ച് 20നായിരുന്നു റിസർവ് ബാങ്ക് ആദിത്യ ബിർള , ടെക് മഹീന്ദ്ര , പേടിഎം , ഇന്ത്യാ പോസ്റ്റ് എന്നിവയ്ക്ക് പേയ്മെന്റ് ബാങ്ക് ആരംഭിക്കുന്നതിനുള്ള അനുമി നൽകിയത് . ലോണുകൾ , മ്യൂച്വൽ ഫണ്ടുകൾ , ഡെബിറ്റ് - ക്രെഡിറ്റ് കാർഡ് സേവനങ്ങൾ എന്നിവയാണ് പേയ്മെന്റ് ബാങ്ക് വഴി ഇന്ത്യാ പോസ്റ്റിൽ ലഭ്യമാകുക .


ലോകകിരീടം നേടിയില്ലെങ്കിലും വിജയികൾ തന്നെയാണ് മിതാലിയും സംഘവും . ഇന്ത്യയിലെ ക്രിക്കറ്റ് ആരാധകരുടെയും മാധ്യമങ്ങളുടെയും കണ്ണുതുറപ്പിക്കാൻ ഇംഗ്ലണ്ടിലെ മുന്നേറ്റത്തിലൂടെ ഇന്ത്യൻ വനിതാ ടീമിനായി . 12 വർഷം മുമ്പ് മിതാലി രാജ് ആദ്യമായി ഒരു വനിതാ ലോകകപ്പ് ഫൈനലിൽ കളിക്കുമ്പോൾ ഇന്ത്യയിൽ അതിന്റെ തത്സമയ സംപ്രേഷണത്തിന് ഒരുചാനലും തയാറായിരുന്നില്ല . എന്നാൽ ഇക്കുറി കാര്യങ്ങൾ മാറി . ടൂർണമെന്റിന്റെ തുടക്കം മുതൽ രാജ്യത്തിന്റെ ആശംസകൾ മിതാലിപ്പടയ്ക്കൊപ്പമുണ്ടായി . ഇഷ്ടപ്പെട്ട പുരുഷതാരമാരെന്ന് ചോദിച്ച മാധ്യമപ്രവർത്തകനെ മിതാലി തിരുത്തിയപ്പോൾ ആരും മുഖം ചുളിച്ചില്ലെന്നതുതന്നെ മാറിയ സമീപനത്തിന് തെളിവായി . സെമിയിൽ ഹർമൻപ്രീത് കൌറിന്റെ അവിശ്വസനീയ ബാറ്റിംഗ് വനിതാ ക്രിക്കറ്റ് താരത്തോടുള്ള ആരാധകരുടെയും അധികാരികളുടെയും സമീപനത്തെ തന്നെ മാറ്റിമറിച്ചു . ഫൈനലിന്റെ തലേന്ന് 50 ലക്ഷം വീതം പാരിതോഷികം പ്രഖ്യാപിച്ച് ബിസിസിഐയും പ്രോത്സാഹനവുമായി ഒപ്പമുണ്ടായി . എന്നാൽ ഇതിലുമേറെ അർഹിക്കുന്നുണ്ട് ഈ വനിതാരത്നങ്ങൾ . പുരുഷതാരങ്ങളെപ്പോലെ ബിസിനസ് ക്ലാസിൽ പറക്കാൻ വനിതാ ടീമിനെയും അനുവദിച്ചിട്ട് അധികം നാളൊന്നുമായില്ല . വനിതാ താരങ്ങൾക്ക് ഏർപ്പെടുത്തിയ വാർഷിക കരാർ പുതുക്കാൻ ഒട്ടും താൽപര്യം കാട്ടിയില്ല ബിസിസിഐ എന്നതും ഇവിടെ ഓർക്കണം . എ ഗ്രേഡ് കരാർ ലഭിക്കുന്ന പുരുഷ താരത്തിന് ബിസിസിഐ രണ്ട് കോടി രൂപ വാർഷിക പ്രതിഫലമായി നൽകുമ്പോൾ അതേ എ ഗ്രേഡ് കരാർ ലഭിക്കുന്ന വനിതാ താരത്തിന് ലഭിക്കുന്നത് വെറും 15 ലക്ഷം രൂപയാണെന്നത് തന്നെ വനിതാ ക്രിക്കറ്റിനെ ബിസിസിഐ എങ്ങനെയാണ് ഇതുവരെ കണ്ടിരുന്നത് എന്നതിന്റെ സൂചനയാണ് . പുരുഷ ക്രിക്കറ്റിലെപ്പോലെ വിവിധ പ്രായവിഭാഗങ്ങളിലായി മത്സരങ്ങൾ നടത്താൻ ഇനിയും വൈകിക്കൂടാ . ഐപിഎൽ മാതൃകയിൽ വനിതകൾക്കായി ലീഗ് തുടങ്ങണമെന്ന മിതാലിയുടെ നിർദേശവും ബിസിസിഐക്ക് മുന്നിലുണ്ട് . ഓസ്ട്രേലിയ വനിതകൾക്കായി വനിതകൾക്കായി ബിഗ് ബാഷ് ലീഗ് തുടങ്ങിയതും ഹിറ്റായതും ബിസിസിഐയുടേയും കണ്ണുതുറപ്പിച്ചേക്കാം . വിപ്ലവകരമായ മാറ്റങ്ങൾക്ക് വഴിയൊരുക്കുമെന്ന് പ്രഖ്യാപിച്ച് ഇംഗ്ലണ്ടിലെത്തിയ മിതാലിപ്പട അവസാന പടിയിൽ കാലിടറിയെങ്കിലും തല ഉയർത്തിത്തന്നെയാണ് മടങ്ങുന്നത് . കോലിമാരുടെ തന്നിഷ്ടമെല്ലാം അനുവദിച്ചുകൊടുക്കുന്ന ക്രിക്കറ്റ് മേലാളൻമാർ ഇനിയെങ്കിലും മിതാലിമാരെ മാനിക്കുമെന്ന് വിശ്വസിക്കാം . ലോകകപ്പിലൂടെ ഉയർന്ന ആവേശം കെടാതെസൂക്ഷിച്ചാൽ ഭാവിയിൽ പുരുഷതാരങ്ങളെപ്പോലും പിന്നിലാക്കി ഹർമൻപ്രീതും വേഥ കൃഷ്ണമൂർത്തിയുമെല്ലാം ക്രിക്കറ്റിലെ ഇന്ത്യയുടെ പോസ്റ്റർ ഗേൾസാകുന്ന കാലം വിദൂരമല്ല .


' ഒരു നിമിഷത്തിന്റെ കഥ പറയാൻ എനിക്കൊരു ദിവസം വേണം , ഒരു ദിവസത്തിന്റെ കഥ പറയാനോ ഒരു വർഷം വേണം , അനന്തത വേണം . . ' ഫ്രഞ്ച് ആചാര്യൻ ഴാങ് ലുക് ഗൊദാർദിന്റെ ഏറ്റവും പുതിയ ചിത്രം ദി ഇമേജ് ബുക്കിന്റെ ( 2018 ) തുടക്കത്തിൽ കടന്നുവരുന്ന ഒരു വോയ്സ് ഓവറാണ് ഇത് . എണ്ണമില്ലാത്ത ഇമേജുകൾ , സ്റ്റിൽ ഫോട്ടോഗ്രഫിയുടെയും വീഡിയോഗ്രഫിയുടെയും ആരംഭകാലം മുതൽ ഏറ്റവും ആധുനികമായ ഛായാഗ്രഹണ സങ്കേതങ്ങളിൽ വരെ ചിത്രീകരിച്ച ദൃശ്യങ്ങളിൽ തനിക്ക് മാത്രം പകരാനാവുന്ന ചലച്ചിത്രാനുഭവം നിർമ്മിച്ചെടുക്കുകയാണ് ഗൊദാർദ് . അങ്ങേയറ്റം ഗഹനമാണ് അത് . എല്ലാ ഗൊദാർദ് ചിത്രങ്ങളെയുംപോലെതന്നെ അനായാസമായ കാഴ്ചയ്ക്ക് കാണിയെ ക്ഷണിച്ചിരുത്തുന്ന ഒന്നല്ല . കൃത്യമായി പറയാൻ കഥയുടേതായ ചട്ടക്കൂടുകളൊന്നുമില്ലാതെ , തന്റേതായ സിനിമാറ്റിക് സങ്കേതങ്ങളിൽ ഗൊദാർദ് കോർത്തെടുക്കുന്ന 84 മിനിറ്റ് ദൃശ്യപ്പെരുമഴ പ്രേക്ഷകരോട് പൊതുവായും വൈയക്തികമായും സംവദിക്കുന്ന കാര്യങ്ങളുണ്ട് . സുഖകരമല്ലാത്ത ഒരു രാത്രിയിൽ കാണുന്ന ( ദുഃ ) സ്വപ്നത്തിന്റെ രൂപത്തിലാണ് നരേഷൻ . അതിൽ ലോകമുണ്ടായ കാലം മുതൽ നൂറ്റാണ്ടുകളിലൂടെ ഇപ്പോഴും തുടരുന്ന മനുഷ്യകുലത്തിന്റെ സംഘർഷങ്ങളുടെ ചരിത്രമുണ്ട് . ചവിട്ടിമെതിച്ച് കടന്നുപോയ ഫാസിസത്തെക്കുറിച്ചുള്ള മറവിയുണ്ട് . ' എല്ലാവരും സ്വയം രാജാവാകുന്നതിനെക്കുറിച്ചാണ് സ്വപ്നം കാണുന്നത് ' എന്നാണ് ഒരു വോയ്സ് ഓവർ . ഒപ്പം കടന്നുവരുന്ന ദൃശ്യത്തിൽ എത്ര ആട്ടിപ്പായിച്ചാലും വാലാട്ടി നിൽക്കുന്ന ഒരു തെരുവുപട്ടിയെ കല്ലെടുത്തെറിയുന്ന ബാലനും . ഒരിടത്ത് ക്രൂശിതനായ യേശുവിന്റേതെന്ന് തോന്നിക്കുന്ന ചിത്രവും തോക്കേന്തി നിൽക്കുന്ന വനിതയുടെ ചിത്രവും തുടരൻ കട്ടുകളിലൂടെ സൂപ്പർ ഇംപോസ് ചെയ്തെടുത്തിരിക്കുന്നു അദ്ദേഹം . ഇത്തരത്തിലുള്ള ഗൊദാർദിയൻ കുസൃതികളിലൂടെ അവതരിപ്പിക്കപ്പെടുന്ന കറുത്ത ഹാസ്യമാണ് ദി ഇമേജ് ബുക്കിന്റെ എല്ലാ താളുകളിലും . ഭീകരവാദം ഒരു ദിവ്യപ്രവൃത്തിയായാണ് പരിഗണിക്കപ്പെടുന്നത് എന്ന മട്ടിൽ ഒരു വാചകമുണ്ട് ഇടയ്ക്ക് . ലോകത്തെ പുനരാവിഷ്കരിക്കാൻ തക്കവണ്ണമുള്ള ദുഃഖമൊന്നും നമ്മളാരും ഇതുവരെ അനുഭവിച്ചിട്ടില്ലെന്ന് നിരീക്ഷിക്കുന്നു അദ്ദേഹം . ദി ഇമേജ് ബുക്കിന്റെ ചിത്രീകരണം പൂർത്തിയാക്കാൻ രണ്ട് വർഷമെടുത്തു . പ്രധാനമായും അറബ് നാടുകളിലായിരുന്നു ചിത്രീകരണം . പാശ്ചാത്യമായ കണ്ണിലൂടെ എന്നാണ് ഒരു അധ്യായത്തിന്റെ പേര് . ഭീകരവാദമെന്നത് എപ്പോഴും ഇസ്ലാം മതവുമായി ചേർത്തുവെക്കുന്ന പാശ്ചാത്യ കാഴ്ചപ്പാടിനെ പരിഹസിക്കുന്നു അദ്ദേഹം . ബോംബ് നിർമ്മിക്കപ്പെടുന്നതിന്റെ സ്വാഭാവികതയെ നിരീക്ഷിക്കുകയും ചെയ്യുന്നു ഗൊദാർദ് . മാധ്യമമെന്ന നിലയിൽ ഒരു ചലച്ചിത്ര വിദ്യാർഥിക്ക് അവഗണിക്കാനാവാത്ത സാന്നിധ്യമായി ഈ 87 - ാം വയസ്സിലും തുടരുകയാണ് ഗൊദാർദ് എന്ന മാസ്റ്റർ ഫിലിംമേക്കർ . പറയാനുള്ള കാര്യം പറയുന്നതിനൊപ്പം സിനിമ എന്ന മാധ്യമത്തെ പുനർ നിർവചിക്കാനുള്ള , നവതരംഗകാലം മുതലുള്ള ശ്രമം കഴിഞ്ഞ രണ്ട് ചിത്രങ്ങളിൽ കൂടുതൽ പ്രകടമായിരുന്നു ( ഗുഡ്ബൈ ടു ലാംഗ്വേജ് , ഫിലിം സോഷ്യലിസം ) . ഇമേജുകളുടെ പുതിയൊരുതരം ഉപയോഗത്തിലൂടെ നവീനമായൊരു ചലച്ചിത്രഭാഷ സ്വരൂപിച്ചെടുക്കാനുള്ള ശ്രമത്തിലാണ് അദ്ദേഹം . അതിന്റെ തുടർച്ച തന്നെയാണ് ദി ഇമേജ് ബുക്കും . ഇക്കഴിഞ്ഞ കാൻസ് ഫിലിം ഫെസ്റ്റിവലിൽ മികച്ച ചിത്രത്തിനുള്ള പാം ഡി ഓർ പുരസ്കാരത്തിനായി തെരഞ്ഞെടുക്കപ്പെട്ട ചിത്രമാണ് ദി ഇമേജ് ബുക്ക് . പക്ഷേ പാം ഡി ഓർ ലഭിച്ചില്ല . എന്നാൽ ഗൊദാർദിന്റെ ഈ ശ്രമത്തെ അവഗണിക്കാനാവില്ലായിരുന്നു ജൂറിക്ക് . അതിനാൽ കാനിന്റെ ചരിത്രത്തിൽ ഒരു പുതിയ പുരസ്കാരം അവതരിപ്പിക്കപ്പെട്ടു . സ്പെഷ്യൽ പാം ഡി ഓർ എന്ന പേരിൽ . ' സിനിമയെന്ന കലയെ മുന്നോട്ട് നയിക്കുന്ന കലാകാരന് . . ' എന്നാണ് ആ പുതിയ പുരസ്കാരത്തെ ജൂറി നിർവ്വചിച്ചത് . ആ നിർവചനത്തിൽ ഒട്ടുമേ അതിശയോക്തിയില്ലെന്ന് ദി ഇമേജ് ബുക്കിന്റെ താളുകൾ തുറന്നാൽ മനസിലാവും . ഒരുപക്ഷേ മീഡിയത്തിൽ നവഭാവുകത്വം കണ്ടെത്താനുള്ള ആർജ്ജവമുള്ള പരീക്ഷണങ്ങൾ നടത്തുന്ന ഒരേയൊരു ' ചെറുപ്പക്കാരൻ ' ഇപ്പോൾ ഗൊദാർദ് ആണ് !


ഐപിഎല്ലിൽ മുംബൈ ഇന്ത്യൻസും ഗുജറാത്ത് ലയൺസും തമ്മിലുള്ള മത്സരത്തിനിടെ ഒരേ നാട്ടുകാരായ മുംബൈയുടെ കീറോൺ പൊള്ളാർഡും ഡ്വയിൻ ഗുജറാത്തിന്റെ ഡ്വയിൻ ബ്രാവോയും തമ്മിൽ വാക് പോര് . മത്സരത്തിന്റ പതിനാലാം ഓവറിലായിരുന്നു നാടകീയരംഗങ്ങൾ അരങ്ങേറിയത് . ബ്രാവോയുടെ പന്തിൽ ജോസ് ബട്ലർ പുറത്തായശേഷമാണ് പൊള്ളാർഡ് ക്രീസിലെത്തിയത് . ബ്രാവോയുടെ പന്ത് നേരിട്ട പൊള്ളാർഡ് മുന്നോട്ടു കയറി അടിക്കാനൊരുങ്ങിയശേഷം പ്രതിരോധിച്ചു . പന്ത് കൈയിലെടുത്തശേഷം ബ്രാവോ പൊള്ളാർഡിന് സമീപമെത്തി ദേഹത്ത് തോൾ കൊണ്ട് ഇടിച്ചു . ഇതേസമയം അടിക്കാനോങ്ങിയ ബാറ്റുമായി പൊള്ളാർ കൈ ഉയർത്തി നിന്നു . അടിയുടെ വക്കോളമെത്തിയശേഷം ബ്രാവോ ചിരിച്ച് നടന്നകന്നു . കഴിഞ്ഞ ദിവസം വിൻഡീസ് സെലക്ടർമാർ ഏകദിന ടീമിലേക്ക് പൊള്ളാർഡിനെയും സുനിൽ നരെയ്നെയും തിരിച്ചെടുത്തിരുന്നു . എന്നാൽ ബ്രാവോ , സമി . ഗെയ്ൽ എന്നിവരെ ഒഴിവാക്കി . ആഭ്യന്തര ക്രിക്കറ്റിൽ കളിക്കാത്തതുകൊണ്ടാണ് ഒഴിവാക്കിയത് എന്നായിരുന്നു വിൻഡീസ് ക്രിക്കറ്റ് ബോർഡ് ഇതിന് പറഞ്ഞ ന്യായീകരണം . എന്നാൽ പരിക്ക് മൂലം പൊള്ളാർഡും വിൻഡീസിലെ ആഭ്യന്തര ക്രിക്കറ്റ് മത്സരങ്ങളിൽ കളിച്ചിട്ടില്ല . ബോർഡിന്റെ ഇരട്ടത്താപ്പിനെതിര ബ്രാവോ അടക്കമുള്ളവർ കഴിഞ്ഞ ദിവസം പരസ്യമായി രംഗത്തുവരികയും ചെയ്തു . ഇതിനിടെയാണ് കളിക്കളത്തിലും ഇരുവരും ഏറ്റുമുട്ടലിന്റെ വക്കോളമെത്തിയത് . വീഡീയോ കാണാൻ ഇവിടെ ക്ലിക്ക് ചെയ്യുക


നോക്കിയ 8110 4ജി മോഡലിന്റെ വിൽപ്പന തുടങ്ങി . ബനാന ഫോൺ എന്ന് പേരിട്ട് വിളിച്ചിരുന്ന നോക്കിയ 8110 ഫോണിന്റെ 4ജി മോഡൽ നോക്കിയ 3.1നൊപ്പമാണ് പ്രഖ്യാപിച്ചത് . നോക്കിയ 8110 4ജി രാജ്യത്തിലുടനീളമുള്ള വിപണന കേന്ദ്രങ്ങളിൽ ലഭ്യമാകുമെന്ന് എച്ച്എംഡി ഗ്ലോബൽ അറിയിച്ചു . നോക്കിയയുടെ ഓൺലൈൻ വിൽപന സൈറ്റായ നോക്കിയ ഡോട് കോമിലും നോക്കിയ 8110 4ജി ലഭ്യമാകും . നോക്കിയ 8110 4ജി വോൾട്ട് ഫോണിന്റെ വില 5,999 രൂപയാണ് . ബനാന യെല്ലോ , കറുപ്പ് എന്നീ നിറങ്ങളിലാണ് ഫോൺ ലഭിക്കുന്നത് . ലോഞ്ച് പ്രമാണിച്ച് ജിയോ ഡിജിറ്റൽ ലൈഫ് ഉപഭോക്താകൾക്ക് 544ജിബി ജിയോ 4ജി ഡാറ്റാ സൌജന്യമായ് ലഭിക്കും ബനാന ഫോൺ എന്നറിയപ്പെടുന്ന നോക്കിയ 8110ന് 2.45 ഇഞ്ച് ക്യുവിജിഎ കളർ ഡിസ്പ്ലേ , സ്ലൈഡ് - ഔട്ട് കീബോർഡ് , ക്യുവൽകോം സ്നാപ്ഡ്രാഗൺ 205 ഡ്യുവൽ - കോർ പ്രൊസ്സസർ , 512 എംബി റാം , 4ജിബി ഇന്റേണൽ മെമ്മറി എന്നീ സൌകര്യങ്ങളുമുണ്ട് . ഫെയ്സ്ബുക്ക് , വാട്സ്ആപ്പ് , യൂട്യൂബ് , ട്വിറ്റർ , ഗൂഗിൾ മാപ്പ് തുടങ്ങിയ ആപ്പുകൾ നോക്കിയ 8110 - ൽ പ്രവർത്തിക്കും . 1500എംഎഎച്ച് ബാറ്ററി , 2എംപി പിൻ ക്യാമറയും ഉൾപ്പെടുത്തിയിട്ടുണ്ട് .


പാക്കിസ്ഥാനെതിരെ നടുവിന് പരിക്കേറ്റ പാണ്ഡ്യയെ സ്ട്രെച്ചറിലാണ് ഗ്രൌണ്ടിന് പുറത്ത് എത്തിച്ചത് . എന്നാൽ പാണ്ഡ്യക്ക് എഴുന്നേറ്റ് നിൽക്കാനാവുന്നുണ്ടെന്നും പാണ്ഡ്യ ഡോക്ടർമാരുടെ നിരീക്ഷണത്തിലാണെന്നുമാണ് ഇന്ത്യൻ ടീം മാനേജ്മെന്റ് പറയുന്നത് . പാണ്ഡ്യ ടൂർണമെന്റിൽ തുടർന്ന് കളിക്കുമോ എന്ന കാര്യത്തിൽ വരും ദിവസങ്ങളിലെ വ്യക്തത വരൂ . ബൌളിംഗ് റണ്ണെടുപ്പ് എടുക്കവെയാണ് പാണ്ഡ്യക്ക് പരിക്കേറ്റത് . ഗ്രൌണ്ടിൽ വീണ പാണ്ഡ്യക്ക് അനങ്ങാൻ പോലും കഴിയുന്നുണ്ടായിരുന്നില്ല . പരിക്ക് ഗുരുതരമാണെന്നായിരുന്നു ആദ്യ റിപ്പോർട്ടെങ്കിലും പുറം വേദനയാണെന്ന് പിന്നീട് വിശദീകരണമുണ്ടായി . പാണ്ഡ്യ തുടർന്ന് കളിക്കുന്നില്ലെങ്കിൽ അത് ടീമിന്റെ ബാലൻസിനെ ബാധിക്കും . നിലവിൽ ടീമിൽ പാണ്ഡ്യയല്ലാതെ പേസ് ബൌളിംഗ് ഓൾ റൌണ്ടറില്ല . ദീപക് ചാഹർ പാണ്ഡ്യയെപ്പോലെ ഓൾ റഔണ്ടറല്ലെങ്കിലും അത്യാവശ്യം ബാറ്റ് ചെയ്യാനറിയാവുന്ന പേസ് ബൌളറാണ് . സൂപ്പർ ഫോറിലെ ആദ്യ മത്സരത്തിൽ ഇന്ത്യ ബംഗ്ലാദേശിനെ നേരിടും .


ആധാർ അല്ലെങ്കിൽ യുണീക് ഐഡന്റിറ്റി നമ്പർ ( യുഐഡി ) എന്നത് ഒരു ഇന്ത്യൻ പൌരന്റെ ബയോമെട്രിക് വിവരങ്ങൾ അടങ്ങിയ രേഖയാണ് . ആധാർ എന്നത് ഇന്ത്യക്കാരുടെ അടിസ്ഥാന തിരിച്ചറിയൽ രേഖയായി മാറിയിരിക്കുന്നു . യുണീക് ഐഡന്റിഫിക്കേഷൻ അതോറിറ്റി ഓഫ് ഇന്ത്യ ( യുഐഡിഎഐ ) ആണ് രാജ്യത്ത് ആധാർ കാർഡുകൾ വിതരണം ചെയ്യുന്നത് . ഇതുവരെ യുഐഡിഎഐ 11 കോടിയോളം ആധാർ കാർഡുകളാണ് വിതരണം ചെയ്തിട്ടുള്ളത് . തിങ്കളാഴ്ച യുഡിഎഫ് ഹർത്താൽ , വ്യാപാരികൾ വിട്ടുനിൽക്കും യുഐഡിഎഐയുടെ ഔദ്യോഗിക വെബ്സൈറ്റ് വഴി ആധാർ സംബന്ധിച്ച പല സംശയങ്ങളും ദുരീകരിക്കാം . എല്ലാ 12 അക്ക നമ്പറും ആധാർ നമ്പർ അല്ലെന്ന് യുഐഡിഎഐ അറിയിച്ചിരുന്നു . നിങ്ങളുടെ ആധാർ നമ്പർ സാധുവാണോ എന്ന് യുഐഡിഎഐയുടെ ഔദ്യോഗിക വെബ്സൈറ്റ് വഴി അറിയാൻ സാധിക്കും . താഴെ പറയുന്നവയാണ് ഘട്ടങ്ങൾ . . .


രഞ്ജി ട്രോഫി ക്രിക്കറ്റിലെ നിർണായക ക്വാർട്ടർ പോരാട്ടത്തിൽ കേരളത്തിന് മേൽക്കൈ . രണ്ടാം ദിനം വിദർഭയുടെ ഒന്നാം ഇന്നിംഗ്സ് 246 റൺസിലൊതുക്കിയ കേരളം കളി നിർത്തുമ്പോൾ രണ്ട് വിക്കറ്റ് നഷ്ടത്തിൽ 32 റൺസെന്ന നിലയിലാണ് . എട്ട് റൺസെടുത്ത മുഹമ്മദ് അസ്ഹറുദ്ദീന്റെയും നൈറ്റ് വാച്ചമാനായി എത്തിയ സന്ദീപ് വാര്യരുടെയും ( 0 ) വിക്കറ്റുകളാണ് കേരളത്തിന് നഷ്ടമായത് . 13 റൺസെടുത്ത ജലജ് സക്സേനയും അഞ്ച് റൺസോടെ രോഹൻ പ്രേമുമാണ് ക്രീസിൽ . എട്ടു വിക്കറ്റ് ശേഷിക്കെ ഒന്നാം ഇന്നിംഗ്സ് ലീഡ് നേടാൻ കേരളത്തിന് ഇനിയും 214 റൺസ് കൂടി വേണം . നേരത്തെ 45/3 എന്ന നിലയിൽ ബാറ്റിംഗ് പുനരാരംഭിച്ച വിദർഭ 246 റൺസിന് ഓൾ ഔട്ടായി . 193 റൺസിൽ ഒമ്പതാം വിക്കറ്റ് വീണശേഷം അവസാന വിക്കറ്റിൽ വഖാറെയും ( 27 നോട്ടൌട്ട് ) , ലളിത് യാദവും ( 24 ) നടത്തിയ പോരാട്ടമാണ് വിദർഭയെ ഭേദപ്പെട്ട സ്കോറിലെത്തിച്ചത് . കേരളത്തിനായി കെ സി അക്ഷയ് അഞ്ചു വിക്കറ്റെടുത്തപ്പോൾ ജലജ് സക്സേന മൂന്ന് വിക്കറ്റെടുത്തു .


ഒടുവിൽ ബോളിവുഡ് നടി രാഖി സാവന്ത് സണ്ണി ലിയോണിനോട് മാപ്പ് പറഞ്ഞു . മുമ്പ് നടത്തിയ വിവാദ പരാമർശങ്ങൾക്കാണ് രാഖി സണ്ണിയോട് മാപ്പ് പറഞ്ഞത് . സണ്ണിയെ കുറിച്ചും അവരുടെ കഷ്ടപ്പാടും നിറഞ്ഞ ജീവിതത്തെ കുറിച്ചും പിന്നീട് ജീവിതം പിടിച്ചെടുക്കനായി നടത്തിയ പോരാട്ടങ്ങളെ കുറിച്ചും തനിയ്ക്ക് ഒന്നും അറിയില്ലായിരുന്നു . ഇതൊന്നും അറിയാതെയാണ് താൻ സണ്ണിയെ വിലയിരുത്തിയതെന്നും രാഖി പറഞ്ഞു . രാജീവ് ഖണ്ഡേൽവാളിന്റെ ചാറ്റ് ഷോയില്ലാണ് രാഖി ഇക്കാര്യം വെളിപ്പെടുത്തിയത് . രാഖി ഷോയിലൂടെ പരസ്യമായി ക്ഷമ ചോദിക്കുകയും ചെയ്തു . മൂന്ന് വർഷം മുൻപാണ് സണ്ണി ലിയോണിനെ കടന്നാക്രമിച്ച് രാഖി രംഗത്തെത്തിയത് . വിവാദ പരാമർശത്തിലൂടേയോ വസ്ത്രധാരണത്തിലൂടേയും അടിക്കടി രാഖി മാധ്യമങ്ങളിൽ വാർത്തയാകാറുണ്ട് . വിവാദ പുത്രിയായതു കൊണ്ട് തന്നെ താരത്തിന് ശത്രുക്കളുടെ കാര്യത്തിലും യാതൊരു കുറവുമില്ല . തനിയ്ക്ക് പറയാനുള്ളത് പൊതു വേദികളിലാകും രാഖി തുറന്നടിക്കുക . ഗ്ലാമർ ലോകത്ത് റാണിമാരാണ് സണ്ണി ലിയോണും രാഖി സാവന്തും . ഇവർ തമ്മിലുളള സ്വരചേർച്ച പരസ്യമായ രഹസ്യമാണ് . സണ്ണിയുടെ ഇന്ത്യൻ സിനിമ ലോകത്തിലേയ്ക്കുള്ള കടന്നു വരവ് ഏറ്റവും പാരയായത് രാഖി സാവന്തിനായിരുന്നു . അത് അവർ പല അവസരത്തിലും പ്രകടിപ്പിക്കുകയും ചെയ്തിരുന്നു . എന്നാൽ മൂന്ന് വർഷം മുൻപുള്ള സംഭവം വീണ്ടും കുത്തിപ്പൊക്കി കൊണ്ടു വന്നിരിക്കുകയാണ് രാഖി . സണ്ണിയുടെ വസ്ത്രധാരണവും ഗാനരംഗങ്ങളുമെല്ലാം ഇന്ത്യൻ സംസ്കാരത്തിന് ചേർന്നതല്ലെന്നായിരുന്നു രാഖി അന്ന് പറഞ്ഞിരുന്നത് . ഇത് ഇന്ത്യയിലെ പുരുഷൻമാരെ മാത്രമല്ല സ്ത്രീകളേയും വഴിതെറ്റിയ്ക്കുമെന്നായിരുന്നു താരത്തിന്റെ അന്നത്തെ ഭാഷ്യം . അതിനാൽ തന്നെ ഇന്ത്യയിൽ ഇനിയും തുടർന്ന് അഭിനയിക്കണമെങ്കിൽ ശരീരം മുഴുവൻ മറയ്ക്കുന്ന വസ്ത്രം ധരിക്കണമെന്നും രാഖി അന്ന് ആവശ്യപ്പെട്ടിരുന്നു .


ബിഗ് ബോസ് മലയാളം സീസൺ ഒന്നിൻറെ മോഹൻലാൽ പങ്കെടുത്ത ഞായറാഴ്ച എപ്പിസോഡിൽ പ്രതീക്ഷിച്ചിരുന്നത് പോലെ എലിമിനേഷൻ സംഭവിച്ചില്ല . മറിച്ച് ഒരു പുതിയ മത്സരാർഥി എത്തുകയാണ് ചെയ്തത് . ഷിയാസ് കരിം എന്ന കൊച്ചി പെരുമ്പാവൂർ സ്വദേശിയാണ് ബിഗ് ബോസ് ഹൌസിലേക്ക് പുതുതായി എത്തിയത് . മോഡലും മിസ്റ്റർ ഗ്രാൻറ് സീ വേൾഡ് മത്സരത്തിൽ രണ്ട് ടൈറ്റിലുകൾ നേടിയ ആളുമായ ഷിയാസ് കരിമിനെ മോഹൻലാൽ പ്രേക്ഷകർക്ക് മുന്നിൽ അവതരിപ്പിച്ചു . പോയ വാരത്തിലെ എലിമിനേഷൻ നോമിനേഷൻ ലിസ്റ്റിലുണ്ടായിരുന്ന അഞ്ച് പേരിൽ രണ്ട് പേർ സേഫ് സോണിലാണെന്ന് ശനിയാഴ്ച എപ്പിസോഡിൽ മോഹൻലാൽ പറഞ്ഞിരുന്നു . പ്രേക്ഷകരുടെ വോട്ടിംഗ് പ്രകാരം ദീപൻ മുരളിയും ഹിമ ശങ്കറുമാണ് എലിമിനേഷൻ ലിസ്റ്റിൽ നിന്ന് പുറത്തുപോയതായി മോഹൻലാൽ ശനിയാഴ്ച പ്രഖ്യാപിച്ചത് . അനൂപ് ചന്ദ്രൻ , അരിസ്റ്റോ സുരേഷ് , പേളി മാണി എന്നിവർ ലിസ്റ്റിൽ ബാക്കിയുണ്ടായിരുന്നെങ്കിലും ഞായറാഴ്ച എപ്പിസോഡ് അവസാനിക്കുമ്പൊഴും ഇവരിൽ ആരെയും പുറത്താക്കിയിട്ടില്ല . അനൂപ് ചന്ദ്രനെ പുറത്താക്കണോ എന്ന് ശ്വേത മേനോനെ കൺഫെഷൻ റൂമിലേക്ക് വിളിക്ക് ബിഗ് ബോസ് അന്വേഷിച്ചിരുന്നു . വിവാഹബന്ധം വേർപെടുത്തിയതടക്കമുള്ള തൻറെ വ്യക്തിപരമായ കാര്യങ്ങളെക്കുറിച്ച് അനൂപ് മോശമായി സംസാരിച്ചത് തനിക്ക് മാനസികമായി അങ്ങേയറ്റം ബുദ്ധിമുട്ടുണ്ടാക്കിയെന്നും എന്നാൽ അനൂപിനോട് ക്ഷമിക്കുകയാണെന്നും ശ്വേത പറഞ്ഞു . ബിഗ് ബോസിൻറെ ചോദ്യത്തോട് പൊട്ടിക്കരഞ്ഞുകൊണ്ടാണ് ശ്വേത സംസാരിച്ചത് . പേളി മാണിക്ക് പ്രേക്ഷക പിന്തുണയുണ്ടെന്നും മോഹൻലാൽ പറഞ്ഞു .


ഇന്ത്യൻ ടെലികോം വിപണിയിൽ എയർടെൽ - റിലയൻസ് ജിയോ പോരാട്ടം തുടരുന്നു . 98 രൂപയുടെ പ്രീ പെയ്ഡ് ഓഫറാണ് എയർടെൽ ഏറ്റവും ഒടുവിൽ പുറത്തിറക്കിയിട്ടുള്ളത് . 28 ദിവസത്തേയ്ക്ക് 5ജിബി 3ജി / 4ജി ഡാറ്റയാണ് എയർടെൽ ലഭ്യമാക്കുന്നത് . ഈ പ്ലാൻ ആന്ധ്രപ്രദേശ് , തെലങ്കാന സർക്കിളുകളിലാണ് ഈ ഓഫർ നിലവിൽ ലഭ്യമാകുന്നത് . എന്നാൽ എസ്എംഎസ് പ്ലാനുകളോ വോയ്സ് കോളുകളോ ഈ പ്ലാനിൽ ലഭിക്കില്ല എന്നതാണ് പ്രധാന ന്യൂനത . പ്രീ പെയ്ഡ് ഉപയോക്താക്കളിൽ വോയ്സ് കോളുകളും എസ്എംഎസുകളും ആവശ്യമില്ലാത്തതും അതേസമയം കൂടുതൽ ഡാറ്റ ഉപയോഗിക്കുന്നവരെ ലക്ഷ്യമിട്ടാണ് എയർടെൽ ഈ ഓഫർ പുറത്തിറക്കിയിട്ടുള്ളത് . 98 രൂപയുടെ പ്രീ പെയ്ഡ് പ്ലാനിൽ ഒരു ജിബിയ്ക്ക് 20 രൂപ എന്ന നിരക്കിലാണ് ആന്ധ്രപ്രദേശ് - തെലങ്കാന സർക്കിളുകളിൽ ലഭ്യമാക്കുന്നത് . 149 രൂപയ്ക്ക് 28 ജിബി ഡാറ്റയാണ് എയർടെൽ നൽകുന്ന മറ്റൊരു ഓഫർ . മറ്റ് സർക്കിളുകളിൽ ഒരു ജിബിയ്ക്ക് അഞ്ച് രൂപയാണ് ഈടാക്കുന്നത് . കേരളത്തിൽ മൂന്ന് ജിബി ഡാറ്റയാണ് പരമാവധി ലഭിക്കുക . മറ്റ് സർക്കിളുകളിൽ പരമാവധി 1ജിബി ഡാറ്റയാണ് ലഭിക്കുക . തെലങ്കാന ആന്ധ്രപ്രദേശ് സർക്കിളുകളിൽ 28 ദിവസത്തേയ്ക്ക് 5ജിബി ഡാറ്റയാണ് ഈ പ്ലാനിൽ ലഭിക്കുക . എയർടെൽ ചില ടെലികോം സർക്കിളുകളിൽ 93 രൂപയ്ക്ക് 1ജിബി ഡാറ്റയും ലഭ്യമാക്കുന്നുണ്ട് 28 ദിവസമാണ് ഓഫർ കാലാവധി . അൺലിമിറ്റഡ് വോയ്സ് കോൾ ഓഫറും ഈ പാക്കിലുണ്ട് . എന്നാൽ ആന്ധ്രപ്രദേശ് , തെലങ്കാന എന്നീ സർക്കിളുകളിൽ പത്ത് ദിവസമാണ് ഈ ഓഫറിന്റെ കാലാവധി . 98 രൂപയ്ക്ക് 2ജിബി ഡാറ്റയും അൺലിമിറ്റഡ് വോയ്സ് കോളും ഉൾപ്പെട്ട ബണ്ടിൽഡ് പാക്കാണ് റിലയൻസ് ജിയോ നൽകുന്നത് . പ്രതിദിനം 100 എസ്എംഎസുകളും ഈ പ്ലാനിലുണ്ട് . 28 ദിവസമാണ് ഓഫർ കാലാവധി . 101 രൂപയുടെ ഓഫർ പാക്കിൽ 6ജിബി ഡാറ്റയും റിലയൻസ് ജിയോ നൽകുന്നുണ്ട് . ബൂസറ്റർ പാക്ക് എന്ന പേരിലാണ് ഈ ഓഫർ പുറത്തിറക്കിയിട്ടുള്ളത് .


രാജ്യത്തെ എല്ലാ മൊബൈൽ നമ്പറുകളും ആധാർ കാർഡുമായി ബന്ധിപ്പിക്കാനുള്ള നീക്കവുമായി കേന്ദ്രസർക്കാർ . കേന്ദ്രസർക്കാർ പുറത്തിറക്കിയ ഉത്തരവ് ചൂണ്ടിക്കാണിച്ച് ടെലികമ്യൂണിക്കേഷൻ വിഭാഗം രാജ്യത്തെ എല്ലാ ടെലികോം സേവനദാതാക്കൾക്കും നോട്ടീസ് അയച്ചിട്ടുണ്ട് . ആധാർ കാർഡ് ഉപയോഗിച്ച് ഇ - കെവൈസി നടപടികൾ പൂർത്തിയാക്കണമെന്നാണ് കേന്ദ്രത്തിന്റെ നിർദേശം . 2018 ഫെബ്രുവരി ആറോടെ ആധാറുമായി ബന്ധിപ്പിക്കാത്ത മൈാബൈൽ നമ്പറുകൾ നിയമവിരുദ്ധമായി മാറുമെന്നും കേന്ദ്രം ചൂണ്ടിക്കാണിക്കുന്നു . രാജ്യത്തെ എല്ലാ മൊബൈൽ കണക്ഷനുകളും വെരിഫൈ ചെയ്തതായിരിക്കണമെന്ന ഫെബ്രുവരിയിലെ സുപ്രീം കോടതി നിർദേശത്തെ തുടർന്നാണ് ടെലികോം ഡിപ്പാർട്ട്മെന്റിന്റെ ഈ നീക്കം . ഇതിനായി ആധാർ നമ്പറുകൾ ഉപയോഗിക്കാമെന്നും കോടതി ചൂണ്ടിക്കാണിച്ചിരുന്നു . പുതിയ ടെലിഫോൺ കണക്ഷനെടുക്കുന്നതിനും ആധാറുമായി ബന്ധിപ്പിച്ച കെവൈസി വേരിഫിക്കേഷൻ സംവിധാനം ഏർപ്പെടുത്താനും കോടതി നിർദേശമുണ്ടായിരുന്നു . ആദായനികുതി റിട്ടേൺ സമർപ്പിക്കുന്നതിനും പാൻകാർഡിന് അപേക്ഷ സമർപ്പിക്കുന്നതിനും കേന്ദ്രം ആധാർ കാർഡ് നിർബന്ധമാക്കിയതിന് പിന്നാലെയാണ് മൊബൈൽ ഉപയോക്താക്കളെ നിയന്ത്രിക്കാനുള്ള കേന്ദ്ര നീക്കം . ജൂലൈ ഒന്നിന് ശേഷം ആധാർ കാർഡുമായി ബന്ധിപ്പിക്കാത്ത പാൻകാർഡുകൾ അസാധുവാക്കുമെന്നും ധനകാര്യബില്ലിലെ നിർദേശങ്ങൾക്കൊപ്പം പ്രഖ്യാപനമുണ്ടായിരുന്നു .


ആപ്പിളിന്റെ ഏറ്റവും പുതിയ ഓപ്പറേറ്റിങ് സിസ്റ്റമായ ഐഒഎസ് 11 പുറത്തിറങ്ങി . ഐഫോൺ , ഐപാഡ് തുടങ്ങിയ ഡിവൈസുകളിൽ പുതിയ ഒഎസ് ലഭ്യമാകും . വർഷങ്ങൾക്ക് ശേഷം ഐഒഎസിൽ വരുന്ന ഏറ്റവും വലിയ അപ്ഡേറ്റാണിത് . മുഖം മിനുക്കിയ ആപ്പ് സ്റ്റോർ , കൺട്രോൾ സെന്റർ , പുതിയ അപ്ലിക്കേഷനുകൾ എന്നിവ പുതിയ പതിപ്പിന്റെ ചില പ്രത്യേകതകളാണ് . ആപ്പിൾ പേ , കൂടുതൽ സ്മാർട്ടായ സിരി , കൺട്രോൾ സെന്ററിലെ ഭേദഗതികൾക്കുള്ള സൌകര്യം തുടങ്ങിയവയാണ് പ്രധാന പ്രത്യേകതകൾ . ഇന്ത്യൻ സമയം രാത്രി പത്തരയോടെയാണ് ഐഒഎസ് 11 ന്റെ അപ്ഡേഷൻ ലഭ്യമായി തുടങ്ങുക . Read in English : Apple iOS 11 features : App Store redesign , Control Center , File app and more ഗെയിമുകളും ആപ്ലിക്കേഷനുകളും ഡൌൺലോഡ് ചെയ്യാൻ കൂടുതൽ ആകർഷകമായാണ് ആപ്പ് സ്റ്റോർ എത്തുന്നത് . ഗെയിമുകൾക്കും ആപ്ലിക്കേഷനും വേണ്ടി ടുഡെ ടാബ് , ഡെഡിക്കേറ്റ് ടാബ് എന്നിവ സ്റ്റോറിലുണ്ട് . ഇവയെ കുറിച്ചുളള വിവരങ്ങളും എളുപ്പത്തിൽ കാണാൻ കഴിയും . സിരി ശബ്ദ സഹായത്തിലും കൂടുതൽ മികവ് കൈവരിച്ചിട്ടുണ്ട് . കൂടുതൽ സ്വാഭാവികതയും ആവിഷ്കരണ സമർത്ഥവുമായ സിരിയെയാണ് ഐഒഎസ് 11 പതിപ്പിൽ കാണാൻ കഴിയുക . പുതിയ ഒമ്പത് ക്യാമറാ ഫിൽട്ടറുകളും പതിപ്പിൽ ലഭ്യമാകും . കൂടുതൽ സ്വാഭാവികതയുളള ഫോട്ടോകൾക്ക് സഹായിക്കുന്ന ഫിൽട്ടറുകളാണ് ലഭ്യമാകുക . ഐഫോൺ 5എസ് , 6,6 പ്ലസ് , 6 പ്ലസ് എസ് , എസ്ഇ , 7,7 പ്ലസ് , ഐപാഡ് മിനി 2,3,4 , എയർ ആൻഡ് പ്രോ മോഡൽസ് , അഞ്ചാം തലമുറ , ഐപോഡ് ടച്ച് ആറാം തലമുറ തുടങ്ങിയ ഡിവൈസുകൾക്കാണ് പുതിയ ഒഎസ് അപ്ഡേഷൻ ലഭിക്കുക . ഐഫോൺ ഉപഭോക്താക്കൾക്ക് പരസ്പരം പണം കൈമാറ്റം ചെയ്യാൻ സുഗമമായ വഴിയൊരുക്കുന്നതാണ് ആപ്പിൾ പേ . ഐഒഎസ് 11 ലേക്ക് അപ്ഡേറ്റ് ചെയ്യാൻഃ സെറ്റിങ്സ് > ജനറൽ > സോഫ്റ്റ്വെയർ > സോഫ്റ്റ്വെയർ അപ്ഡേറ്റ് എന്നിങ്ങനെയുള്ള ഘട്ടങ്ങളിലൂടെ സാധിക്കും . ഐഫോൺ 8 , ഐഫോൺ 8 പ്ലസ് , ഐഫോൺ X തുടങ്ങിയ പുതിയ അതിഥികളെല്ലാം ഐഒഎസ് 11 ന്റെ കരുത്തിലാണ് അവതരിച്ചത് . ഈ മാസം 22 നാണ് ഐഫോൺ 8 വിൽപ്പനക്ക് എത്തുക . ഐഫോൺ X നവംബർ മൂന്നിനും വിപണിയിൽ ഇടംപിടിക്കും .


ഉപയോക്താക്കളുടെ സ്വകാര്യ വിവരങ്ങൾ ശേഖരിക്കുന്നത് സംബന്ധിച്ച് കടുത്ത ആക്ഷേപങ്ങളാണ് പല രാജ്യങ്ങളിലും ഫേസ്ബുക്ക് നേരിടുന്നത് . യൂറോപ്യൻ രാജ്യങ്ങളിൽ വലിയ നഷ്ടപാരിഹാരം കമ്പനി നൽകേണ്ടി വരികയും ചെയ്തിട്ടുണ്ട് . ഇക്കൂട്ടത്തിൽ ഏറ്റവുമൊടുവിൽ ശക്തമായ തീരുമാനവുമായി രംഗത്തെത്തിയിരിക്കുകയാണ് ബെൽജിയം . തങ്ങളുടെ പൌരന്മാരുടെ ഇന്റർനെറ്റ് ഉപയോഗം നിരീക്ഷിക്കാനോ അവരുടെ സ്വകാര്യ വിവരങ്ങൾ ശേഖരിക്കാനോ ഫേസ്ബുക്കിന് ഒരു അധികാരവുമില്ലെന്നും ഇത്തരം പരിപാടികൾ ഫേസ്ബുക്ക് ഉടൻ അവസാനിപ്പിക്കണമെന്നും കോടതി ഉത്തരവിട്ടു . ഇതിന് പുറമെ 100 മില്യൻ യൂറോ അല്ലെങ്കിൽ പ്രതിദിനം 2.5 ലക്ഷം യൂറോ വീതം ഫേസ്ബുക്ക് നഷ്ടപരിഹാരം നൽകണമെന്നും കോടതി വിധിച്ചു . ബ്രൌസറുകളിൽ നിക്ഷേപിക്കുന്ന കുക്കികൾ പോലുള്ള പ്രോഗ്രാമുകകൾ വഴി ആളുകൾ ഏതൊക്കെ സൈറ്റുകൾ സന്ദർശിക്കുന്നുവെന്നും ഓൺലൈനിൽ ജനങ്ങൾ എന്ത് ചെയ്യുന്നുവെന്നും ഫേസ്ബുക്ക് നിരീക്ഷിക്കുന്നുവെന്നായിരുന്നു പരാതി . ബെൽജിയത്തിലെ പ്രൈവസി കമ്മീഷനാണ് കോടതിയെ സമീപിച്ചത് . എന്നാൽ തങ്ങൾ ഇക്കാര്യത്തിൽ ഏറ്റവും പുതിയ സാങ്കേതിത വിദ്യയാണ് ഉപയോഗിക്കുന്നതെന്നും വിവരങ്ങൾ പങ്കുവെയ്ക്കാൻ ആഗ്രഹിക്കാത്തവർക്ക് അക്കാര്യം അറിയിക്കാനുള്ള സംവിധാനമുണ്ടെന്നുമായിരുന്നു ഫേസ്ബുക്ക് വാദിച്ചത് . ഇത് കോടതി മുഖവിലയ്ക്കെടുത്തില്ല . വ്യക്തമായ വിശദീകരണം നൽകാൻ ഫേസ്ബുക്കിന് കഴിയുന്നില്ലെന്ന് കോടതി വിലയിരുത്തി . തുടർന്നാണ് നഷ്ടപരിഹാരം നൽകാൻ വിധിച്ചത് . തങ്ങളുടെ പൌ ര ൻ മാ രെ ക്കു റി ച്ച് നി യ മ വി രു ദ്ധ മാ യി ശേ ഖ രി ച്ച വി വ ര ങ്ങ ൾ ഫേ സ്ബു ക്ക് ന ശി പ്പി ച്ചു ക ള യ ണ മെ ന്നും കോ ട തി ഉ ത്ത ര വി ട്ടു .


മോഹൻലാലിനെ നായകനാക്കി പൃഥ്വിരാജ് സംവിധാനം ചെയ്യുന്ന ചിത്രം ലൂസിഫർ അണിയറയിൽ പുരോഗമിക്കുകയാണ് . പൃഥ്വിരാജ് ആദ്യമായി സംവിധാനം ചെയ്യുന്ന ചിത്രംകൂടിയാണ് ലൂസിഫർ . നടൻ മുരളീ ഗോപിയാണ് ചിത്രത്തിന്റെ തിരക്കഥ ഒരുക്കുന്നത് . ആശീർവാദ് സിനിമാസിന്റെ ബാനറിൽ ആന്റണി പെരുമ്പാവൂരാണ് ലൂസിഫർ നിർമ്മിക്കുന്നത് . ചിത്രത്തിന്റെ തിരക്കഥാ രചന പുരോഗമിക്കുകയാണ് . അടുത്ത വർഷം ലൂസിഫറിന്റെ ചിത്രീകരണം ആരംഭിക്കും . ചിത്രത്തെക്കുറിച്ചുള്ള ചർച്ചകൾ പുരോഗമിക്കുകയാണെന്നു സൂചിപ്പിച്ചു കൊണ്ട് ആന്റണി പെരമ്പാവൂരും പൃഥ്വിരാജും മുരളീ ഗോപിയും ഒരുമിച്ചുളള ചിത്രം ഇന്ന് മോഹൻലാൽ തന്റെ ഫെയ്സ്ബുക്ക് പേജിൽ പങ്കുവച്ചിരുന്നു . ചിത്രത്തിൽ താൻ അഭിനയിക്കുമോ എന്ന കാര്യത്തിൽ ഇതുവരെ തീരുമാനമായിട്ടില്ലെന്നായിരുന്നു പൃഥ്വിരാജ് നേരത്തേ പറഞ്ഞിരുന്നത് . കഥ പൂർത്തിയാകുമ്പോൾ താൻ അഭിനയിക്കേണ്ടുന്ന ഒരു വേഷം ഉണ്ടെങ്കിൽ അതു ചെയ്യുമെന്നും പൃഥ്വി പറഞ്ഞിരുന്നു . മോഹൻലാലിനെ വച്ചൊരു സിനിമയെഴുതുന്നത് ഭാഗ്യമായി കാണുന്നുവെന്നായിരുന്നു മുരളീ ഗോപിയുടെ പ്രതികരണം . ആശിർവാദിന്റെ സ്വപ്ന പ്രൊജക്ടുകളിൽ ഒന്നാണിതെന്ന് ആൻറണി പെരുമ്പാവൂർ പറഞ്ഞു . 2018ലായിരിക്കും ലൂസിഫർ തിയേറ്ററിലെത്തുക . എന്നാൽ ഇതിൽ മാറ്റങ്ങളുണ്ടാവാമെന്നും ആന്റണി പെരുമ്പാവൂർ പറഞ്ഞു . എല്ലാതരം പ്രേക്ഷകർക്കും ഇഷ്ടമാവുന്ന തരത്തിലുളള ചിത്രമായിരിക്കും ലൂസിഫറെന്ന് അണിയറപ്രവർത്തകർ ഉറപ്പ് നൽകുന്നു . എന്നാൽ കഥയെ സംബന്ധിച്ച കൂടുതൽ വിവരങ്ങൾ പുറത്ത് വിടാൻ ഇവർ തയ്യാറായില്ല .


ക്രിക്കറ്റ് കളി പിഠിപ്പിക്കാൻ മാത്രമല്ല ക്രിക്കറ്റ് കമന്ററി പഠിപ്പിക്കാനും ബിസിസിഐയുടെ അക്കാദമി വരുന്നു . നാഷണൽ കമന്റേറ്റേഴ്സ് അക്കാദമി എന്ന പേരിലായിരിക്കും സ്ഥാപനം വരികയെന്ന് ' ഇന്ത്യൻ എക്സ്പ്രസ് ' ദിനപത്രം റിപ്പോർട്ട് ചെയ്തു . കമന്ററിയിൽ താൽപര്യമുള്ളവരെ ഓൺ എയറിൽ എങ്ങനെ കളി പറയണമെന്ന് വിദഗ്ദർ ഇവിടെ പഠിപ്പിക്കും . കമന്ററിയിൽ താൽപര്യമുള്ള ചെറുപ്പക്കാർക്കായാണ് ഇത്തരമൊരു ആശയം നടപ്പിലാക്കുന്നതെന്ന് ബിസിസിഐ സെക്രട്ടറി അനുരാഗ് ഠാക്കൂർ വ്യക്തമാക്കി . ഇംഗ്ലീഷിൽ മാത്രമല്ല പ്രാദേശിക ഭാഷയിലും കമന്ററി പഠിപ്പിക്കും . അതേസമയം , കമന്റേറ്റർമാരെ പൂർണമായും ബിസിസിയുടെ നിയന്ത്രണത്തിന് കീഴിൽകൊണ്ടുവരുന്നതിന് മുന്നോടിയായാണ് ബിസിസിഐയുെട ഈ നടപടിയെന്ന് ആരോപണമുണ്ട് . കമന്റേറ്റർമാരെ ഓൺ എയറിൽ എന്തു പറയണമെന്ന് ഇനി ബിസിസിഐ തീരുമാനിക്കുമെന്നാണ് ഉയരുന്ന ആക്ഷേപം . അടുത്തിടെ ഐപിഎൽ കമന്ററി പാനലിൽ നിന്ന് പ്രമുഖ കമന്റേറ്ററായ ഹർഷ ഭോഗ്ലെയെ ബിസിസിഐ കാരണമൊന്നും കൂടാതെ ഒഴിവാക്കിയിരുന്നു . ഇന്ത്യൻ ടീമിലെ ചില മുതിർന്ന താരങ്ങൾക്കും ബിസിസിഐയിലെ ചില ഉന്നതർക്കും ഭോഗ്ലെയോടുള്ള അതൃപ്തിയാണ് ഇതിന് പിന്നിലെന്ന് ആരോപണമുയർന്നിരുന്നു . ട്വന്റി - 20 ലോകകപ്പിനിടെ ഇന്ത്യൻ താരങ്ങളെക്കാൾ കൂടുതൽ ബംഗ്ലാദേശിനെപോലുള്ള മറ്റ് ടീമുകളുടെ പ്രകടനത്തെ പുകഴ്ത്തിയതാണ് ഭോഗ്ലെയോട് ബിസിസിഐക്ക് അതൃപ്തിക്കുള്ള കാരണമെന്നും റിപ്പോർട്ടുണ്ടായിരുന്നു .


പെട്രോളിൻറെയും ഡീസലിൻറെയും വില കുത്തനെ ഉയർന്നേക്കും . ലിറ്ററിന്റെ വില അഞ്ചു രൂപ വരെ കൂടാൻ സാധ്യതയുണ്ടെന്നാണ് ദേശീയ മാധ്യമങ്ങൾ റിപ്പോർട്ട് ചെയ്തിരിക്കുന്നത് . അന്താരാഷ്ട്ര മാർക്കറ്റിൽ ക്രൂഡ് ഓയിലിന്റെ വില ഉയരുന്നതും ഡോളർ വില 70 രൂപയിലേക്ക് അടുക്കുന്നതുമാണ് ഇതിന് പ്രധാന കാരണമെന്നാണ് ദേശീയ മാധ്യമങ്ങൾ റിപ്പോർട്ട് ചെയ്തിരിക്കുന്നത് . ക്രൂഡ് വില ഉയരുന്നത് മൂലം മാർജിൻ താഴ്ന്നതായി എണ്ണ വിതരണ കമ്പനികൾ പറയുന്നു . നിലവിലെ മാർജിൻ നിലനിർത്തുന്നതിന് ഉടൻ തന്നെ 2 . 80 രൂപ മുതൽ 3 . 70 രൂപ വരെ അടിയന്തിരമായി കൂട്ടണമെന്ന് കമ്പനികൾ സർക്കാരിനെ അറിയിച്ചതായാണ് റിപ്പോർട്ട് . ഒരു ബാരൽ എണ്ണയുടെ വില ബുധനാഴ്ച 72 ഡോളറിന് മുകളിൽ എത്തിയിരുന്നു . 2014 നവംബർ 24 നു ശേഷമുള്ള ഏറ്റവും ഉയർന്ന വില . ഇത് ഒരു വർഷത്തിനകം 90 ഡോളർ വരെ ഉയരാൻ സാധ്യതയുണ്ടെന്നാണ് ബാങ്ക് ഓഫ് അമേരിക്ക മെറിൽ ലിഞ്ച് പഠന റിപ്പോർട്ട് പറയുന്നത് . ഇറാനെതിരെ അമേരിക്ക ഉപരോധം കടുപ്പിക്കുന്നത് മാർക്കറ്റിലേക്കുള്ള ക്രൂഡിന്റെ സപ്ലൈ കുറയ്ക്കും . ഇത് വില വീണ്ടും കൂടുന്നതിനുള്ള സാധ്യത വർധിപ്പിക്കുമെന്നാണ് റിപ്പോർട്ടുകൾ വ്യക്തമാക്കുന്നത് .


രഞ്ജി ട്രോഫിയിൽ പഞ്ചാബിനെതിരെ തിരിച്ചടിച്ച് കേരളം . ഒന്നാമിന്നിംഗ്സിൽ പഞ്ചാബിനെ 217 റൺസിന് പുറത്താക്കി . രണ്ട് വിക്കറ്റിന് 137ന് എന്ന നിലയിൽ ബാറ്റിംഗ് തുടങ്ങിയ പഞ്ചാബിൻറെ ബാക്കി എട്ടുവിക്കറ്റുകൾ കേരളം 80 റൺസിനിടെ എറിഞ്ഞിട്ടു . സന്ദീപ് വാര്യർ അഞ്ച് വിക്കറ്റ് നേടി . മുൻ ഇന്ത്യൻ താരം യുവരാജ് സിംഗ് എട്ട് റൺസിന് പുറത്തായി . രണ്ടാം ദിവസം കളി നിർത്തുമ്പോൾ കേരളം മൂന്ന് വിക്കറ്റിന് 127 റൺസ് എന്ന നിലയിലാണ് . 76 റൺസുമായി മുഹമ്മദ് അസ്ഹറുദ്ദീനും 16 റൺസുമായി ക്യാപ്റ്റൻ സച്ചിൻ ബേബിയുമാണ് ക്രീസിൽ . പി രാഹുൽ 28നും സഞ്ജു സാംസൺ മൂന്നും റൺസിനും അരുൺ കാർത്തിക്ക് പൂജ്യത്തിനും പുറത്തായി . കേരളത്തിന് ഇപ്പോൾ 31 റൺസ് ലീഡായി . ആദ്യ ഇന്നിംഗ്സിൽ കേരളം 121 റൺസിന് പുറത്തായിരുന്നു .


ഇന്ത്യൻ ഗ്രാമീങ്ങളുടെ സ്വാശ്രയ ശീലം വളർത്താനും സാമ്പത്തികമായി ഗ്രാമങ്ങളെ പുരോഗതിയിലേക്ക് നയിക്കാനുമായി ഏറെ പുതുമകളോടെ രാഷ്ട്രീയ ഗ്രാമ സ്വരാജ് അഭിയാൻ സ്കീം വീണ്ടുമെത്തുന്നു . ദേശീയ പഞ്ചായത്തി രാജ് ദിനമായ ഏപ്രിൽ 24 ന് രാഷ്ട്രീയ ഗ്രാമ സ്വരാജ് അഭിയാൻ നിലവിൽ വരും . ഈ സ്കീം പ്രകാരം ഗ്രാമങ്ങളുടെ സാമ്പത്തിക പുരോഗതിക്കായും സ്വാശ്രയമായ നിലനിൽപ്പിനായുമുളള പരിശീലനവും , സ്ഥാപനങ്ങളും മറ്റ് ഘടകങ്ങളും തയ്യാറാക്കും . പദ്ധതി എല്ലാ സംസ്ഥാനങ്ങളിലും നടപ്പാക്കും . സംസ്ഥാനങ്ങളിൽ പദ്ധതി നടപ്പാക്കുമ്പോൾ 60 ശതമാനം ചെലവ് കേന്ദ്രവും 40 ശതമാനം പദ്ധതി ചെലവ് സംസ്ഥാനങ്ങളും വഹിക്കണം . കേന്ദ്ര ഭരണ പ്രദേശങ്ങളിൽ കേന്ദ്ര സർക്കാർ വിഹിതം 90 ശതമാനമാണ് . കേന്ദ്രഭരണ പ്രദേശങ്ങളിൽ പദ്ധതിയുടെ മുഴുവൻ ചെലവുകളും കേന്ദ്ര സർക്കാർ നേരിട്ട് വഹിക്കും . പദ്ധതിയുടെ നിയന്ത്രണം ഇ - ഗവർൺസ് വഴിയായിരിക്കും ഇതിനായി ഇ - പഞ്ചായത്ത് മിഷൻ മോഡ് പ്രോജക്ട് എന്ന പേരിൽ പുതിയ പ്ലാറ്റ്ഫോം തുടങ്ങിയിട്ടുണ്ട് . ഏപ്രിൽ 24 ന് പ്രധാന മന്ത്രി നരേന്ദ്ര മോദി പദ്ധതി രാജ്യത്തിന് സമർപ്പിക്കും .


കളികളത്തിൽ തുടങ്ങി ജീവിത കളത്തിൽ അവസാനിക്കുന്ന വൈകാരികമായ ബന്ധത്തിന്റെ കഥ പറയുന്ന ചിത്രമാണ് സുഡാനി ഫ്രം നൈജീരിയ . നവാഗതനായ സക്കരിയ സംവിധാനം ചെയ്ത സിനിമ ഒറ്റനോട്ടത്തിൽ തന്നെ പ്രേക്ഷകന് ഇഷ്ടമാവുന്ന തരത്തിലാണ് ഒരുക്കിയിരിക്കുന്നത് . മലയാളത്തിന്റെ പ്രിയ താരം സൌബിൻ ഷാഹിർ ആദ്യമായി നായകനാകുന്ന ചിത്രം കൂടിയാണിത് . നൈജീരിക്കാരനായ സാമൂവൽ എബിയോളയും ചിത്രത്തിൽ പ്രധാന വേഷത്തിൽ എത്തിയിട്ടുണ്ട് . സിനിമയെ പുകഴ്ത്തി പല താരങ്ങളും രംഗത്ത് എത്തിയിരുന്നു . ഇപ്പോഴിതാ സിനിമയെ പ്രശംസിച്ച നടി സ്രിന്ദയും രംഗംത്ത് എത്തിയിരിക്കുകയാണ് . ഫേസ്ബുക്കിലൂടെയാണ് നടി സിനിമയെ പ്രശംസിച്ചത് . സ്രിന്ദയുടെ ഫേസ്ബുക്ക് പോസ്റ്റ് വായിക്കാം .


രണ്ടു വ്യത്യസ്ത വേരിയന്റുകളിൽ എത്തുന്ന ഫോണുകളിൽ പ്രോസസർ ഒഴികെ മറ്റെല്ലാ പ്രത്യേകതകളും ഏകദേശം സമാനമാണ് . സിൽവർ , കാർബൺ ഗ്രേ എന്നീ രണ്ടു നിറങ്ങളിൽ ലഭ്യമാകുന്ന എച്ച്ടിസി 10 സ്മാർട് ഫോൺ കമ്പനിയുടെ ഔദ്യോഗിക വെബ്സൈറ്റിൽ നിന്നും 46,500 രൂപയ്ക്ക് വാങ്ങാനാകും . ഫോൺ വാങ്ങിയ ശേഷം ആദ്യത്തെ ഒരു വർഷത്തിനുള്ളിൽ ഫോൺ വെള്ളത്തിൽ വീണുണ്ടാകുന്ന തകരാറുകൾക്കും , സ്ക്രീൻ തകരുന്നതിനും പ്രത്യേക സൌജന്യ റീപ്ലേസ്മെന്റ് പ്ലാനുകളും ഫോണിനൊപ്പം ലഭ്യമാണ് . എച്ച്ടിസി 10 സൈറ്റിൽ വാങ്ങാൻ ലഭിക്കുമെങ്കിലും എച്ച്ടിസി 10 ലൈഫ് സ്റ്റൈൽ വേരിയന്റിന്റെ വില ഇതുവരെയും ലഭ്യമായിട്ടില്ല . ആഗോള വിപണിയിൽ എച്ച്ടിസി 10 എന്ന പേരിൽ എത്തുന്ന ഫോണിന്റെ മറ്റൊരു വേരിയന്റായ579 എച്ച്ടിസി 10 ലൈഫ് സ്റ്റൈലാകും ഇന്ത്യൻ വിപണിയിലെത്തുമെന്ന് പ്രതീക്ഷിക്കുന്നത് . അമേരിക്കൻ വിപണിയിലെത്തിയ എച്ച്ടിസി 10 സ്മാർട്ട്ഫോൺ ക്വാൾകോം സ്നാപ്ഡ്രാഗൺ 820 പ്രോസസർ ഘടിപ്പിച്ച് എത്തിയപ്പോൾ എച്ച്ടിസി 10 ലൈഫ് സ്റ്റൈൽ ഫോൺ ക്വാൾകോം സ്നാപ്ഡ്രാഗൺ 652 പ്രോസസറോടെയാകും ഇന്ത്യയിലെ ഉപഭോക്താക്കൾക്ക് ലഭിക്കുക . റാമിൻറെ കാര്യത്തിലും സംഭരണ ശേഷിയിലും ചില വ്യത്യാസങ്ങൾക്കൊപ്പം പിൻ ക്യാമറയിലെ സഫയർ ലെൻസിലെ മാറ്റങ്ങളോടെയുമാകും ലൈഫ് സ്റ്റൈൽ വേരിയൻറ് . എച്ച്ടിസി 10 ഫോണുമായി തട്ടിച്ചു നോക്കുമ്പോൾ താരതമ്യേന വിലക്കുറവിൽ ഇന്ത്യയിലെത്തുക .


റെനോ ക്വിഡിന്റെയും ഡാറ്റ്സൻ റെഡിഗോയുടെയും ഫ്യുവൽ പൈപ്പിലാണ് തകരാറ് . ആര ലക്ഷത്തോളം ക്വിഡുകൾ തിരിച്ചു വിളിക്കുമെന്നും റെനോയും 932 റെഡി ഗോ കാറുകൾ തിരിച്ചുവിളിക്കുമെന്ന് നിസാനും അറിയിച്ചു . 2015 ഒക്ടോബർ മുതൽ 2016 മെയ് 18 വരെ നിർമ്മിച്ച ക്വിഡിന്റെ 800സിസി മോഡലുകളാണ് റെനോ തിരിച്ചുവിളിക്കുന്നത് . മുൻകരുതലെന്ന നിലയിൽ കാറുകളെല്ലാം തിരിച്ചുവിളിച്ച് ഇന്ധനക്കുഴൽ പരിശോധിച്ച ശേഷം ആവശ്യമെങ്കിൽ ക്ലിപ്പ് ഘടിപ്പിച്ച് നൽകും . കാറുടമകളെ ബന്ധപ്പെടുന്നുണ്ടെന്നും സർവ്വീസ് തികച്ചും സൌജന്യമായിരിക്കുമെന്നും ഇരു കമ്പനികളും അറിയിച്ചു . ഒരു വർഷം മുമ്പ് മാത്രം വിപണിയിലെത്തിയ റെനോ ക്വിഡിന്റെ ഒരു ലക്ഷത്തോളം കാറുകളാണ് ഇതിനോടകം വിറ്റുപോയിട്ടുള്ളത് . 800 സിസി മോഡലിൽ തരംഗം തീർത്ത ക്വിഡ് അടുത്തിടെ 1000 സിസി മോഡലും അവതരിപ്പിച്ചിരുന്നു . നിസാന്റെ ബജറ്റ് ലേബലാണ് ഡാറ്റ്സൻ അവതരിപ്പിച്ച റെഡിഗോ ഇക്കഴിഞ്ഞ ജൂൺ ഏഴിനാണ് വിപണിയിലെത്തിയത് . നാലു മാസത്തിനകം 17,000ലധികം റെഡി ഗോ കാറുകൾ വിറ്റുപോയി . ചെന്നൈയിലെ സമീപമുള്ള റെനോ , നിസാൻ സംയുക്ത പ്ലാന്റിലാണ് രണ്ടു കാറുകളും നിർമ്മിക്കുന്നത് . ഇതാണ് രണ്ടു മോഡലുകളിൽ ഒരുമിച്ച് തകരാറുണ്ടാവാൻ കാരണം .


ഓസ്ട്രേലിയക്കെതിരായ ആദ്യ ടെസ്റ്റിൽ ഇന്ത്യക്ക് വിജയപ്രതീക്ഷ . 323 റൺസ് വിജയലക്ഷ്യവുമായി ബാറ്റിങ് ആരംഭിച്ച ഓസീസ് അഞ്ചാം ദിനം ലഞ്ചിന് പിരിയുമ്പോൾ ആറിന് 186 എന്ന നിലയിലാണ് . ഇന്ന് രണ്ട് വിക്കറ്റുകളാണ് ഓസീസിന് നഷ്ടമായത് . ട്രോവിഡ് ഹെഡ് ( 14 ) , ഷോൺ മാർഷ് ( 60 ) എന്നിവരുടെ വിക്കറ്റുകളാണ് വീണത് . ടിം പെയ്ൻ ( 40 ) , പാറ്റ് കമ്മിൻസ് ( 5 ) എന്നിവരാണ് ക്രീസിൽ . ഇശാന്ത് ശർമ , ജസ്പ്രീത് ബുംറ എന്നിവർക്കാണ് വിക്കറ്റ് . രണ്ട് സെഷനും നാല് വിക്കറ്റും ശേഷിക്കെ ഓസീസിന് ജയിക്കാൻ ഇനിയും 137 റൺസ് കൂടി വേണം . നരത്തെ , ഇന്ത്യയുടെ രണ്ടാം ഇന്നിങ്സ് 307ൽ അവസാനിച്ചിരുന്നു . ചേതേശ്വർ പൂജാര ( 71 ) , അജിൻക്യ രഹാനെ ( 70 ) എന്നിവരാണ് ഇന്ത്യക്ക് മാന്യമായ ലീഡ് സമ്മാനിച്ചത് . നാലിന് 104 എന്ന നിലയിൽ നിന്നാണ് ഓസീസ് അഞ്ചാം ദിനം ആരംഭിച്ചത് . എന്നാൽ 11 റൺസ് കൂട്ടിച്ചേർക്കുന്നതിനിടെ ട്രാവിസ് ഹെഡിനെ നഷ്ടമായി . ഇശാന്ത് ശർമയുടെ പന്തിൽ അജിൻക്യ രഹാനെയ്ക്ക് ക്യാച്ച് നൽകി മടങ്ങുകയായിരുന്നു ഹെഡ് . പിന്നാലെ ഒത്തുച്ചേർന്ന് ഷോൺ മാർഷും ക്യാപ്റ്റൻ ടിം പെയ്നും ഓസീസിന് നേരിയ പ്രതീക്ഷ നൽകി . ഇരുവരും 41 റൺസാണ് കൂട്ടിച്ചേർത്ത് . മാർഷിനെ പുറത്താക്കി ബുംറ ഇന്ത്യക്ക് ബ്രേക്ക് ത്രൂ നൽകി . ബുംറ പന്തിൽ വിക്കറ്റ് കീപ്പർ ഋഷഭ് പന്ത് ക്യാച്ചെടുത്താണ് മാർഷ് പുറത്തായത് . പെയ്ൻ ഇതുവരെ നാല് ഫോറുകൾ സ്വന്തമാക്കി . നേരത്തെ , ആർ . അശ്വിനും മുഹമ്മദ് ഷമിയുമാണ് ഓസീസിന്റെ മുൻനിര തകർത്തത് . ഓപ്പണർ ആരോൺ ഫിഞ്ചിനെ ( 11 ) യാണ് ഓസീസിന് ആദ്യം നഷ്ടമായത് . ഫിഞ്ചിനെ അശ്വിൻ വിക്കറ്റ് കീപ്പർ ഋഷഭ് പന്തിന്റെ കൈകളിലെച്ചിച്ചു . പിന്നാലെ സഹഓപ്പൺ മാർകസ് ഹാരിസും ( 26 ) മടങ്ങി . ഷമിയുടെ പന്ത് ബാറ്റിലുരസി വിക്കറ്റ് കീപ്പറുടെ കൈകളിൽ . അധികം വൈകാതെ എട്ട് റൺസെടുത്ത ഉസ്മാൻ ഖവാജയും മടങ്ങി . അശ്വിനെ മിഡ് ഓഫിലൂടെ ബൌണ്ടറി കടത്താനുള്ള ശ്രമത്തിൽ രോഹിത് ശർമയുടെ കൈകളിൽ ഒതുങ്ങി . ഷമിയെ പുൾ ചെയ്യാനുള്ള ശ്രമത്തിനിടെ പീറ്റർ ഹാൻഡ്കോംപ്സും മടങ്ങിയതോടെ ഓസ്ട്രേലിയ പ്രതിരോധത്തിലായി . എന്നാൽ ഷോൺ മാർഷും ട്രാവിസ് ഹെഡും അധികം കേടുപാടുകൾ കൂടാതെ നാലാംദിനം പൂർത്തിയാക്കുകയായിരുന്നു . 322 റൺസിന്റെ ലീഡാണ് ഇന്ത്യ രണ്ടിന്നിങ്സിലുമായി നേടിയത് . ഒരുഘട്ടത്തിൽ ഇതിലും മികച്ച ലീഡ് നേടുമെന്ന് കരുതിയിരുന്നെങ്കിലും ഓസീസ് സ്പിന്നർ നഥാൻ ലിയോണിന്റെ ആറ് വിക്കറ്റാണ് ഇന്ത്യയെ ഭേദപ്പെട്ട ലീഡിൽ ഒതുക്കിയത് . ഇന്ത്യൻ നിരയിൽ ചേതേശ്വർ പൂജാര ( 71 ) , അജിൻക്യ രഹാനെ ( 70 ) , കെ . എൽ . രാഹുൽ ( 44 ) എന്നിവരുടെ പ്രകടനമാണ് ശ്രദ്ധിക്കപ്പെട്ടത് . ലിയോണിന് പുറമെ മിച്ചൽ സ്റ്റാർക്ക് മൂന്ന് വിക്കറ്റ് നേടി . നാലാം ദിവസത്തെ ആദ്യ സെഷനിൽ തന്നെ ഇന്ത്യക്ക് രണ്ട് വിക്കറ്റ് നഷ്ടമായിരുന്നു . ചേതേശ്വർ പൂജാര , രോഹിത് ശർമ ( 1 ) എന്നിവരെ ലിയോൺ മടക്കി അയച്ചു . മൂന്നിന് 151 എന്ന നിലയിൽ നാലാംദിനം പുനരാരംഭിച്ച ഇന്ത്യക്ക് ആദ്യം നഷ്ടമായത് പൂജാരയെ ആയിരുന്നു . ആദ്യ ഇന്നിങ്സിലെ സെഞ്ചുറിക്കാരനായ പൂജാരയെ ലിയോൺ പുറത്താക്കുകയായിരുന്നു . നന്നായിട്ട് ടേൺ കിട്ടുന്ന പിച്ചിൽ ലിയോണിനെ പ്രതിരോധിക്കാനുള്ള ശ്രമത്തിൽ പൂജാര ഷോർട്ട് ലെഗിൽ ക്യാച്ച് നൽകി മടങ്ങി . ഒമ്പത് ബൌണ്ടറികൾ അടങ്ങുന്നതായിരുന്നു പൂജാരയുടെ ഇന്നിങ്സ് . പൂജാര - രഹാനെ സഖ്യം 87 റൺസാണ് ഇന്ത്യയുടെ ടോട്ടലിനോട് കൂട്ടിച്ചേർത്തത് . പൂജാരയ്ക്ക് ശേഷമെത്തിയ രോഹിത് ശർമ ഒരിക്കൽകൂടി നിരാശപ്പെടുത്തി . ഇത്തവണയും ലിയോൺ തന്നെയാണ് വിക്കറ്റ് നേടിയത് . ലിയോണിന്റെ പന്ത് ക്രീസ് വിട്ടിറങ്ങി പ്രതിരോധിക്കാനുള്ള ശ്രമത്തിനിടെ ബാറ്റിന്റെ മുകൾ ഭാഗത്ത് തട്ടി സില്ലി പോയിന്റിൽ നിൽക്കുകയായിരുന്ന ഹാൻഡ്കോംപ്സിന്റെ കൈകളിലേക്ക് . പിന്നീടെത്തിയ പന്ത് ആക്രമിച്ച് കളിക്കാൻ ശ്രമിച്ചു . എത്രയും വേഗത്തിൽ ലീഡുയർത്തുക എന്നത് മാത്രമായിരുന്നു പന്തിൽ നിയോഗിക്കപ്പെട്ടത് . 16 പന്ത് മാത്രം നേരിട്ട താരം 28 റൺസ് നേടി . നാല് ഫോറും ഒരു സിക്സും അടങ്ങുന്നതായിരുന്നു പന്തിന്റെ ഇന്നിങ്സ് . പന്ത് , ലിയോണിന്റെ പന്തിൽ ആരോൺ ഫിഞ്ചിന് ക്യാച്ച് നൽകി മടങ്ങി . പിന്നീടെത്തിയ ആർ . അശ്വിനെ ( 5 ) നിലയുറപ്പിക്കും മുൻപെ സ്റ്റാർക്ക് മടക്കിയയച്ചു . ഏറെ നേരം രഹാനെയ്ക്കും പിടിച്ചുനിൽക്കാൻ സാധിച്ചില്ല . റൺനിരക്ക് ഉയർത്താനുള്ള ശ്രമത്തിനിടെ വൈസ് ക്യാപ്റ്റനും മടങ്ങി . പിന്നീടെല്ലാം ചടങ്ങ് പോലെയായിരുന്നു . ഇശാന്ത് ശർമ ( 0 ) , മുഹമ്മദ് ഷമി ( 0 ) എന്നിവരെ യഥാക്രമം സ്റ്റാർക്കും ലിയോണും മടക്കിയയച്ചു .


റിലയൻസ് ജിയോയ്ക്ക് ക്യാഷ്ബാക്ക് ഓഫറുമായി പേടിഎം . പേടിഎമ്മിൽ നിന്ന് 300 രൂപയ്ക്കോ അതിന് മുകളിലുള്ള തുകയ്ക്കോ റീചാർജ്ജ് ചെയ്യുന്നവർക്കാണ് 76 രൂപയുടെ ക്യാഷ് ബാക്ക് ഓഫർ ലഭിക്കുക . നമ്പർ അനുസരിച്ച് തിരഞ്ഞെടുക്കപ്പെട്ട ഉപയോക്താക്കൾക്ക് മാത്രമായിരിക്കും ഓഫർ ലഭിക്കുക . ദില്ലി - എൻസിആർ റീജിയണിലുള്ളവർക്ക് പ്രോമോ കോഡ് ഉപയോഗിച്ച് പേടിഎമ്മിൽ നിന്ന് റീച്ചാർജ് ചെയ്താലാണ് ഓഫർ ലഭിക്കുക . പേടിഎം ആപ്പിൽ നിന്ന് മൊബൈൽ പ്രീപെയ്ഡ് ഓപ്ഷനിൽ ക്ലിക്ക് ചെയ്ത് റിലയൻസ് ജിയോ നമ്പർ നൽകി പ്രൊസീഡ് ടു റീച്ചാർജ് ഓപ്ഷനിൽ ക്ലിക്ക് ചെയ്യുന്നതോടെ ആപ്പിൽ പ്രോമോ കോഡ് തെളിഞ്ഞുവരും . തുടർന്ന് ഡൺ ഓപ്ഷനിൽ ക്ലിക്ക് ചെയ്താൽ മതി . നിലവിൽ പേടിഎം റിലയൻസ് ജിയോയുടെ പ്രമോ കോഡ് റീച്ചാർജ്ജിൻറെ ഭാഗമാക്കി മാറ്റിയിട്ടുണ്ട് . റീച്ചാർജ് ചെയ്ത് 24 മണിക്കൂറിനുള്ളിൽ പേടിഎം അക്കൌണ്ടിലേയ്ക്ക് 76 രൂപ ക്രെഡിറ്റാവും . പേടിഎമ്മിന് പുറമേ 300 രൂപയ്ക്കോ അതിന് മുകളിലുള്ള തുകയ്ക്കോ ഫോൺ പേ വഴി റീച്ചാർജ്ജ് ചെയ്യുന്നവർക്കും നേരത്തെ റിലയൻസ് ജിയോ 75 രൂപ ക്യാഷ് ബാക്ക് ഓഫർ പ്രഖ്യാപിച്ചിരുന്നു . ജിയോയുടെ വെബ്സൈറ്റ് വഴിയോ മൈ ജിയോ ആപ്പ് വഴിയോ ഓഫർ പരിശോധിച്ച ശേഷം റീച്ചാർജ്ജ് ചെയ്യാനുള്ള സൌകര്യവും ഉപയോക്താക്കൾക്ക് ലഭ്യമാണ് . 19 രൂപ മുതൽ പ്രീപെയ്ഡ് ഓഫറുകളും 309 രൂപ മുതൽ പോസ്റ്റ് പെയ്ഡ് ഓഫറുകളുമാണ് ജിയോയ്ക്കുള്ളത് . 3രൂപ വരെയാണ് . ജിയോ ഏറ്റവും ഒടുവിൽ പുറത്തിറക്കിയ ധൻ ധനാ ധൻ ഓഫറുകൾ 349 രൂപയ്ക്കും 399 രൂപയ്ക്കുമാണ് ലഭ്യമാക്കുന്നത് . അധിക ഡാറ്റ കൂടുതൽ കാലയളവിലേയ്ക്ക് നൽകുന്നതിന് പിന്നാലെ അൺലിമിറ്റഡ് വോയ് കോളും ഓഫറിനൊപ്പമുണ്ട് .


രജനികാന്തും കമൽഹാസനും രാഷ്ട്രീയത്തിൽ ഇറങ്ങുന്നതാണ് തമിഴകത്തെ ഇപ്പോഴത്തെ പ്രധാനവാർത്ത . കമൽ ഹാസൻ തൻറെ രാഷ്ട്രീയ പാർട്ടി ഈ വർഷം തന്നെ ഉണ്ടാകുമെന്ന സൂചനകൾ നൽകി കഴിഞ്ഞു . എന്നാൽ രജനികാന്ത് ഇപ്പോഴും കാര്യങ്ങളൊന്നും വ്യക്തമാക്കുന്നില്ല . താൻ രാഷ്ട്രീയത്തിൽ വരണമെന്ന് ദൈവം തീരുമാനിച്ചാൽ നടക്കും , യുദ്ധ സമയമാകുമ്പോൾ വിളിക്കാം നിങ്ങൾ കൂടെയുണ്ടാകണമെന്നാണ് കോടമ്പക്കത്ത് ആരാധകരുമായുള്ള കൂടി കാഴ്ചയിൽ പറഞ്ഞത് . രജനിയുടെ രാഷ്ട്രീയ പ്രവേശന ചർച്ചകൾ ചൂടു പിടിക്കുമ്പോൾ രജനികാന്ത് എന്നെങ്കിലും രാഷ്ട്രീയത്തിൽ വന്നാൽ ഒന്നിച്ചു പ്രവർത്തിക്കാനുള്ള ആഗ്രഹം കമൽ വ്യക്തമാക്കി . കഴിഞ്ഞ ദിവസം സൂപ്പർ താരങ്ങളുടെ രാഷ്ട്രീയ പ്രവേശനം സംബന്ധിച്ച ചോദ്യം നേരിട്ടത് തമിഴകത്തെ യുവതാരം വിജയ് സേതുപതിയാണ് . ഇവർ രാഷ്ട്രീയത്തിലേയ്ക്ക് വരുന്നതിനേക്കുറിച്ച് എന്താണ് പറയാനുള്ളത് എന്നായിരുന്നു മാധ്യമ പ്രവർത്തകരുടെ ചോദ്യം . വിജയ് സേതുപതി പറഞ്ഞത് ഇങ്ങനെ


ടെന്നീസ് ഇതിഹാസങ്ങളായിരുന്ന ബ്യോൺ ബോർഗിന്റെയും ജോൺ മെക്കൻറോയുടെയും ടെന്നീസ് കോർട്ടിലെ ശത്രുത സിനിമയാകുന്നു . ബ്യോൺ ബോർഗ് മെക്കൻറോ എന്ന് പേരിട്ടരിക്കുന്ന സിനിമയുടെ ചിത്രീകരണം സ്വീഡനിൽ തുടങ്ങി . ടെന്നീസിന്റെ പുതുയുഗത്തിൽ ഏറ്റവും കൂടുതൽ ചർച്ച ചെയ്യപ്പെട്ട പ്രതിയോഗികൾ . കോർട്ടിനുള്ളിലെ ഗ്ലാമറും കളി മികവും ഒപ്പം പക്വത കൊണ്ട് ശ്രദ്ധേയനായ ബ്യോൺ ബോർഗ് , ആവേശവും ആക്രമണോത്സുകതയും കലഹങ്ങളും കൊണ്ട് വാർത്തകളിൽ നിറഞ്ഞ മാക്കൻറോ . മഞ്ഞ് കട്ടയും തീയും എന്ന് എൺപുതുകളിൽ വിശേഷിക്കപ്പെട്ട വൈരികൾ . ബ്യോൺ ബോർഗിന്റെയും ജോൺ മാക്കൻറോയുടെയും ആഘോഷിക്കപ്പെട്ട ശത്രുത ആദ്യമായി വെള്ളിത്തിരയിൽ എത്തുകയാണ് . ടെന്നീസിലെ ഏറ്റവും വാശിയേറിയ വിംബിൾഡൺ ഫൈനലെന്ന് വിശേഷിപ്പക്കപ്പെട്ട 1980ലെ ബോർഗ് - മക്കൻറോ പോരാട്ടം തന്നെയാകും ചിത്രത്തിന്റെ ഹൈലൈറ്റ് . ഗ്ലാമർ കായിക ഇനമായി ടെന്നീസ് മാറുന്നത് ഇരുവരുടെയും സുവർണ്ണ കാലം മുതൽക്കാണ് . എഴുപതുകളിലും എൺപുതുകളിലും ഫാഷൻ ഐക്കണായി തിളങ്ങിയ ബ്യോൺ ബോർഗിന്റെ കളത്തിന് പുറത്തെ ജീവിതവും സംഭവ ബഹുലമായാരുന്നു . ബോർഗിനെ സിനിമയിൽ അവതരിപ്പിപ്പിക്കുന്നത് പുതുമുഖതാരം വ്റീർ ഗുഡ്നാസനാണ് . അമേരിക്കൻ നടൻ ഷയാ ലാബാഫാണ് മാക്കൻറോയായി എത്തുന്നത് . കളിക്കളത്തിലെ ശത്രുതയും വിവാദ സംഭവങ്ങളും മാത്രമാകില്ല കളത്തിന് പുറത്ത് മൂന്ന് പതിറ്റാണ്ടായി തുടരുന്ന ഇരുവരുടെയും സൌഹൃദവും സിനിമയിൽ ഉണ്ടാവുമെന്ന് സംവിധായകൻ ജാനസ് മെറ്റ്സ് പെഡേഴ്സൺ പറയുന്നു . സിനിമയെ പറ്റി വാർത്തകളിലൂടെ മാത്രമെ അറിഞ്ഞുള്ളുവെന്നും അണിയറ പ്രവർത്തകർ തങ്ങളെ സമീപിച്ചിട്ടില്ലെന്നുമാണ് ബോർഗും മാക്കൻറോയും പറയുന്നത് . ചെറിയ പരിഭവങ്ങളുണ്ടെങ്കിലും എതിർപ്പ് പ്രകടിപ്പിക്കാതെ ഇതിഹാസ താരങ്ങൾ സംരഭത്തിന് ആശംസകൾ നേർന്നു കഴിഞ്ഞു . അടുത്ത വർഷം മധ്യത്തോടെ ചിത്രം തീയറ്ററുകളിലെത്തും .


വീഡിയോക്കോൺ - നെക്സസ് വായ്പ അഴിമതിയിൽ അന്വേഷണം നടക്കുന്നതിനിടെ ചന്ദ്ര കൊച്ചാറിൻറെ കസേര ഇളകുന്നതായി സൂചന . ദേശീയ മാധ്യമ റിപ്പോർട്ടുകൾ പ്രകാരം ഐ . സി . ഐ . സി . ഐ . ബാങ്ക് ചെയർമാൻ എം . കെ . ശർമ്മ പ്രമുഖ മ്യൂച്വൽ ഫണ്ട് സ്ഥാപന മേധാവികളുമായി കൂടിക്കാഴ്ച്ച നടത്തി . ചന്ദ്ര കൊച്ചാർ ഐ . സി . ഐ . സി . ഐയ്ക്ക് പുറത്തുപോവുകയാണെങ്കിൽ സ്വീകരിക്കേണ്ട നിലപാടുകൾ ചർച്ചചെയ്തതായാണ് സൂചന . ഈ കൂടിക്കാഴ്ച്ചയാണ് ചന്ദ്രയുടെ രാജി സംബന്ധിച്ച് അഭ്യൂഹങ്ങൾ പകരാൻ ഇടയാക്കിയത് . ഇതോടെ ഐസിഐസിഐ ബാങ്കിലെ ഓഹരി നിക്ഷേപകരും മ്യൂച്വൽ ഫണ്ട് നിക്ഷേപകരും കടുത്ത ആശങ്കയിലായി . ഐസിഐസിഐയുടെ വാർത്താകുറിപ്പ് പ്രകാരം " സ്ഥാപനമാണ് വലുതെന്നും വ്യക്തികളല്ലെന്നും " ബാങ്ക് പറയുന്നു . മ്യൂച്വൽ ഫണ്ട് വ്യവസായത്തിലെ രണ്ടാമത്തെ ഏറ്റവും വലിയ സ്ഥാപനമാണ് ഐസിഐസിഐ . 490 സ്കീമുകളിലായി വ്യാപിച്ചുകിടക്കുകയാണ് ഇവ . ശിഖാശർമ്മയ്ക്ക് സി . ഇ . ഒ . പദവിയിൽ കാലാവധി കൂട്ടി നൽകില്ലയെന്ന വാർത്ത പുറത്തുവന്നത് ബാങ്കിങ് വ്യവസായം വലിയ ആശങ്കയോടെയാണ് കണ്ടത് . ചന്ദ്ര കൊച്ചാർ കൂടി പുറത്തേക്ക് പോയാൽ ബാങ്കിംഗ് വ്യവസായത്തിലെ ഉന്നത പദവികളിൽ ഒരുകാലത്ത് ശക്തമായ സ്ത്രീ സ്വാധീനതത്തിൻറെ കൂടി അന്ത്യമാവും അത് .


രഞ്ജി ട്രോഫി ക്രിക്കറ്റിൽ കേരളത്തിന് സീസണിലെ രണ്ടാം ജയം . മുൻ ചാമ്പ്യന്മാരായ രാജസ്ഥാനെ 131 റൺസിന് കേരളം തോൽപ്പിച്ചു . ജലജ് സക്സേനയും , സിജോമോൻ ജോസഫുമാണ് വിജയശിൽപ്പികൾ . തുമ്പയിൽ വിജയാകാശത്ത് വാട്മോറിന്റെ കേരളം . 343 റൺസ് വിജയലക്ഷ്യം പിന്തുടർന്ന രാജസ്ഥാനെ സന്ദീപും നിധീഷും സിജോമോനും ചേർന്ന് നാലിന് 66ലേക്ക് ഒതുക്കിയപ്പോൾ അനായാസ ജയം കേരളം പ്രതീക്ഷിച്ചു . ബിസ്റ്റ് ലൊംറോർ സഖ്യം ഉറച്ചുനിന്നപ്പോൾ ഉച്ചഭക്ഷണത്തിന് ശേഷം സമനിലക്കായി രാജസ്ഥാൻറെ പോരാട്ടം . എന്നാൽ നാലിന് 160ൽ സിജോമോൻ ജോസഫ് കൂട്ടുകെട്ട് പൊളിച്ചതോടെ കേരളം തിരിച്ചുവന്നു . രഞ്ജി ട്രോഫിയിലെ രണ്ടാം മത്സരം കളിച്ച സിജോ ആദ്യ അഞ്ച് വിക്കറ്റ് നേട്ടത്തിലെത്തിയപ്പോൾ 51 റൺസിനിടെ രാജസ്ഥാന് അവസാന ആറ് വിക്കറ്റ് നഷ്ടമായി . മത്സരത്തിലാകെ 10 വിക്കറ്റ് വീഴ്ത്തുകയും സെഞ്വറി അടക്കം 184 റൺസ് നേടുകയും ചെയ്ത ജലജ് സക്നസേനയാണ് മാൻ ഓഫ് ദ് മാച്ച് . സച്ചിൻ ബേബി , സഞ്ജു സംസൺ , രോഹൻ പ്രേം എന്നിവരുടെ മികവും നിർണായകമായി . മൂന്ന് കളിയിൽ 12പോയന്റുള്ള കേരളം ബുധനാഴ്ച തുടങ്ങുന്ന അടുത്ത മത്സരത്തിൽ ജമ്മു കശ്മിരിനെ നേരിടും .


ഇന്ത്യയിൽ 20 കോടിയിൽ അധികം ആളുകളാണ് വാട്ട്സ്ആപ്പ് ഉപയോഗിക്കുന്നത് . അതിനാൽ തന്നെ വാട്ട്സ്ആപ്പ് ഇത്തരം ഒരു സേവനം അവതരിപ്പിക്കുന്നത് നിലവിലുള്ള പേടിഎം പോലുള്ള ഡിജിറ്റൽ വാലറ്റുകൾക്ക് വെല്ലുവിളിയായിരിക്കും എന്നാണ് വിലയിരുത്തൽ . യുപിഐ സംവിധാനത്തിൽ പ്രവർത്തിക്കുന്ന പേയ്മെൻറ് ഫീച്ചർ ആൻഡ്രോയ്ഡ് , ഐഒഎസ് ഓപ്പറേറ്റിംഗ് സിസ്റ്റമുള്ള മൊബൈൽ ഫോണുകളിൽ ലഭ്യമാകും . പേയ്മെൻറ് ഓപ്ഷൻ ആക്റ്റിവേറ്റ് ചെയ്യാൻ വാട്ട്സ് ആപ്പിൻറെ ലേറ്റസ്റ്റ് വെർഷൻ അപ്ഡേറ്റ് ചെയ്യേണ്ടിവരും . കൂടാതെ നിങ്ങളുടെ വാട്ട്സ്ആപ്പ് നമ്പർ ബാങ്ക് അക്കൌണ്ടുമായി ലിങ്ക് ചെയ്തിട്ടും ഉണ്ടാകണം . വാട്ട്സ്ആപ്പ് സെറ്റിങ്ങ്സിൽ നോട്ടിഫിക്കേഷന് താഴെയായിട്ടാകും പേയ്മെൻറ് ഓപ്ഷൻ ലഭ്യമാകുക . ഇതിൽ ക്ലിക്ക് ചെയ്ത ശേഷം ടേംസ് ആൻഡ് കണ്ടീഷൻസ് അംഗീകരിക്കണം . ർന്ന് നിങ്ങളുടെ മൊബൈൽ നമ്പറിൽ ലഭിക്കുന്ന നമ്പർ വേരിഫൈ ചെയ്യുക . അടുത്തതായി യുപിഐ സംവിധാനം ലഭ്യമാക്കുന്ന ബാങ്കുകളുടെ പട്ടികയിൽ നിന്ന് നിങ്ങളുടെ ബാങ്ക് തിരഞ്ഞെടുക്കണം . ഇതിനു ശേഷം ഏത് അക്കൌണ്ടിലേക്കാണോ പണം കൈമാറേണ്ടത് ആ അക്കൌണ്ട് നമ്പർ നൽകുക . പണം കൈമാറുമ്പോൾ രൂപയുടെ ചിന്നം ക്ലിക്ക് ചെയ്യാൻ മറക്കരുത് . എന്നാൽ പണം ലഭിക്കേണ്ട ആളും വാട്ട്സ്ആപ്പ് പേയ്മെൻറ് ഓപ്ഷൻ ആക്ടിവേറ്റ് ചെയ്തിട്ടുണ്ടെങ്കിൽ മാത്രമേ ഈ സംവിധാനം ഉപയോഗിക്കാൻ സാധിക്കു .


ഫ്ലിപ്പ്കാർട്ടിൽ ബിഗ് ദീപാവലി വിൽപ്പന തകർക്കുന്നു . ഉത്സവകാലം പ്രമാണിച്ച് ഒക്ടോബർ 14 ആരംഭിക്കുന്ന വിൽപ്പന നാല് ദിവസം നീണ്ടുനിൽക്കും . ഒക്ടോബർ 17ന് അർദ്ധരാത്രിയാണ് ഉത്സവകാല വിൽപ്പന അവസാനിക്കുന്നത് . ഇലക്ട്രോണിക് ഉപകരണങ്ങൾക്ക് പുറമേ ഫാഷൻ , ഹോം അപ്ലയൻസസ് സ്മാർട്ട്ഫോണുകൾ എന്നിവയ്ക്കാണ് ഫ്ലിപ്പ്കാർട്ടിൽ അത്യാകർഷക ഓഫറുകളുള്ളത് . വിപണിയിലെ എതിരാളികളായ ആമസോണിനോടും ഫ്ലിപ്പ്കാർട്ടിനോടും കിടപിടിക്കുന്നതിനായി കൂടുതൽ അത്യാകർഷ ഓഫറുകളാണ് ഫ്ലിപ്പ്കാർട്ട് ഉത്സവകാലത്ത് പ്രഖ്യാപിച്ചിട്ടുള്ളത് . വിലക്കുറവിന് പുറമേ ഫ്ലിപ്പ്കാർട്ട് വിവിധ ബ്രാൻഡിലുള്ള ഫോണുകൾക്ക് എക്സ്ചേഞ്ച് ഓഫറുകളും പ്രഖ്യാപിച്ചിട്ടുണ്ട് . എച്ച്ഡിഎഫ്സിയുമായി ചേർന്ന് എച്ച്ഡിഎഫ്സി ക്രെഡിറ്റ് / ഡെബിറ്റ് കാർഡ് ഉപയോഗിക്കുന്നവർക്ക് പത്ത് ശതമാനം ഡിസ്കൌണ്ടാണ് ഫിപ്പ്കാർട്ട് പ്രഖ്യാപിച്ചിട്ടുള്ളത് . എച്ച്ഡിഎഫ്സി ഉപയോക്താക്കൾക്ക് നോ കോസ്റ്റ് ഇഎംഐ ഓഫറും ലഭിക്കും .


ബിഎസ്എൻഎല്ലിന്റെ പെരുന്നാൾ , ലോകകപ്പ് സ്പെഷ്യൽ ഓഫറുകൾ പ്രഖ്യാപിച്ചു . ഈദ് മുബാറക് 786 എന്ന് പേരിട്ടിരിക്കുന്ന സ്പെഷ്യൽ താരിഫ് വൌച്ചറിൽ പ്രതിദിനം രണ്ട് ജിബി ഇന്റർനെറ്റിന് പുറമെ രാജ്യത്തെ ഏത് നെറ്റ്വർക്കിലേക്കും പരിധിയില്ലാത്ത കോളുകളും പ്രതിദിനം 100 എസ്എംഎസുകളും ലഭ്യമാകും . ആകെ 150 ദിവസമാണ് കാലാവധി . ആകെ 300ജിബി ഡേറ്റയും 15000 എസ്എംഎസുകളും പരിധിയില്ലാത്ത കോളുകളും ലഭ്യമാകുമെന്നർത്ഥം . ജൂൺ 12 മുതൽ ജൂൺ 26 വരെയുള്ള കാലാവധിക്കുള്ളിൽ 786 രൂപയുടെ ഈ സ്പെഷ്യൽ താരീഫ് വൌച്ചർ റീചാർജ്ജ് ചെയ്യാം . ഫിഫ ലോകകപ്പ് ഫുട്ബോളിനായി പുറത്തിറക്കിയ 149 രൂപയുടെ വൌച്ചർ ജൂൺ 14 മുതൽ ലഭ്യമാകും . പ്രതിദിനം നാല് ജിബി ഡേറ്റയാണ് ഇതിലുള്ളത് . ജൂലൈ 15 വരെയാണ് കാലാവധി .


ദില്ലി ; അക്കൌണ്ടുകളിൽ മിനിമം ബാലൻസ് നിലനിർത്തണമെന്ന് നിശ്ചയിച്ചിതിന്റെ കാരണം വ്യക്തമാക്കി എസ്ബിഐ ചെയർ പേഴ്സൺ അരുന്ധതി ഭട്ടാചാര്യ . എടിഎം പ്രവർത്തനത്തിലുള്ള ചെലവുംജൻധൻ അക്കൌണ്ടുകൾ കൈകാര്യം ചെയ്യുന്നതിലുണ്ടായ നഷ്ടത്തിനും നികത്തനാണ് അക്കൌണ്ടുകളിൽ മിനിമമം ബാലൻസ് നിർബന്ധമാക്കിയതെന്ന് അരുന്ധതി പറഞ്ഞു . സ്റ്റേറ്റ് ബാങ്ക് ഓഫ് ഇന്ത്യയുടെ അക്കൌണ്ടുകളിൽ മിനിമം ബാലൻസ് തുക നിലനിർത്താത്തവർക്ക് പിഴ ചുമത്താനാണ് തീരുമാനം . പുതിയ നിർദ്ദേശം എസ്ബിഐ അംഗീകരിക്കുകെയും ചെയ്തു . നഗര - ഗ്രാമങ്ങൾ തരംതിരിച്ചാണ് മിനിമം ബാലൻസ് തുക നിശ്ചയിച്ചിരിക്കുന്നത് . മെട്രോ നഗരങ്ങളിൽ 5000 രൂപയും നഗരപ്രദേശങ്ങളിൽ 5000 രൂപയും അർധനഗരങ്ങളിൽ 2000 രൂപയും ഗ്രാമപ്രദേശങ്ങളിൽ 1000 രൂപയുമാണ് ഉപഭോക്താക്കൾ അക്കൌണ്ടുകളിൽ മിനിമം ബാലൻസ് തുക നിലനിർത്തേണ്ടത് . എന്തുക്കൊണ്ട് മിനിമം ബാലൻസ് . . . എസ്ബിഐ ചെയർ പേഴ്സൺ പറയുന്നു . .


ഓഹരി വിപണികൾ നഷ്ടത്തിൽ . സെൻസെക്സ് 33,000ത്തിന് താഴേക്ക് വീണു . 200 പോയന്റോളം നഷ്ടമാണ് സെൻസെക്സിലുണ്ടായത് . ആഗോള വിപണികളിലെ നഷ്ടമാണ് ഇന്ത്യൻ വിപണിയിലും പ്രതിഫലിക്കുന്നത് . ചൈനീസ് ഉത്പന്നങ്ങൾക്ക് പുതിയ ഇറക്കുമതി നികുതി ചുമത്താൻ അമേരിക്കയിലെ ട്രെപ് ഭരണകൂടം ശ്രമങ്ങൾ നടത്തുന്നെന്ന സൂചനകളാണ് വിപണികളെ നഷ്ടത്തിലാക്കുന്നത് . ഏഷ്യൻ വിപണികളെല്ലാം നഷ്ടത്തിലാണ് . ബാങ്കിംഗ് , ലോഹ ഓഹരികളാണ് ഇന്ത്യൻ വിപണിയിൽ കൂടുതൽ തിരിച്ചടി നേരിടുന്നത് . ടാറ്റ സ്റ്റീൽ , ഭാരതി എയർടെൽ , എൻടിപിസി എന്നിവയാണ് നഷ്ടപ്പട്ടികയിൽ മുന്നിൽ . അതേസമയം വിപ്രോ , മാരുതി സുസുക്കി . ടിസിഎസ് എന്നിവ നേട്ടത്തിലാണ് . ഡോളറുമായുള്ള വിനിമയത്തിൽ രൂപ നേരിയ നഷ്ടത്തിലാണ് . ഒരു പൈസ നഷ്ടത്തോടെ 64.99 രൂപയിലാണ് വ്യാപാരം .


ഐഫോൺ 8 നെക്കാൾ മെച്ചമാണ് ഷവോമിയുടെ എംഐ നോട്ട് 3 എന്ന് പുതിയ റൈറ്റിംഗ് . ഡിഎക്സ്ഒ കമ്പനി ടെസ്റ്റ് റിപ്പോർട്ടാണ് ഈ കാര്യം വ്യക്തമാക്കുന്നത് . ഷവോമിയുടെ എംഐ നോട്ട് 3 കഴിഞ്ഞ വർഷത്തെ ഏറ്റവും മികച്ച മൊബൈൽഫോൺ ക്യാമറയായി ഡിഎക്സ്ഒ തിരഞ്ഞെടുത്ത ഗൂഗിൾ പിക്സലിനെയും പിന്തള്ളിയെന്നും റിപ്പോർട്ടിലുണ്ട് . 90 പോയിൻറാണ് എംഐ നോട്ട് 3യ്ക്ക് ഡിഎക്സ്ഒ റേറ്റിങ് പ്രകാരം മൊത്തം ലഭിച്ചിരിക്കുന്നത് . ഫോട്ടോയ്ക്കു മാത്രമായി 94 പോയിൻറും വീഡിയോയ്ക്ക് 82 പോയിൻറും . ഐഫോൺ 8ന് മൊത്തം 92 പോയിന്റ് ലഭിച്ചുവെങ്കിലും സ്റ്റിൽ ഫോട്ടോഗ്രഫിയിൽ 93 പോയിന്റെ ലഭിച്ചുള്ളു . ഐഫോൺ 8ന് വിഡിയോ റെക്കോഡിങ്ങിൽ 90 പോയിന്റ് ലഭിച്ചിട്ടുണ്ട് . എന്നാൽ , ഗൂഗിൾ പിക്സലിന്റെ സ്റ്റിൽ ഫൊട്ടോഗ്രഫി സ്കോർ 90 ആണ് . മൊത്തം 98 പോയിൻറുമായി ഗൂഗിൾ പിക്സൽ 2 ഒന്നാം സ്ഥാനത്തും , ഐഫോൺ X ഉം വാവെയ് മെയ്റ്റ് 10 പ്രോയും 97 പോയിന്റുമായി രണ്ടാം സ്ഥാനത്തും , 94 പോയിൻറ് വീതം നേടി ഐഫോൺ 8 പ്ലസും സാംസങ് ഗ്യാലക്സി നോട്ട് 8 ഉം മൂന്നാം സ്ഥാനത്തുമാണ് . നേരത്തെ പറഞ്ഞതു പോലെ 92 പോയിന്റുമായി ഐഫോൺ 8 നാലാം സ്ഥാനത്തുണ്ട് . ഷവോമി എംഐ നോട്ട് 3 , ഗൂഗിൾ പിക്സൽ , എച്ചിടിസി യു11 എന്നിവ 90 പോയിന്റുമായി നാലാം സ്ഥാനത്തുണ്ട് .


മികച്ച അഭിനയംകൊണ്ട് ജനപ്രീതി നേടിയ തെന്നിന്ത്യൻ ലേഡി സൂപ്പർസ്റ്റാറാണ് നയൻതാര . എന്നാൽ , അഭിനയം മാത്രമല്ല സംവിധാനവും താരത്തിന് വഴങ്ങുമെന്ന് വെളിപ്പെടുത്തിയിരിക്കുകയാണ് നിശ്ചല ഛായാഗ്രാഹകൻ ചിത്രാരസ് . ഒരു ദേശീയ മാധ്യമത്തിന് നൽകിയ അഭിമുഖത്തിലാണ് ചിത്രാരസ് നയൻതാരയുടെ സംവിധാന മോഹത്തെക്കുറിച്ച് വെളിപ്പെടുത്തിയത് . നയൻതാര സഹസംവിധായികയായി പ്രവർത്തിച്ചിട്ടുണ്ടെന്നാണ് ചിത്രാരസ് വെളിപ്പെടുത്തിയത് . അജിത് നായകനായ ആരംഭം സിനിമയിലാണ് നയൻതാര സഹസംവിധായികയായി പ്രവർത്തിച്ചത് . ഈ സമയത്ത് ചിത്രാരസ് പകർത്തിയ ഒരു ചിത്രത്തെക്കുറിച്ച് സംസാരിക്കുമ്പോഴാണ് രസകരമായ വെളിപ്പെടുത്തൽ . നയൻതാര തന്നെയായിരുന്നു ചിത്രത്തിലെ നായിക . ഒരാഴ്ചയോളം നയൻതാര ഫ്രീയായിരുന്നു . ഈ സമയത്താണ് സംവിധായകൻ വിഷ്ണുവിനോട് താൻ സഹസംവിധായിക ആയിക്കോട്ടെ എന്ന് നയൻതാര ചോദിച്ചത് . വിഷ്ണു സമ്മതിക്കുകയും ഒരാഴ്ചയോളം നയൻതാര സഹസംവിധായികയായി പ്രവർത്തിക്കുകയും ചെയ്തു . ആ സമയത്താണ് ഈ ചിത്രം എടുത്തത് . നയൻതാരയുടെ കൈയ്യിൽ പോലും ഈ ചിത്രമില്ല . സിനിമയെക്കുറിച്ചുളള തന്റെ അഭിപ്രായങ്ങളും നിർദ്ദേശങ്ങളും നയൻതാര പറയുമായിരുന്നു . സംവിധാന മോഹം നയൻതാരയ്ക്കുണ്ട് . ഭാവിയിൽ ചിലപ്പോൾ നയൻതാര ഒരു സംവിധായിക ആയേക്കാമെന്നും ചിത്രാരസ് അഭിമുഖത്തിൽ പറഞ്ഞു . അജിത് നായകനായ വിശ്വാസം സിനിമയാണ് നയൻതാരയുടേതായി ഉടൻ പുറത്തിറങ്ങാനിരിക്കുന്ന ചിത്രം . ബില്ല , ആരംഭം തുടങ്ങിയ ചിത്രങ്ങളിൽ അജിത്തും നയൻതാരയും ഒന്നിച്ച് അഭിനയിച്ചിട്ടുണ്ട് .


മഹാഭാരതത്തിലെ ' അരക്കില്ലം ' കണ്ടെത്താനുള്ള ഖനനത്തിന് പുരവസ്തു വകുപ്പ് . ആർക്കിയോളജി സർവേ ഓഫ് ഇന്ത്യയാണ് യുപിയിലെ ബാഗ്പട്ട് ജില്ലയിലെ ബർനാബ എന്ന സ്ഥലത്ത് സ്ഥിതിച്ചെയുന്ന ലക്ഷണഗിർഹ എന്ന പ്രദേശത്ത് ഉദ്ഘനനത്തിന് തയ്യാറെടുക്കുന്നു . പ്രാദേശിക ഗവേഷകരുടെ അപേക്ഷ കണക്കിലെടുത്താണ് എഎസ്ഐ പരിവേഷണം എന്ന് ടൈംസ് ഓഫ് ഇന്ത്യ റിപ്പോർട്ട് ചെയ്യുന്നു . പാണ്ഡവരെ ദഹിപ്പിച്ച് കൊല്ലുവാൻ കൌരവർ തീർത്ത കെണിയാണ് എളുപ്പം തീപിടിക്കുന്ന അരക്കിൽ തീർത്ത കൊട്ടാരം എന്നാണ് മഹാഭാരതം പറയുന്നത് . എന്നാൽ ഇതിൽ നിന്നും തുരങ്കം നിർമ്മിച്ച് പാണ്ഡവർ രക്ഷപ്പെടുകയായിരുന്നു എന്ന് ഐതിഹ്യം പറയുന്നു . വാരണാവത്ത് എന്നത് ലോപിച്ചാണ് അരക്കില്ലം നിന്നിരുന്നുവെന്ന് പറയപ്പെടുന്ന ബർനാബ എന്ന പേരിൽ എത്തിയത് . ഇവിടുത്തെ അഞ്ച് ഗ്രാമങ്ങളാണ് പണ്ഡവർ അവസാനം ഒത്തുതീർപ്പ് എന്ന നിലയിൽ കൌരവരിൽ നിന്നും ആവശ്യപ്പെട്ടത് എന്നാണ് ഐതിഹ്യം പറയുന്നതെന്ന് ആർക്കിയോളജി സർവേ മുൻ ഗവേഷകൻ കെകെ ശർമ്മ പറയുന്നു . വലിയ പരിശോധനകൾക്ക് ശേഷമാണ് ഇത്തരം ഒരു പരിവേഷണത്തിന് അനുമതി നൽകിയത് എന്നാണ് ആർക്കിയോളജി സർവേ ഓഫ് ഇന്ത്യ ടൈംസ് ഓഫ് ഇന്ത്യയോട് പറയുന്നത് . അടുത്ത ഡിസംബർ ആദ്യം പദ്ധതി ആരംഭിക്കും എന്നാണ് എഎസ്ഐ അധികൃതർ പറയുന്നത് .


ഇന്ത്യ - ദക്ഷിണാഫ്രിക്ക മൂന്നാം ക്രിക്കറ്റ് ടെസ്റ്റ് നടന്ന ജൊഹാനസ്ബർഗിലെ വാണ്ടറേഴ്സ് പിച്ചിന് ഐസിസിയുടെ മോശം റേറ്റിങ് . അമിത ബൌൺസ് കാരണം വലിയതോതിലുള്ള വിമർശനങ്ങൾ ഏറ്റുവാങ്ങിയ പിച്ചാണിത് . ഇതുകാരണം ഐസിസിയുടെ മൂന്നു ഡീമെറിറ്റ് റേറ്റിങ് പോയിന്റാണ് വാണ്ടറേഴ്സിലെ പിച്ചിന് ലഭിച്ചിരിക്കുന്നത് . ഡീമെറിറ്റ് പോയിന്റ് അഞ്ച് ആയാൽ 12 മാസത്തേക്ക് അന്താരാഷ്ട്ര ക്രിക്കറ്റ് മൽസരങ്ങൾ സംഘടിപ്പിക്കുന്നതിൽനിന്ന് വിലക്ക് നേരിടേണ്ടിവരും . മാച്ച് റഫറി ആൻഡി പൈക്രോഫ്റ്റ് നൽകിയ റിപ്പോർട്ട് പ്രകാരമാണ് വാണ്ടറേഴ്സിന് മൂന്ന് ഡീമെറിറ്റ് പോയിന്റ് നൽകിയത് . ഇത് ഭാവിയിൽ ഐസിസിയുടെ മൽസരങ്ങൾ ലഭിക്കുന്നതിന് കനത്ത തിരിച്ചടിയായി മാറും . ദക്ഷിണാഫ്രിക്കയിലെ ഏറെ പ്രധാനപ്പെട്ട ക്രിക്കറ്റ് മൈതാനമാണ് വാണ്ടറേഴ്സ് . അന്താരാഷ്ട്ര ക്രിക്കറ്റ് മൽസരങ്ങൾ നടത്തുന്നതിൽനിന്ന് ഈ പിച്ചിനെ വിലക്കണമെന്ന് ആവശ്യമുയർന്നിരുന്നു . എന്നാൽ അത് ഐസിസി തള്ളിയിരുന്നു . അപ്രതീക്ഷിതമായ അമിത ബൌൺസ് കാരണം മൽസരം പോലും ഇടയ്ക്ക് നിർത്തിവെയ്ക്കേണ്ടി വന്നിരുന്നു . മുൻ ഇന്ത്യൻ നായകൻ സൌരവ് ഗാംഗുലി ഉൾപ്പടെയുള്ളവർ ഐസിസി അടിയന്തരമായി ഇടപെടണമെന്ന് ആവശ്യപ്പെട്ട് രംഗത്തുവന്നിരുന്നു .


ഹരിയാനക്കെതിരായ നിർണായക രഞ്ജി ട്രോഫി മൽസരത്തിൽ കേരളത്തിന് ഒന്നാം ഇന്നിങ്സ് ലീഡ് . തകർത്തടിച്ച് അർധസെഞ്ചുറി നേടിയ നൈറ്റ്വാച്ച്മാൻ ബേസിൽ തമ്പിയാണ് കേരളത്തിന് ലീഡ് സമ്മാനിച്ചത് . അതിനിടെ 93 റൺസെടുത്ത രോഹൻ പ്രേമിന്റെയും റണ്ണൊന്നുമെടുക്കാതെ ക്യാപ്റ്റൻ സച്ചിൻ ബേബിയുടെ വിക്കറ്റുകൾ നഷ്ടമായത് വൻ ലീഡ് നേടാമെന്ന കേരളത്തിന്റെ മോഹങ്ങൾക്ക് തിരിച്ചടിയായി . അഞ്ചു വിക്കറ്റ് ശേഷിക്കെ കേരളത്തിനിപ്പോൾ 77 റൺസിന്റെ ലീഡുണ്ട് . ഒടുവിൽ വിവരം ലഭിക്കുമ്പോൾ കേരളം അഞ്ച് വിക്കറ്റഅ നഷ്ടത്തിൽ 285 റൺസെന്ന നിലയിലാണ് . 60 റൺസുമായി ബേസിൽ തമ്പിയും ഒരു റണ്ണുമായി മുഹമ്മദ് അസ്ഹറുദ്ദീനുമാണ് ക്രീസിൽ . ഹരിയാന ആദ്യ ഇന്നിങ്സിൽ 208 റൺസാണ് എടുത്തത് . 203ന് 3 എന്ന നിലയിൽ മൂന്നാം ദിനം കളി ആരംഭിച്ച കേരളം വേഗത്തിൽ റൺസുയർത്താനുള്ള ശ്രമത്തിലാണ് .


ജിയോയെ വെല്ലാൻ ബിഎസ്എൻഎൽ പുതിയ അൺലിമിറ്റഡ് പ്ലാൻ അവതരിപ്പിച്ചതിന് പിന്നാലെ കേരള സർക്കിളിലെ ഡേറ്റ ഉപയോഗം ഒരു ദിവസം 100 ടിബി ( ടെറാ ബൈറ്റ് ) കടന്നു . ഇതാദ്യമായാണ് കേരളത്തിൽ ഒരു ദിവസം ഇത്രയും ഉപയോഗം നടക്കുന്നത് . കഴിഞ്ഞ ദിവസം മുതൽ 339 രൂപയ്ക്കു ദിവസം രണ്ടു ജിബി ഡേറ്റ ഉപയോഗിക്കാവുന്ന പ്ലാൻ ബിഎസ്എൻഎൽ അവതരിപ്പിച്ചിരുന്നു . ഞായറാഴ്ച ഡേറ്റാ ഉപയോഗത്തിൽ 100 ടിബി മാർക്ക് കടന്നെന്ന് ബിഎസ്എൻഎൽ അറിയിച്ചു . ടുജി ഉപയോക്താക്കൾ 5408.05 ജിബി ഡേറ്റയും ത്രിജി ഉപയോക്താക്കൾ 98032.22 ജിബി ഡേറ്റയുമാണ് ഞായറാഴ്ച ഉപയോഗിച്ചത് . ആകെ 101 ടിബി ഡേറ്റ ബിഎസ്എൻഎൽ ഉപയോക്താക്കൾ ഉപയോഗിച്ചെന്ന് അധികൃതർ വ്യക്തമാക്കി . ഹോളിക്ക് അധിക ഡേറ്റ ഓഫറായി 156,198,292,549 ഡാറ്റാ വൌച്ചറുകൾക്കു യഥാക്രമം നാലു ജിബി ( 10 ദിവസം ) , ഏഴു ജിബി ( 24 ദിവസം ) , 14 ജിബി ( 30 ദിവസം ) , 30 ജിബി ( 30 ദിവസം ) എന്നിങ്ങനെ അവതരിപ്പിച്ചിരുന്നു . കൂടാതെ 1099 രൂപയ്ക്കു 30 ദിവസത്തേക്ക് അൺലിമിറ്റഡ് ഡേറ്റ ഉപയോഹം നൽകുന്ന മറ്റൊരു പ്ലാനും ബിഎസ്എൻഎൽ അവതരിപ്പിച്ചിരുന്നു . ഓഫറുകളുടെ പെരുമഴയുണ്ടായതാണ് കേരള സർക്കിളിൽ ഇത്തരത്തിൽ മുന്നേറ്റമുണ്ടാക്കാൻ സാധിച്ചതെന്ന് അധികൃതർ പറയുന്നു .


ഇന്ത്യൻ ക്രിക്കറ്റ് ടീം കോച്ച് സ്ഥാനത്ത് നിന്നും അനിൽ കുംബ്ലെ രാജിവച്ചു . ഇന്ന് അനിൽ കുംബ്ലെയില്ലാതെ ഇന്ത്യൻ ടീം വെസ്റ്റ് ഇൻഡീസിലേക്ക് പുറപ്പെട്ടിരുന്നു . ഇതിന് പിന്നാലെയാണ് ലണ്ടനിൽ തുടരുന്ന കുംബ്ലെ ബിസിസിഐയെ രാജി വിവരം അറിയിച്ചത് . കുംബ്ലെക്ക് ഐസിസി യോഗമുണ്ടെന്നാണ് ഔദ്യോഗിക വിശദീകരണമാണ് നേരത്തെ ബിസിസിഐ നൽകിയിരുന്നത് . അനിൽ കുംബ്ലെയുമായി ഒത്തുതീർപ്പ് സാധ്യമല്ലെന്ന് ബിസിസിഐ ഉപദേശകസമിതിയെ വിരാട് കോലി അറിയിച്ചതിന് തൊട്ടുപിന്നാലെയാണ് പരിശീലകനില്ലതെ ഇന്ത്യൻ ടീം വെസ്റ്റ് ഇൻഡീസിലേക്ക് പറന്നത് . ഇതിന് പിന്നാലെയാണ് കുംബ്ലെയുടെ രാജി എന്നത് ശ്രദ്ധയമാണ് . സഞ്ജയ് ബാംഗർ അടക്കമുള്ള സപ്പോർട്ട് സ്റ്റാഫിലെ മറ്റെല്ലാവരും കോലിക്കും സംഘത്തിനുമൊപ്പം ലണ്ടനിൽ നിന്ന് വിൻഡീസിലേക്ക് വിമാനം കയറി . ഇന്ത്യ വിൻഡീസ് ആദ്യ ഏകദിനവും വെള്ളിയാഴ്ചയാണ് നടക്കേണ്ടത് . ഇന്ത്യൻ പരിശീലക സ്ഥാനത്ത് തുടരാൻ കുംബ്ലെ താത്പര്യം പ്രകടിപ്പിച്ചിരുന്നെങ്കിലും കോലി നിലപാട് കടുപ്പിച്ചതിനാൽ ഉപദേശകസമിതിയും ആശയക്കുഴപ്പത്തിലായിരുന്നു . ചാമ്പ്യൻസ് ട്രോഫി ഫൈനൽ തോൽവിക്ക് ശേഷം കോലിയും കുംബ്ലെയും തമ്മിലുള്ള ബന്ധം വഷളായിരുന്നു . രവി ശാസ്ത്രിയെ പരിശീലകനാക്കണമെന്ന കോലിയുടെ നിർദേശം അംഗീകരിക്കേണ്ടതില്ലെന്ന് സച്ചിനും ഗാംഗുലിയും ലക്ഷ്മണും തീരുമാനിച്ചതായും അറിയുന്നു . അതേസമയം ഇന്ത്യ എ അണ്ടർ 19 ടീമുകളുടെ പരിശീലകപദവിയിൽ രാഹുൽ ദ്രാവിഡ് രണ്ട് വർഷത്തേക്ക് കൂടി തുടരും .


റെക്കോർഡുകൾ തകർത്ത് പുലിമുരുകന്റെ ജൈത്രയാത്ര . റിലീസ് ചെയ്ത് 25 ദിവസത്തിലേക്കെത്തുന്ന സിനിമ ഇതിനകം വാരിക്കൂട്ടിയത് 75 കോടിയോളം രൂപ . 100 കോടി ക്ലബിലെത്തുന്ന ആദ്യ മലയാള ചിത്രമായി പുലി മുരുകൻ മാറുമോയെന്ന് ആകാംക്ഷയോടെ കാത്തിരിക്കുകയാണ് സിനിമാ ലോകവും ആരാധകരും . വാനോളം ആകാംക്ഷയുണരുമ്പോൾ മുരുകൻ തിയേറ്ററുകളിൽ വേട്ട തുടരുകയാണ് . ആദ്യം ദിനം 4.5 കോടി വാരിത്തുടങ്ങിയ മുരുകൻറെ കളക്ഷൻ നാൾക്ക് നാൾ മേലോട്ട് . തിങ്കളാഴ്ച ഇരുപത്തി അഞ്ചാം ദിവസത്തിലേക്കെത്തുന്ന സിനിമ 75 കോടിയോളം രൂപയാണ് ഇതിനകം സ്വന്തമാക്കിയത് . രാജ്യത്താകെ 400 ഓളം സ്ക്രീനിൽ തുടങ്ങിയ പുലിമുരുകൻ തകർപ്പൻ വിദേശ റിലീസിങ്ങിനുമൊരുങ്ങുകയാണ് . യുകെയിലും യൂറോപ്പിലും 150 സ്ക്രീനുകളിൽ നവംബർ 3ന് മുരുകനെത്തും . ബ്രിട്ടനിൽ അഡ്വാൻസ് സ്ക്രീനിംഗ് സൂപ്പർ ഹിറ്റായിമാറി . ഗൾഫ് നാടുകളിൽ ഷാരൂഖ് സിനിമ റിലീസ് ചെയ്യുന്നതിനെക്കാൾ സ്ക്രീനുകളിൽ സിനിമയെത്തും . തെലുങ്ക് പുലിമുരുകൻറെ റിലീസ് 11നാണ് . തമിഴ് ഡബ്ബിംഗും അണിയറയിൽ സജീവം . പകർപ്പവകാശങ്ങളെല്ലാം വിറ്റുപോകുന്നതും റെക്കോർഡ് തുകക്ക് .


വൺപ്ലസ് 5 പുറത്തിറങ്ങി . മുൻപ് കേട്ട അഭ്യൂഹങ്ങളെ തൃപ്തിപ്പെടുത്തുന്ന രീതിയിലാണ് ചൈനീസ് നിർമ്മാതക്കളായ വൺപ്ലസിൻറെ പുതിയ ഫ്ലാഗ്ഷിപ്പ് മോഡലിൻറെ പ്രത്യേകതയും വിലയും . 154 . 2 x 74.1 x 7.25എംഎം ഡൈമൻഷനിൽ എത്തുന്ന ഈ ഫോണിൻറെ തൂക്കം 153 ഗ്രാം ആണ് . അലുമിനിയം യൂണിബോഡി ഡിസൈനാണ് ഇതിനുള്ളത് . 6ജിബി , 8 ജിബി മോഡലുകളിൽ എത്തുന്ന ഫോണിൻറെ ഇപ്പോൾ പ്രഖ്യാപിച്ച വിലകൾ 30000 ത്തിനും 35,000ത്തിനും ഇടയിലാണ് . ജൂലൈ പകുതിയോടെ ഇന്ത്യയിൽ എത്തുമെന്ന് പ്രതീക്ഷിക്കുന്ന ഫോണിൻറെ വിലയിൽ ചെറിയ മാറ്റങ്ങൾ പ്രതീക്ഷിക്കുന്നുണ്ട് . റാം ശേഷിയിൽ രണ്ട് മോഡലുകളായാണ് വൺപ്ലസ് 5 എത്തുന്നത് . 6ജിബി മോഡലിന് ഇൻറേണൽ മെമ്മറി 64 ജിബിയാണ് . 8ജിബി മോഡലിൻറെ ഇൻറേണൽ മെമ്മറി 128 ജിബിയാണ് . ആൻഡ്രോയ്ഡ് ന്യൂഗട്ടിൽ പ്രവർത്തിക്കുന്ന ഫോണിൽ വൺപ്ലസിൻറെ കസ്റ്റം ഒക്സിജൻ കസ്റ്റമറൈസേഷനും ഉണ്ടാകും . 5 . 5 ഇഞ്ച് 1080 പിക്സൽ ഫുൾ എച്ച് . ഡി ഒപ്റ്റിമിക്ക് എഎംഒഎൽഇഡി ഡിസ്പ്ലേയാണ് ഫോണിനുള്ളത് , സ്ക്രീൻ റെസല്യൂഷൻ 1920 x 1080 പിക്സലാണ് . സ്ക്രീനിന് ഗോറില്ല ഗ്ലാസ് 5 സംരക്ഷണമുണ്ട് . പിന്നിലെ ഇരട്ട ക്യാമറയാണ് വൺപ്ലസ് 5 ൻറെ പ്രധാന പ്രത്യേകത . 16 എംപിയും , 20 എംപിയുമുള്ള ഇരട്ട ക്യാമറയാണ് പിന്നിൽ . 20 എംപി ക്യാമറ ടെലിഫോട്ടോ ലെൻസോടെയാണ് നൽകിയിരിക്കുന്നത് . ഫോണിൻറെ സെൽഫി ക്യാമറ 16 എംപിയാണ് . എല്ലാ ക്യാമറകളും 4കെ റെക്കോഡിംങ്ങിന് പ്രാപ്തമാണ് . 3 , 300എംഎഎച്ചാണ് ഫോണിൻറെ ബാറ്ററി ശേഷി . അരമണിക്കൂറിൽ ഫുൾ ചാർജ് ചെയ്യാൻ പറ്റുമെന്നാണ് കമ്പനിയുടെ അവകാശവാദം . 4ജി സപ്പോർട്ടോടെയാണ് ഫോൺ എത്തുന്നത് .


ദില്ലി ; രാജ്യത്തെ പൊതുമേഖല ബാങ്കുകളിൽ നിന്ന് ലോണെടുത്ത് വൻകിട സ്ഥാപനങ്ങൾ 6.8 ലക്ഷം രൂപയുടെ വീഴ്ച വരുത്തിയെന്ന് പാർലമെന്ററി പബ്ലിക് അക്കൌണ്ട്സ് കമ്മിറ്റി . രാജ്യത്തെ പൊതുമേഖല സ്ഥാപനങ്ങളിലെ 70 ശതമാനത്തോളം പണമാണ് വൻകിട സ്ഥാപനങ്ങളുടെ കൈയിലുള്ളതെന്ന് പിസി ചെയർമാൻ പ്രൊഫ . കെവി തോമസ് പറഞ്ഞു . ഇതിൽ ഒരു ചെറിയൊരു ഭാഗം മാത്രമാണ് ചെറുകിട വ്യാപാരികളും കർഷകരും കടമെടുത്തിട്ടുള്ളത് . ബാങ്കുകളിൽ നിന്നെടുത്ത പണം തിരിച്ചുപിടിക്കാനുള്ള നടപടികളില്ലെന്നും കോടി കണക്കിന് രൂപ കിട്ടാകടമുള്ളപ്പോൾ വൻകിടക്കാരുടെ പേര് പോലും വെളിപ്പെടുത്താൻ പോലും തയ്യാറല്ലെന്നും കെവി തോമസ് കുറ്റപ്പെടുത്തി . ബാങ്കിൽ നിന്ന് കടമെടുത്ത് വീഴച വരുത്തിയവരുടെ പേര് വിവരങ്ങൾ ലോകസഭയുടെ ബജറ്റ് സമ്മേളനത്തിന് മുമ്പ് വെളിപ്പെടുത്തണമെന്നും കെവി തോമസ് പറഞ്ഞു . അതേസമയം ബാങ്കിൽ നിന്ന് കടമെടുത്ത ചെറുകിട വ്യാപാരികളുടെയും കർഷകരുടെയും പേര് വിവരങ്ങൾ പത്രമാധ്യമങ്ങളിൽ വെളിപ്പെടുത്തുമ്പോൾ വൻകിട കമ്പനികളോട് മൃതു സമീപനം പാലിക്കുകയാണെന്നും ആരോപണം ഉയരുന്നുണ്ട് . അഞ്ച് ആഴ്ച നീളുന്ന ലോക് സഭ ബജറ്റ് സമ്മേളനത്തിന്റെ രണ്ടാം പകുതി മാർച്ച് 9ന് ആരംഭിക്കും . ഇന്ത്യൻ ഓവർസീസ് ബാങ്ക് , ഇന്ത്യൻ ബാങ്ക് , അലഹാബാദ് ബാങ്ക് തുടങ്ങിയ പൊതുമേഖല സ്ഥാപനങ്ങളുടെ ചെയർമാനും മാനേജിങ് ഡറക്ടറുമായി ഇക്കാര്യം സംസാരിക്കുന്നതിനായി കൂടികാഴ്ച നടത്തുമെന്നും കെവി തോമസ് പറഞ്ഞു . വൻകിട സ്ഥാപനങ്ങൾ ബാങ്കിൽ നിന്ന് കടമെടുത്തത് അടിസ്ഥാന സൌകര്യങ്ങൾക്ക് വേണ്ടിയാണെന്നും കെവി തോമസ് പറഞ്ഞു .


സ്വർണ്ണ വില ഈ മാസത്തെ ഏറ്റവും കുറഞ്ഞ നിരക്കിലേക്ക് കൂപ്പുകുത്തി . ഇന്നത്തെ സ്വർണ്ണ വില ഗ്രാമിന് 2,775 രൂപയാണ് . പവന് വില 22,200 രൂപയും . ഇന്ന് ഒരു ദിവസം കൊണ്ട് ഗ്രാമിൻറെ മുകളിൽ 25 രൂപയാണ് ഇടിവ് രേഖപ്പെടുത്തിയത് . ഇന്നലെ ഗ്രാമിന് 2,800 രൂപയായിരുന്നു നിരക്ക് . റിസർവ് ബാങ്കിൻറെ 2018 - 19 വർഷത്തേക്കുളള മൂന്നാം നയ സ്റ്റേറ്റ്മെൻറ് വരുന്ന ആഗസ്റ്റ് മാസം ഒന്നാം തീയതി പുറത്തുവരാനിരിക്കുന്നതും . യുഎസ് ഫെഡറൽ റിസർവ് പലിശ നിരക്കുകളിൽ മാറ്റം വരുത്തുമോയെന്ന ഭയവും സ്വർണ്ണ വിലയിൽ പ്രതിഫലിക്കുന്നുണ്ട് . സ്വർണ്ണത്തിൻറെ ഏറ്റവും വലിയ വിപണികളിലൊന്നായ ചൈനയിൽ വ്യാപരയുദ്ധത്തെ തുടർന്ന് സ്വർണ്ണത്തോടുളള താൽപര്യം കുറഞ്ഞതും സ്വർണ്ണവില അന്താരാഷ്ട്ര തലത്തിൽ തന്നെ കുറയാനിടയായി . അതിൻറെ പ്രതിഫലനമാണ് ആഭ്യന്തര വിപണിയിൽ പ്രകടമാകുന്നതെന്നാണ് വിപണി നിരീക്ഷകരുടെ അഭിപ്രായം .


രണ്ട് ദിവസം കൊണ്ട് അന്താരാഷ്ട്ര തലത്തിൽ വരെ വൈറലായ മലയാള സിനിമ അഡാർ ലൌവിലെ പ്രണയഗാനവും പ്രിയ വാരിയരുമാണ് ഇപ്പോൾ ചർച്ചാവിഷയം . ഗാനത്തിനെതിരെ പ്രതിഷേധങ്ങൾ ഉയരുന്ന സാഹചര്യത്തിലും ചിത്രത്തിൻറെ പ്രൊമോഷൻറെ തിരക്കിലാണ് അണിയറപ്രവർത്തകർ . കൊച്ചി ലുലുമാളിൽ വെച്ച നടന്ന അഡാർ ലവിൻറെ പ്രൊമോഷണൽ വീഡിയോയും പുറത്തിറങ്ങി . ഒറിജിനലിനെ വെല്ലും ഗൺ കിസുമായി പ്രിയ വാരിയർ തന്നെയാണ് ഇവിടെയും താരം . വീഡിയോ കാണാം യുവസംവിധായകൻ ഒമർ ലുലു അണിയിച്ചൊരുക്കുന്ന ഒരു അഡാർ ലൌ കൌമാരക്കാരുടെ പ്രണയവും സൌഹൃദവും പ്രമേയമാക്കുന്ന ചിത്രമാണ് . പ്രധാനവേഷങ്ങളിൽ പുതുമുഖങ്ങളെത്തുന്ന സിനിമയിൽ ഷാൻ റഹ്മാൻ സംഗീതം നൽകി വിനീത് ശ്രീനിവാസൻ ആലപിച്ച ഗാനമാണ് ആദ്യം വൈറലും ഇപ്പോൾ വിവാദത്തിലുമായിരിക്കുന്നത് . പി . എം . എ ജബ്ബാർ എന്ന മാപ്പിളപ്പാട്ട് രചയിതാവ് പതിറ്റാണ്ടുകൾക്ക് മുൻപ് എഴുതിയ ഗാനം ഷാൻ - വിനീത് ടീം പുതിയ ഈണത്തിൽ ചിത്രത്തിൽ ഉൾപ്പെടുത്തുകയായിരുന്നു . ഗാനത്തിലെ പ്രണയരംഗങ്ങളിലൂടെയാണ് പ്രിയ പ്രകാശ് വാര്യർ സൈബർ സെൻസേഷനായി മാറിയത് . ഒറ്റരാത്രികൊണ്ട് ട്രെൻഡിങ്ങായ ഗാനത്തിലൂടെ ആരാധകരുടെ മനം കവർന്ന നായികയാണ് പ്രിയ വാര്യർ . പ്രിയ വാര്യർക്ക് ഒറ്റ ദിവസം കൊണ്ട് ആറുലക്ഷത്തിലേറെ ആരാധകരെയാണ് ലഭിച്ചത് . ചിത്രത്തിലെ ഒരു ഗാനരംഗത്ത് കണ്ണിറുക്കുന്ന സീനാണ് പ്രിയയ്ക്ക് ഇത്രയും ആരാധകരുണ്ടാക്കിയത് . അതേസമയം ചിത്രത്തിലെ ഗാനം മതവികാരം വ്രണപ്പെടുത്തി എന്നിരോപിച്ച് ഹൈദരാബാദില ഒരു സംഘം പരാതി നൽകിയിരുന്നു . ഹൈദരാബാദ് പൊലീസ് ഒമർ ലുലുവിനെതിരെ കേസെടുക്കുകയും ചെയ്തു . തുടർന്ന് മാണിക്യമലരായ പൂവി . . . . ഗാനം പിൻവലിക്കുമെന്ന് ഒമർ ലുലു അറിയിച്ചിരുന്നു . യൂ ട്യൂബിൽ നിന്നും ഗാനം പിൻവലിക്കുമെന്നും തീരിമാനിച്ചിരുന്നു . അതേസമയം ജനപിന്തുണ കരുതി തീരുമാനം മാറ്റുകയായിരുന്നു .


ഒരിടവേളയ്ക്ക് ശേഷം ജിയോ ഫോണിന്റെ വിൽപന പുനരാരംഭിച്ചു . ഫോൺ വാങ്ങാൻ ആഗ്രഹമുള്ളവർ ഇന്നുമുതൽ ജിയോയുടെ ഔദ്യോഗിക വെബ്സൈറ്റിൽ നിന്നോ അടുത്തുള്ള ജിയോ ഔട്ട്ലെറ്റിൽ നിന്നോ ഫോൺ ബുക്ക് ചെയ്യാം . ആദ്യ ഘട്ടത്തിൽ ഏകദേശം 60 ലക്ഷം ജിയോഫോണുകളാണ് ജിയോ വിതരണം ചെയ്തത് . രണ്ടാം ഘട്ടത്തിൽ ഒരു കോടി ഉപയോക്താക്കളെയാണ് കമ്പനി ലക്ഷ്യമിടുന്നത് . ജൂലൈ ആദ്യത്തോടെയായിരുന്നു ജിയോ ഫോണിനെ അവതരിപ്പിച്ചത് . ആഗസ്റ്റിൽ ഇതിൻറെ ബുക്കിംഗ് ആരംഭിച്ചെങ്കിലും ഒക്ടോബറോടെയാണ് ഫോൺ ഉപയേക്താക്കളുടെ കൈകളിൽ എത്തിത്തുടങ്ങിയത് . ആദ്യം ഘട്ടം പൂർത്തിയാക്കി രണ്ടാം ഘട്ടത്തിനാണ് ജിയോ തുടക്കം കുറിക്കുന്നത് . ആദ്യ ഘട്ടത്തിൽ ഏർപ്പെടുത്തിയ നിബന്ധനകൾ തന്നെയാണ് രണ്ടാം ഘട്ടത്തിലൂം ഏർപ്പെടുത്തിയിരിക്കുന്നത് . മൂന്ന് വർഷത്തേയ്ക്ക് 1500 രൂപ സെക്യൂരിറ്റി ഡിപ്പോസിറ്റ് മാത്രം വാങ്ങിയാണ് ഉപയോക്താക്കൾക്ക് നൽകുന്നത് .


രാജ്യമൊട്ടാകെ ഒറ്റനികുതി സമ്പ്രദായമായ ചരക്കുസേവന നികുതിക്ക് കീഴിൽ വന്നത് ടെക് ലോകത്തും ചലനങ്ങളുണ്ടാക്കി . ജിഎസ്ടി നിലവിൽ വന്നതോടെ ആപ്പിളിന്റെ ഫോണുകളും കംപ്യൂട്ടറുകളും വാച്ചുകളും ഇന്ത്യയിൽ വില വെട്ടിക്കുറച്ചു . ഐഫോൺ 7 , സെവൻ പ്ലസ് , ഐ ഫോൺ 6 എസ് പ്ലസ് , ഐഫോൺ 6എസ് , ഐഫോൺ 6 എസ് , ഐഫോൺ എസ്ഇ എന്നീ മോഡലുകളുടെ വിലയാണ് കുറച്ചിരിക്കുന്നത് . 60 , 000 രൂപയ്ക്ക് വിൽപനയ്ക്ക് എത്തിയ 32 ജിബി മെമ്മറി കപ്പാസിറ്റിയുളള ഐഫോൺ 7 ഇതോടെ 56,200 രൂപയ്ക്കാണ് വിൽപനയ്ക്ക് വെച്ചിരിക്കുന്നത് . 128 ജിബിയുടെ ഐഫോൺ7 65,200 രൂപയ്ക്കും 256 ജിബിയുടേത് 74,400 രൂപയ്ക്കുമാണ് ലഭ്യമാകുക . മുമ്പ് 70,000വും 80,000 രുപയുമായിരുന്നു ഇരു മോഡലുകളുടേയും വില . 32 ജിബിയുളള സെവൻ പ്ലസിന് 67,300 രൂപയാണ് വില . ഐഫോൺ 6എസ് പ്ലസ് ( 32ജിബി ) 3,900 രൂപ വിലക്കുറവിൽ 56,100 രൂപയ്ക്ക് ലഭിക്കും . 128 ജിബി മോഡലിന് 65,000 രൂപയാണ് വില . ഐഫോൺ 6എസിന് ( 32ജിബി ) 46,900 രൂപയാണ് പുതിയ വില . 128 ജിബി മോഡലിന് 55,900 രൂപയാണ് . ഐഫോൺ എസ്ഇ ( 32ജിബി ) 26,000 രൂപയും 128 ജിബി മോഡലിന് 35,000 രൂപയുമാണ് വില . ആപ്പിളിന്റെ 10.5 ഇഞ്ച് ഐപാഡ് പ്രോ , 12.9 ഇഞ്ച് ഐപാഡ് പ്രോ , ഐപാഡ് മിനി 4 എന്നിവയ്ക്കും വില കുറച്ചിട്ടുണ്ട് .


ഏഷ്യാകപ്പ് ഹോക്കിയിൽ ബംഗ്ലാദേശിനെ ഇന്ത്യ തകർത്തു . മറുപടിയില്ലാത്ത ഏഴു ഗോളുകൾക്കായിരുന്നു ഇന്ത്യയുടെ വിജയം . ഈ വിജയത്തോടെ പൂൾ എയിൽ ആറു പോയിന്റുമായി ഇന്ത്യ ഒന്നാമതെത്തി . ആദ്യ രണ്ടു ക്വാർട്ടറിൽനിന്നായി അഞ്ചു ഗോൾ ലീഡ് ഇന്ത്യ സ്വന്തമാക്കിയിരുന്നു . ഗുർജന്ത് സിങ് ( ഏഴാം മിനിട്ട് ) , ആകാശ്ദീപ് സിങ് ( 10 ) , ലളിത് ഉപാധ്യായ് ( 13 ) , അമിത് റോഹിഡ്സ് ( 20 ) , ഹർമാൻപ്രീത് സിങ് ( 28,47 ) രമൺദീപ് സിങ് ( 46 ) എന്നിവരാണ് ഇന്ത്യയുടെ ഗോളുകൾ നേടിയത് . ലോക റാങ്കിങിലെ ആറാം സ്ഥാനക്കാരായ ഇന്ത്യയ്ക്കെതിരെ മൽസരത്തിന്റെ ഒരു ഘട്ടത്തിൽപ്പോലും വെല്ലുവിളി ഉയർത്താൻ ബംഗ്ലാദേശിന് സാധിച്ചില്ല . ആദ്യ കളിയിൽ ഇന്ത്യ 5 - 1ന് ജപ്പാനെ തകർത്തിരുന്നു . ഞായറാഴ്ച നടക്കുന്ന അവസാന ഗ്രൂപ്പ് മൽസരത്തിൽ ചിരവൈരികളായ പാകിസ്ഥാനാണ് ഇന്ത്യയുടെ എതിരാളി . പൂൾ എയിൽ ഇന്ന് നടന്ന മറ്റൊരു മൽസരത്തിൽ കരുത്തരായ പാകിസ്ഥാനെ 2 - 2ന് ജപ്പാൻ സമനിലയിൽ തളച്ചിരുന്നു .


പരീക്ഷണ ശാലയിലെ ഒരു കയ്യബദ്ധത്തിന് ജർമനി കൊടുക്കുന്നത് വലിയ വില . കാഴ്ചയിൽ കൊഞ്ചിനോട് സാദൃശ്യം തോന്നുന്ന ക്രേ ഫിഷ് വിഭാഗത്തിൽ പെട്ട ഒരു കുഞ്ഞ് ജീവി പരീക്ഷണ ശാലയിൽ നിന്ന് എങ്ങനെ രക്ഷപെട്ടെന്ന് ഗവേഷകർക്ക് ഇനിയും അറിയില്ല . കരയിലും വെള്ളത്തിലും ജീവിക്കാൻ കഴിയുമെന്നതാണ് രക്ഷപെട്ട മാർബിൾ ക്രേഫിഷിന്റെ പ്രത്യേകത . ഈ ജീവിയ്ക്ക് അപകടകരമായ മറ്റൊരു പ്രത്യേകത കൂടിയുണ്ട് . തനിയെ ക്ലോൺ ചെയ്യാൻ സാധിക്കുന്ന ഇനത്തിൽ പെട്ടവയാണ് ഇത് . ടെക്സസിൽ നിന്നാണ് ഇതിനെ ജർമനിയിൽ എത്തിച്ചത് . പ്രത്യേകമായ ജനിത വൈകല്യമാണ് ഇതിന് ലൈംഗിക പ്രത്യുൽപാദനത്തിലൂടെയല്ലാതെ ആൺ ക്രേഫിഷിന്റെ സഹായം കൂടാതെ തന്നെ ഇവയ്ക്ക് പ്രത്യുൽപാദനം നടത്താൻ കഴിയും . ഇത്തരത്തിലുണ്ടാവുന്ന കുഞ്ഞുങ്ങൾക്കും ഇതേ പ്രത്യേകത ഉണ്ടാവുകയും ചെയ്യും . എസെക്ഷ്വൽ റീപ്രൊഡ്ക്ഷനിലൂടെ ലോകത്ത് ഉത്പാദിപ്പിക്കപ്പെടുന്ന ഒരേയൊരു ക്രേഫിഷും ഈ മാർബിൾ ക്രേഫിഷുകളാണ് . അതവയിൽ പരീക്ഷണം നടത്തി സൃഷ്ടിച്ചതൊന്നുമല്ല . ഒരു നിർണായക ഘട്ടത്തിൽ ജനിതകപരമായ വൈകല്യത്തിലൂടെ സംഭവിച്ചതായിരുന്നു . സാധാരണ സെക്സ് സെല്ലുകൾക്ക് ഒരൊറ്റ ക്രോമസോമേ ഉള്ളൂ . എന്നാൽ തകരാറു സംഭവിച്ച ക്രേഫിഷിലെ സെല്ലിൽ രണ്ടെണ്ണമുണ്ടായിരുന്നു . ഈ സെക്സ് സെൽ സാഹചര്യവശാൽ ഒരു പെൺ ക്രേഫിഷിനു ജന്മം കൊടുക്കാൻ കാരണമായി . ഇവയിലാകട്ടെ മൂന്നു ക്രോമസാം പതിപ്പുകളുണ്ടായിരുന്നു . ഇതാണ് അവയ്ക്ക് വളരാനും മുട്ടയിടാനും ആൺസഹായമില്ലാതെ പ്രത്യുത്പാദനത്തിനുമെല്ലാം സഹായിച്ചത് . ഇത്തരത്തിലുള്ള ഒരു പെൺ ക്രേഫിഷിനെ ചില ഗവേഷണങ്ങൾ നടത്താനായിയായിരുന്നു ജർമനിയിൽ എത്തിച്ചത് . അവയിൽ ഒന്നാണ് പരീക്ഷണശാലയിൽ നിന്ന് എങ്ങനെയോ ചാടിപ്പോയതും . സമീപകാലത്തായി ക്രേഫിഷുകളുടെ എണ്ണത്തിൽ ക്രമാതീതമായ വർദ്ധന കണ്ടതോടെയാണ് ഗവേഷകർ ഇക്കാര്യം വീണ്ടും ശ്രദ്ധിച്ചത് . എന്നാൽ വിഷയം ശ്രദ്ധയിൽ പെട്ടപ്പോഴേയ്ക്കും ഏറെ വൈകിയിരുന്നു . നിലവിലുള്ള പല ജല ആവാസ വ്യവസ്ഥകളെ തകർത്തു കൊണ്ടാണ് ഇവയിപ്പോൾ പടരുന്നത് . ജർമനിയിലെ മുഴുവൻ ജലാശയങ്ങളിലും ക്രമാതീതമായ പടർന്ന ഇവയെ ഇപ്പോൾ യൂറോപ്പിലും ജപ്പാനിലും മഡഗാസ്കറിലും വരെ കണ്ടെത്തിയിട്ടുണ്ട് . ഒരു ചെറിയ ജീവി പടരുന്നതിൽ ഇത്ര ഭയപ്പെടാൻ എന്താണെന്നല്ലേ ? കണ്ണിൽക്കണ്ടതെല്ലാം തിന്നുതീർക്കുന്ന കൂട്ടത്തിലാണ് ഈ ജീവി . ഇലയും പുല്ലും ഒച്ചും ഷഡ്പദങ്ങളും ചെറുമീനുകളുമെല്ലാം ഇവ ഭക്ഷണമാക്കും . ഇവയുടെ വരവോടെ തദ്ദേശീയരായ ക്രേഫിഷുകളും വംശനാശ ഭീഷണിയാണ് നേരിടുന്നത് . ഇത്തരത്തിൽ വ്യാപകമായ രീതിയിൽ മുട്ടയിട്ട് വംശവർദ്ദന നടത്തിയ മാർബിൾ ക്രേഫിഷുകൾ പെൺ മാർബിൾ ക്രേഫിഷുകൾക്ക് മാത്രമാണ് ജന്മം നൽകുന്നതെന്നതും ഇവയുടെ പ്രത്യുത്പാദത്തെ പ്രോൽസാഹിപ്പിക്കുന്ന ഘടകമാണ് .


ഐസിസി വനിതാ ലോകകപ്പ് ക്രിക്കറ്റിന്റെ ഫൈനലിന് ഇന്ത്യയിൽ റെക്കോർഡ് ടിവി റേറ്റിംഗ് . ലോർഡ്സിൽ ജൂലൈ 23ന് നടന്ന ഫൈനൽ മത്സരം ഇന്ത്യയിൽ 19.53 മില്യൺ പ്രേക്ഷകരാണ് കണ്ടത് . ഇന്ത്യയിൽ വനിതകളുടെ കായിക മത്സരത്തിന് ലഭിക്കുന്ന ഏറ്റവും ഉയർന്ന ടെലിവിഷൻ റേറ്റിംഗ് ആണിത് . ബ്രോഡ്കാസ്റ്റ് ഓഡിയൻസ് റിസർച്ച് കൌൺസിൽ ( ബാർക് ) ആണ് ഇത് സംബന്ധിച്ച കണക്കുകൾ പുറത്ത് വിട്ടത് . നഗരപ്രദേശങ്ങളേക്കാൾ ഗ്രാമീണ മേഖലയിലുള്ളവരാണ് കൂടുതലും ടെലിവിഷനിൽ കളി കണ്ടത് . ഗ്രാമീണ മേഖലയിൽ 99.6 ലക്ഷം പേർ കളികണ്ടു . അതേസമയം നഗരങ്ങളിൽ ഇത് 95.71 ലക്ഷമാണ് . 2005ലാണ് ആദ്യമായി ഇന്ത്യ വനിതാ ക്രിക്കറ്റ് ലോകകപ്പിന്റെ ഫൈനലിൽ കളിക്കുന്നത് . അന്ന് വനിതാ ലോകകപ്പിന്റെ ഫൈനൽ സംബന്ധിച്ച വാർത്തകൾ പോലും അധികമാരും അറിഞ്ഞിരുന്നില്ല . എന്നാൽ ടെലിവിഷൻ റേറ്റിംഗിൽ ഉണ്ടായ മാറ്റം വനിതാ ക്രിക്കറ്റിന് ശുഭകരമാാണ് .


അമേരിക്ക പേടിച്ചത് സംഭവിച്ചു . അർജന്റീനയുടെ നാലടിയിൽ ശതാബ്ദി കോപ്പയിലെ ആതിഥേയരുടെ പ്രതീക്ഷകൾ അവസാനിച്ചു . കോപ്പ അമേരിക്ക ശതാബ്ദി ടൂർണണെന്റിൽ അമേരിക്കയെ മറുപടിയില്ലാത്ത നാലു ഗോളിന് തകർത്ത് അർജന്റീന ഫൈനലിലെത്തി . അർജന്റീനയ്ക്കായി ഗോൺസാലോ ഹിഗ്വായ്ൻ രണ്ടും ലയണൽ മെസി , എസ്ക്വൽ ലാവെസി എന്നിവർ ഓരോ ഗോളും നേടി . പകുതി സമയത്ത് അർജന്റീന ലവെസിയും മെസിയും നേടിയ രണ്ട് ഗോളുകൾക്ക് മുന്നിലായിരുന്നു . അർജന്റീനയുടെ തുടർച്ചയായ രണ്ടാം ഫൈനൽ പ്രവേശനമാണിത് . ഒരു ഗോൾ നേടിയ മെസി അർജന്റീനയ്ക്കായി ഏറ്റവും കൂടുതൽ ഗോൾ നേടുന്ന താരമെന്ന റെക്കോർഡും സ്വന്തമാക്കി . രാജ്യത്തിനായി 55 ഗോൾ നേടിയ മെസി ഗബ്രിയേൽ ബാറ്റിസ്റ്റ്യൂട്ടയുടെ 54 ഗോളിന്റെ റെക്കോർഡാണ് മറികടന്നത് . ഗോളടിച്ചും ഗോളടിപ്പിച്ചും മെസി മാജിക്ക് തുടർന്നപ്പോൾ അമേരിക്കയ്ക്ക് ഗ്യാലറിയിലും ഗ്രൌണ്ടിലും അത് കണ്ടുനിൽക്കാനെ കഴിഞ്ഞുള്ളു . മൂന്നാം മിനിട്ടിൽ തന്നെ മെസി സാന്നിധ്യമറിയിച്ചു . അമേരിക്കൻ പ്രതിരോധ ഭിത്തിക്ക് മുകളിലൂടെ മെസി കോരിയിട്ടു കൊടുത്ത പന്ത് മനോഹരമായി വലയിലെത്തിച്ച ലാവെസി അർജന്റീനയുടെ ഗോൾ വേട്ടയ്ക്ക് തുടക്കമിട്ടു . മുപ്പത്തിരണ്ടാം മിനിറ്റിലായിരുന്നു മെസിയുടെ ചരിത്രം കുറിച്ച ഗോൾ . ബോക്സിന് തൊട്ടു പുറത്ത് നിന്നെടുത്ത ഇടങ്കാലൻ ഫ്രീകിക്ക് വളഞ്ഞുപുളഞ്ഞ് ഗോളിയുടെ കൈകൾക്കും കിട്ടാതെ വലയിൽ കയറിയപ്പോൾ അമേരിക്ക നടുങ്ങി . രണ്ടാം പകുതിയിൽ തിരിച്ചുവരാമെന്ന ക്ലിൻസ്മാന്റെയും സംഘത്തിന്റെയും സ്വപ്നം തുടക്കത്തിലെ അമേരിക്ക തല്ലിതകർത്തു . ഗോൺസാലോ ഹിഗ്വയ്നായിരുന്നു അർജന്റീനയുടെ മൂന്നാം ഗോൾ നേടിയത് . അമേരിക്കയുടെ പ്രതിരോധപ്പിഴവിൽ നിന്ന് ലഭിച്ച പന്തിന് മുന്നിൽ ആദ്യം അമേരിക്കയുടെ ഗോൾ കീപ്പർ തടസം നിന്നെങ്കിലും രണ്ടാമതും ലക്ഷ്യത്തിലേക്ക് പായിച്ച് ഹിഗ്വയ്ൻ അർജന്റീനയുടെ മൂന്നാം ഗോൾ നേടി . വിജയപ്രതീക്ഷകൾ അസ്തമിച്ച അമേരിക്ക പിന്നീട് അധികം ഗോൾ വഴങ്ങാതിരിക്കാനാണ് ശ്രദ്ധിച്ചത് . എന്നാൽ അതിനും 86 - ാം മിനിട്ടുവരെ മാത്രമെ ആയുസുണ്ടായിരുന്നുള്ളു . ഇക്കുറിയും ഗോളിലേക്കുള്ള വഴിതുറന്നത് മെസി തന്നെയായിരുന്നു . അമേരിക്കൻ പ്രതിരോധത്തെ ഡ്രിബിൾ ചെയ്ത് നെടുകെ പിളർന്നുകൊണ്ട് മെസി കൊടുത്ത ക്രോസ് ഒന്ന് മെല്ലെ തൊടുകയേ വേണ്ടിവന്നുള്ളൂ ഹിഗ്വായ്ൻ .


കോംബ്രിഡ്ജ് അനലിറ്റിക്ക കേസിൽ വൻ പ്രതിസന്ധിയെ നേരിടുന്ന ഫേസ്ബുക്കിന് വീണ്ടും തിരിച്ചടി . ഫേസ്ബുക്ക് മെസഞ്ചറിനെതിരെയാണ് പുതിയ ആരോപണം . ആൻഡ്രോയിഡ് ഫോണിൽ മെസഞ്ചർ ഉപയോഗിക്കുന്ന ഉപയോക്താവിൻറെ അനുമതിയില്ലാതെ ഡേറ്റാവിവരങ്ങൾ ഫെയ്സ്ബുക്ക് ചോർത്തിയെന്നാണ് പരാതി . ഈ വിവരങ്ങൾ കാണിച്ച് മൂന്നുപേർ അമേരിക്കൻ ഫെഡറൽ കോടതി സമീപിച്ചു കഴിഞ്ഞു . ആൻഡ്രോയിഡ് 4.1നു മുൻപ് ഉപയോക്താവ് അറിയാതെ ഫെയ്സ്ബുക്ക് മെസഞ്ചറിന് ഡേറ്റാവിവരങ്ങൾ കൈമാറാൻ അനുമതി കൊടുത്തിരുന്നു . എങ്കിൽ പിന്നീട് പുതിയ വേർഷനുകളിലെല്ലാം അവർ ആ അനുമതി ഉപയോഗിച്ചിട്ടുണ്ടെന്നാണ് ആരോപണം . തങ്ങൾ ശേഖരിച്ച ഈ വിവരങ്ങൾ ഡിലീറ്റു ചെയ്യാൻ ഫെയ്സ്ബുക്ക് അനുവദിക്കുന്നുണ്ട് . പക്ഷേ , അങ്ങനെ ഡിലീറ്റു ചെയ്തിട്ടും പിന്നെയും വ്യക്തിഗത ആർക്കൈവുകൾ ഡൌൺലോഡു ചെയ്തു പരിശോധിക്കുമ്പോൾ വിവരങ്ങൾ അവിടെത്തന്നെ കാണപ്പെടുന്നുവെന്നും ആരോപണമുണ്ട് .


ആരാധകർ ഏറെ ദിവസം കാത്തിരുന്ന ബി ഉണ്ണികൃഷ്ണൻ - മോഹൻലാൽ ചിത്രം വില്ലന് ഉജ്ജ്വല വരവേൽപ്പ് . കേരളത്തെ മുഴുവൻ ആവേശത്തിലാഴ്ത്തിയാണ് വില്ലൻ തിയേറ്ററുകളിൽ എത്തിയത് . മലയാളം , തമിഴ് , തെലുങ്ക് എന്നീ മൂന്ന് ഭാഷകളിലായാണ് സിനിമ റിലീസ് ചെയ്തിരിക്കുന്നത് . കേരളത്തിൽ 300 തിയേറ്ററുകളിലായി 152 ഫാൻസ് ഷോകളാണ് ഒരുക്കിയത് . തിയേറ്ററുകളെല്ലാം ഹൌസഫുള്ളായാണ് പ്രദർശനം തുടരുന്നത് . ആശിർവാദ് സിനിമാസിൻറെ ബാനറിൽ ആൻറണി പെരുന്പാവൂരാണ് ചിത്രം നിർമ്മിച്ചിരിക്കുന്നത് . മഞ്ജുവാര്യരാണ് നായിക . കൃത്യം എട്ട് മണിക്ക് തന്നെ ഷോ ആരംഭിച്ചു . സിനിമ ആരംഭിച്ച് 12 മിനുറ്റുകൾ ശേഷമാണ് റിട്ട . പോലീസ് മാത്യു മാഞ്ഞൂരാനായി മോഹൻലാലിന്റെ മാസ് എൻ്ടി . എട്ട് കുട്ടികളുടെ കൊലപാതകം അന്വേഷിക്കാനെത്തുന്ന പോലീസ് ഓഫീസറായാണ് മാത്യു മാഞ്ഞൂരാൻ എത്തുന്നത് . ഒരു കുറ്റാന്വേശണ കഥയിലേക്കാണ് കഥ സഞ്ചരിക്കുന്നത് . സിനിമയ്ക്ക് മികച്ച പ്രേക്ഷക പ്രതികരണമാണ് പ്രേക്ഷകരിൽ നിന്നു വന്നുകൊണ്ടിരിക്കുന്നത് . ബി ഉണ്ണികൃഷ്ണൻ മോഹൻലാലിന്റെ നാലാമത്തെ സിനിമയാണിത് .


ഗ്രേറ്റ് ഫാദറിന് ശേഷം ഹനീഫ് അദേനി സംവിധാനം ചെയ്യുന്ന ചെയ്യുന്ന അടുത്ത ചിത്രത്തിൽ നിവിൻ പോളി നായകനായി എത്തുന്നു . ‘മിഖായേൽ’ എന്നാണ് സിനിമയുടെ പേര് . ആന്റോ ജോസഫ് ആണ് നിർമാണം . ഹനീഫ് അദേനി തൻറെ ഫേസ്ബുക്ക് പേജിലൂടെയാണ് സിനിമ പ്രഖ്യാപിച്ചത് . വെറും രണ്ടു സിനിമകൾ കൊണ്ട് സംവിധായകനായും തിരക്കഥാകൃത്തായും മലയാള സിനിമയിൽ സാന്നിദ്ധ്യം അറിയിച്ച യുവ സംവിധായകനാണ് ഹനീഫ് അദേനി . മമ്മൂട്ടി നായകനായ ദി ഗ്രേറ്റ് ഫാദറിലൂടെയാണ് അദേനി സംവിധായകൻറെ കുപ്പായം അണിഞ്ഞത് . അബ്രഹാമിൻറെ സന്തതികളിലൂടെ തിരക്കഥാകൃത്തായും അദേനി പ്രേക്ഷക ഹൃദയത്തിൽ ഇടം നേടി . നിവിൻ പോളി നായകനായെത്തുന്ന ഒരു ക്രൈം ത്രില്ലർ ആയിരിക്കും ഹനീഫിൻറെ പുതിയ ചിത്രമെന്നാണ് ലഭിക്കുന്ന സൂചന . കുടുംബ ബന്ധങ്ങൾക്ക് പ്രാധാന്യം നൽകിക്കൊണ്ടുള്ള ഒരു ക്രൈം ത്രില്ലർ തന്നെയായിരിക്കും ഇതെന്നാണ് ചിത്രമെന്നാണ് നേരത്തെ പുറത്ത് വന്ന റിപ്പോർട്ട് റോഷൻ ആൻഡ്രൂസിൻറെ കായംകുളം കൊച്ചുണ്ണിയാണ് നിവിൻ പോളിയുടേതായി ഇനി പ്രദർശനത്തിനെത്തുന്ന ചിത്രം .


ബാ ഴ്സ ലോ ണ യെ ഒ റ്റ ഗോ ളു പോ ലും അ ടി പ്പി ക്കാ തെ ര ണ്ടെ ണ്ണം തി രി ച്ച ടി ച്ച് ആ ധി കാ രി ക ജ യ ത്തോ ടെ സ്പാ നി ഷ് സൂ പ്പ ർ ക പ്പ് റ യ ൽ മാ ഡ്രി ഡ് സ്വ ന്ത മാ ക്കി . ആ ദ്യ പാ ദ ത്തി ലു ൾ പ്പെ ടെ ഒ ന്നി നെ തി രെ അ ഞ്ചു ഗോ ളു ക ളു ടെ വി ജ യ മാ ണ് റ യ ൽ സ്വ ന്ത മാ ക്കി യ ത് . ക ഴി ഞ്ഞ ക ളി യി ലെ ഹീ റോ ക്രി സ്റ്റ്യാ നോ റൊ ണാ ൾ ഡോ ഇ ല്ലാ തെ യാ ണ് റ യ ൽ ചി ര വൈ രി ക ളാ യ ബാ ഴ്സ യെ വീ ഴ്ത്തി യ ത് . ആ ദ്യ പ കു തി യി ൽ ത ന്നെ ബാ ഴ്സ യു ടെ വി ധി റ യ ൽ നി ർ ണ യി ച്ചു . ക ളി ചൂ ടു പി ടി ക്കു മു മ്പെ ആ ദ്യ പ്ര ഹ ര മേ റ്റ ബാ ഴ്സ യെ തി രി ച്ചു വ രാ ൻ റ യ ൽ ഒ രി ക്ക ൽ പോ ലും അ നു വ ദി ച്ചി ല്ല . മൂ ന്നാം മി നി റ്റ ൽ മാ ർ കോ അ സെ ൻ സി യോ റ യ ലി നെ മു ന്നി ലെ ത്തി ച്ചു . ബോ ക്സി ൻറെ മ ധ്യ ഭാ ഗ ത്തു നി ന്ന് 25 അ ടി അ ക ലെ ഗോ ൾ ല ക്ഷ്യ മാ ക്കി അ സ ൻ സി യോ യു ടെ ബു ള്ള റ്റ് ഷോ ട്ട് . മാ ർ ക് ആ ൻ ഡ്രെ ട ർ സ്റ്റേ ഗ നെ മ റി ക ട ന്ന് പ ന്ത് വ ല യി ൽ . മാ ഴ്സ ലോ യു ടെ മ നോ ഹ ര മാ യൊ രു ക്രോ സി ൽ നി ന്നാ യി രു ന്നു റ യ ലി ൻറെ ര ണ്ടാം ഗോ ൾ . വ ല തു പാ ർ ശ്വ ത്തി ലൂ ടെ ബോ ക്സി ലേ ക്ക് ഓ ടി ക്ക യ റി യ മാ ഴ്സ ലോ യു ടെ ബാ ഴ്സ പ്ര തി രോ ധം കീ റി മു റി ച്ച ത്യു ഗ്ര ൻ ക്രോ സ് . ഉം തി തി യു ടെ ദു ർ ബ ല പ്ര തി രോ ധം മ റി ക ട ന്ന് പ ന്ത് സ്വ ന്ത മാ ക്കി യ ബെ ൻ സേ മ ഒ ന്നു വെ ട്ടി ത്തി രി ഞ്ഞ് വ ല യി ലേ ക്ക് പ ന്ത് അ ടി ച്ചു ക യ റ്റി . തി രി ച്ച ടി ക്കാ ൻ ബാ ഴ്സ ശ്ര മി ച്ചെ ങ്കി ലും റ യ ൽ പ്ര തി രോ ധം ഇ ള കി യി ല്ല .


നവഗതനായ അരുൺ ഗോപി സംവിധാനം ചെയ്ത് ദിലീപ് നായകനായി എത്തുന്ന പൊളിറ്റിക്കൽ ത്രില്ലറാണ് രാമലീല . വിവാദങ്ങളും , നായകൻറെ ജയിൽവാസവും ഒക്കെ തീർത്ത പ്രതിസന്ധികൾക്കിടയിലാണ് ചിത്രം തീയറ്ററുകളിൽ എത്തിയിരിക്കുന്നത് . പതിവ് ദിലീപ് ചിത്രങ്ങളിൽ നിന്നും വ്യത്യസ്തമായ രീതിയിലാണ് ചിത്രം ഒരുക്കിയത് എന്ന സംവിധായകൻറെ വാക്കുകൾ ശരിവയ്ക്കുന്നതാണ് ചിത്രത്തിൻറെ കാഴ്ച അനുഭവം . ദിലീപ് ചിത്രങ്ങളുടെ കോർഫാൻസ് എന്ന് പറയുന്ന കുടുംബങ്ങൾ കുറവായ ഒരു ഹൌസ്ഫുൾ തിയറ്ററിൽ നിന്നാണ് ചിത്രം കണ്ടത് . റൺ ബേബി റൺ പോലുള്ള ഒരു ത്രില്ലറിന് തൂലിക ചലിപ്പിച്ച സച്ചിയുടെ തിരക്കഥയിലാണ് ചിത്രം ഒരുങ്ങിയിരിക്കുന്നത് . അതിനാൽ തന്നെ ചിത്രം പ്രേക്ഷകൻ പ്രതീക്ഷിക്കുന്ന ട്വിസ്റ്റുകളും ടേണുകളും പുലർത്തുന്നു . ഭരണകക്ഷിയായ സിഡിപിയുടെ യുവ എംഎൽഎയായ രാമനുണ്ണി പാർട്ടിയുമായുള്ള ആശയ വ്യത്യസത്തിൻറെ പേരിൽ രാജിവയ്ക്കുന്നു . പിന്നീട് വരുന്ന ഉപതെരഞ്ഞെടുപ്പിൽ എതിർപക്ഷത്തുള്ള വലത് പക്ഷ പാർട്ടിയുടെ സ്വതന്ത്ര്യസ്ഥാനാർത്ഥിയാകുന്നു . സിഡിപി രക്തസാക്ഷിയായ സഖാവ് രാഘവൻറെ മകനാണ് രാമനുണ്ണി . എന്നാൽ അപ്രതീക്ഷിതമായ ഈ ചുവട് മാറ്റത്തിൽ രാമനുണ്ണിക്ക് മുന്നിൽ എതിരാളിയായി എത്തുന്നത് പ്രതീക്ഷിക്കാത്ത ഒരാൾ . അതിനിടയിൽ ഒരു കുറ്റകൃത്യത്തിൽ പ്രതിചേർക്കപ്പെടുന്ന രാമനുണ്ണി അതിൽ നിന്നും ഹെലന എന്ന ന്യൂമീഡിയ പ്രവർത്തകയുടെ സഹായത്താൽ പുറത്തുവരുന്നതും , അതിനോട് അനുബന്ധിച്ച അപ്രതീക്ഷിത ക്ലൈമാക്സുമാണ് രണ്ടര മണിക്കൂർ ചിത്രം പറയുന്നത് . കേരളത്തിൽ ഇന്ന് ഏറെ ചർച്ച ചെയ്യപ്പെടുന്ന ചിത്രമാണ് രാമലീല . അത് കാണുന്നതിലെ പൊളിറ്റിക്കൽ ക്ലാരിറ്റി തേടുമ്പോൾ അതൊന്നും ഇല്ലാതെ ആസ്വദിക്കാൻ പറ്റുന്ന ത്രില്ലറായി സംവിധായകൻ ചിത്രത്തെ മാറ്റിയിരിക്കുന്നു . ചിത്രത്തിൻറെ ആദ്യഭാഗത്ത് രാഷ്ട്രീയത്തിലെ കൊടുക്കൽ വാങ്ങലുകൾ ആണെങ്കിൽ രണ്ടാം ഭാഗത്ത് എത്തുമ്പോൾ ചിത്രത്തിൻറെ മൂഡ് മാറ്റുന്ന രീതിയിൽ രംഗങ്ങൾ മാറ്റിയെടുക്കുന്നുണ്ട് . കഥയുടെ തീവ്രത അനുസരിച്ച് അത്യവശ്യ വേഗതയിൽ തന്നെയാണ് ചിത്രം മുന്നോട്ട് പോകുന്നത് . ഉദാഹരണം സുജാത - റിവ്യു ഇവിടെ വായിക്കാം പതിവ് തമാശ രീതിയിൽ നിന്നും വിട്ട് അകന്ന് നായകനായ രാമനുണ്ണിയെ അവതരിപ്പിക്കുന്ന ദിലീപിനെയാണ് കാണുന്നത് . ചിത്രത്തിൽ കോമഡി ട്രാക്ക് എന്ന് പറയാവുന്നത് കൈകാര്യം ചെയ്ത് അത്യവശ്യം കൈയ്യടി കലാഭവൻ ഷജോൺ നേടുന്നുണ്ട് . വലുതായി ഒന്നും ചെയ്യാനില്ലെങ്കിലും മേക്കപ്പില്ലാതെ എത്തുന്ന പ്രയാഗാ ഹെലന എന്ന നായിക റോൾ ഭദ്രമാക്കുന്നു . രാധിക ശരത്കുമാർ , വിജയരാഘവൻ , മുകേഷ് , സിദ്ദിഖ് തുടങ്ങിയവരും ചിത്രത്തിന് അനുയോജ്യമായ പ്രകടനം തന്നെ കാണിക്കുന്നു . ഗോപിസുന്ദർ ചിത്രത്തിനായി ഒരുക്കിയ ഗാനങ്ങൾ പ്രത്യേകിച്ച് എടുത്ത് പറയാതെ തന്നെ രംഗങ്ങൾക്ക് ഒപ്പം നീങ്ങുമ്പോൾ പാശ്ചാത്തല സംഗീതം വളരെ ശ്രദ്ധേയം തന്നെയാണ് . ചിത്രത്തിന് അനുസരിച്ച വേഗതിയിൽ തന്നെയാണ് ഷാജികുമാറിൻറെ ക്യാമറ സഞ്ചരിക്കുന്നത് . വലിയ രീതിയിലുള്ള പ്രതീക്ഷകൾ ഇല്ലാതെ പോയാൽ ആസ്വദിക്കാൻ കഴിയുന്ന ഒരു ത്രില്ലർ സിനിമയാണ് രാമലീല . ലോജിക്കിൻറെ പ്രശ്നങ്ങൾ ചില സ്ഥലങ്ങളിൽ മുഴച്ചു നിൽക്കുമെങ്കിലും സമകാലിക സംഭവങ്ങളെ തൊട്ടുംതൊടാതെയും പറഞ്ഞ് പോകുന്ന ചിത്രം ഒരു തവണ കണ്ടിരിക്കാവുന്ന ചിത്രമായി മാറുന്നു . വേണമെങ്കിൽ ചിത്രത്തിലെ രംഗങ്ങൾ നായകനടൻറെ അപ്പോഴത്തെ അനുഭവത്തോട് കൂട്ടിവയ്ക്കാം എന്ന രീതിയിൽ പലരംഗങ്ങളിലും തിയറ്ററിൽ കൈയ്യടികളും പ്രതികരണങ്ങളുമുണ്ട് എന്നതും ശ്രദ്ധേയമാണ് .


ബാഹുബലി നടൻ റാണാ ദഗ്ഗുബതിയുടെ തീയറ്റർ നവീകരിച്ച് തുറക്കുന്നതിൻറെ തലേന്ന് തീ പിടിച്ചു നശിച്ചു . ആന്ധ്രയിലെ ചിരലസിറ്റിയിലുള്ള സുരേഷ് മഹൽ തീയേറ്ററാണ് കത്തിനശിച്ചത് . അറ്റകുറ്റപ്പണികൾക്കായി ആറു മാസം മുമ്പ് അടച്ചിട്ട തീയേറ്റർ തുറക്കുന്നതിന് ഒരു ദിവസം മുമ്പായിരുന്നു കത്തിനശിച്ചത് . സ്ക്രീൻ , സീറ്റുകൾ , സൌണ്ട് സിസ്റ്റം , പ്രൊജക്ടർ എന്നിവ കത്തി നശിച്ചു . വൻ നാശനഷ്ടമാണ് റിപ്പോർട്ട് ചെയ്തിരിക്കുന്നത് . വൻ തുക മുടക്കി വരുത്തിയ തീയേറ്ററിന്റെ അലങ്കാരത്തിന് പുറമേ 50 ലക്ഷത്തിന്റെ പ്രൊജക്ടറും , പുതിയതായി തയ്യാറാക്കിയ 410 സീറ്റുകളും കത്തി നശിച്ചു . അതേസമയം കൃത്യമായ ഇടപെടൽ നടത്തിയതിനാൽ ഒരു കോടി രൂപയുടെ വസ്തുക്കൾ രക്ഷപ്പെടുത്താനായെന്നാണ് അഗ്നിശമന ഉദ്യോഗസ്ഥർ വ്യക്തമാക്കിയിരിക്കുന്നത് . എയർ കണ്ടീഷൻ സംവിധാനത്തിലെ റിപ്പയറിംഗിനെ തുടർന്നായിരുന്നു തീ പിടുത്തുമുണ്ടായത് . തീയറ്ററിന് മുകളിൽ വൻ അഗ്നിബാധ ഉയരുന്നതിന്റെ ചില വീഡിയോ ദൃശ്യങ്ങൾ പുറത്തു വന്നിട്ടുണ്ട് . നവീകരണത്തിന് ശേഷം റാണയുടെ സിനിമയോടെ തന്നെ പ്രദർശനം പുനരാരംഭിക്കാനായിരുന്നു ഉദ്ദേശിച്ചിരുന്നത് . തേജ സംവിധാനം ചെയ്ത് റാണ നായകനാകുന്ന ' നേനു രാജാ നേനു മന്ത്രി ' എന്ന ചിത്രം വെള്ളിയാഴ്ച തീയേറ്ററിൽ പ്രദർശിപ്പിക്കാനിരിക്കുകയായിരുന്നു . റാണയുടെ പിതാവും മുതിർന്ന നിർമ്മാതാവുമായ സുരേഷ് കുമാറിൻറെതാണ് തീയേറ്റർ .


രാജധാനി എക്സ്പ്രസിൽ ഫസ്റ്റ് എസി , സെക്കൻറ് എസി ടിക്കറ്റുകൾ ഉറപ്പാകാത്ത യാത്രക്കാർക്ക് വിമാനത്തിൽ പറക്കാൻ അവസരമൊരുങ്ങുന്നു . യാത്ര ചെയ്യേണ്ട സ്ഥലത്തേയ്ക്കുള്ള ട്രെയിൻ ടിക്കറ്റ് നിരക്കും വിമാന ടിക്കറ്റ് നിരക്കും തമ്മിൽ വ്യത്യാസമുണ്ടെങ്കിൽ അധികം വരുന്ന തുക മാത്രം നൽകിയാൽ മതിയാവും . എയർ ഇന്ത്യ ചെയർമാനായിരിക്കെ കഴിഞ്ഞ വർഷം അശ്വനി ലോഹാനിയാണ് ഇത്തരമൊരു ഓഫർ മുമ്പോട്ടുവച്ചത് . എന്നാൽ റെയിൽവേ ഇതിനോട് നേരായ സമീപനമായിരുന്നില്ല പ്രകടിപ്പിച്ചത് . ഇപ്പോൾ അശ്വനി ലോഹാനി റെയിൽവേ ബോർഡ് ചെയർമാൻ സ്ഥാനത്തെത്തിയതിന് പിന്നാലെയാണ് വീണ്ടും പ്ലാൻ ചർച്ചയാവുന്നത് . ഇത് സംബന്ധിച്ച് എയർ ഇന്ത്യയുടെ അനുമതി ലഭിക്കുകയാണെങ്കിൽ പദ്ധതി നടപ്പിലാക്കുമെന്ന് അശ്വനി റെയിൽവേ ബോർഡ് ചെയർമാൻ അശ്വനി ലോഹാനി വ്യക്തമാക്കിയിട്ടുണ്ട് . പ്രതിദിനം നിരവധി പേർ രാജധാനിയുടെ എസി സെക്കൻറ് ക്ലാസ് ടിക്കറ്റ് ബുക്ക് ചെയ്യുന്നുണ്ടെന്നും ഇവരിൽ പലരുടേയും ടിക്കറ്റിന് കൺഫമേഷൻ ലഭിക്കാറില്ല . ഇത് യാത്രക്കാർക്ക് ബുദ്ധിമുട്ട് സൃഷ്ടിക്കാറുണ്ടെന്നും ഈ പ്രശ്നത്തിനുള്ള പരിഹാരം കണ്ടെത്തുകയാണ് പുതിയ സംവിധാനം വഴി ചെയ്യുന്നതെന്നും ലോഹാനി വ്യക്തമാക്കി . രാജധാനിയിലെ എസി സെക്കൻറ് ക്ലാസ് ടിക്കറ്റും എയർ ഇന്ത്യയുടെ നിരക്കും തമ്മിൽ കുറഞ്ഞ വ്യത്യമാസം മാത്രമാണുള്ളതെന്നും അദ്ദേഹം ചൂണ്ടിക്കാണിച്ചു . വിഷയത്തിൽ പെട്ടെന്ന് പ്രതികരിക്കാനില്ലെന്ന് ചൂണ്ടിക്കാണിച്ച എയർ ഇന്ത്യ ചെയർമാൻ രാജീവ് ബെൻസൽ ഇത്തരമൊരു നിർദേശത്തെക്കുറിച്ച് കേൾക്കുന്നത് ആദ്യമായാണെന്നും അദ്ദേഹം കൂട്ടിച്ചേർത്തു .


ഷവോമിയുടെ ഫ്ലാഗ്ഷിപ്പ് മോഡൽ എംഐ മാക്സ് 3 പുറത്തിറങ്ങി . എംഐ മാക്സ് 2 അവതരിപ്പിച്ചതിനു ശേഷം ഒരു വർഷവും രണ്ട് മാസത്തിനും ശേഷമാണ് ഇതിൻറെ പുതിയ വെരിയൻറ് ഫാബ്ലറ്റ് എത്തുന്നത് . 6 . 9 ഇഞ്ച് ഫുൾ എച്ച്ഡി ഡിസ്പ്ലെ , 5,500 എംഎഎച്ച് ബാറ്ററി , ഇരട്ട ക്യാമറ , ഇരട്ട 4ജി വോൾട്ട് സിം സംവിധാനം എന്നിവ പ്രധാന ഫീച്ചറുകളാണ് . എന്നാൽ എംഐ മാക്സ് 3 ഡിസ്പ്ലെയിൽ നോച്ച് ഉൾപ്പെടുത്തിയിട്ടില്ല . ഡാർക് ബ്ലൂ , ഡ്രീം ഗോൾഡ് , ബ്ലാക്ക് എന്നീ നിറങ്ങളിലാണ് ഹാൻഡ്സെറ്റ് എത്തുന്നത് . എംഐ മാക്സ് 3,4ജിബി റാം , 64 ജിബി സ്റ്റോറേജ് വേരിയന്റിന്റെ വില 1699 യുവാനാണ് ( ഏകദേശം 17,300 രൂപ ) . 6ജിബി റാം , 128 ജിബി സ്റ്റോറേജ് വേരിയന്റിന്റെ വില 1,999 യുവാനുമാണ് ( ഏകദേശം 20,400 രൂപ ) . ജൂലൈ 20 മുതലാണ് വിൽപ്പന .


ടാറ്റ മോട്ടേഴ്സ് എംഡി കാൾ സ്ലൈം അപകടത്തിൽ മരിച്ചു . ബാങ്കോക്കിലെ പഞ്ച നക്ഷത്ര ഹോട്ടിലിന്റെ മുകളിൽ നിന്ന് താഴെ വീണാണ് മരണം . ജനുവരി 26 നാണ് സംഭവം . ഹോട്ടലിൻറെ 22 - ാം നിലയിൽ നിന്നാണ് കാൾ സ്ലാം താഴെ വീണത് . ടാറ്റ മോട്ടേഴ്സിനെ നവീകരിക്കുന്ന ജോലികൾ കാൾ സ്ലൈമിന്റെ നേതൃത്വത്തിൽ നടന്നുകൊണ്ടിരിക്കുകയായിരുന്നു . അതിനിടെയാണ് അപകട മരണം . തായ്ലന്റിൽ കമ്പനിയുടെ ബോർഡ് മീറ്റിങ്ങിനായി എത്തിയതായിരുന്നു കാൾ സ്ലൈം . ജനുവരി 27 ന് തിങ്കളാഴ്ചയാണ് പോസ്റ്റ് മോർട്ടം . അപകടം സംബന്ധിച്ച വിരങ്ങൾ ഇപ്പോഴും അപൂർണമാണ് . ബാങ്കോക്കിലെ ഷാംഗ്രി ലാ ഹോട്ടലിൽ വച്ചാണ് അപകടം നടന്നതെന്നും റിപ്പോർട്ടുകളുണ്ട് . 51 കാരനായ സ്ലൈം ബ്രിട്ടീഷ് പൌരനാണ് . ടാറ്റ മോട്ടേഴ്സിൽ ചേരുന്നതിന് മുമ്പ് ജനറൽ മോട്ടേഴ്സിന്റെ ഇന്ത്യയിലെ തലവനായിരുന്നു ഇദ്ദേഹം . ടാറ്റ മോട്ടേഴേ്സിന്റെ ആദ്യത്തെ വിദേശ മാനേജിങ് ഡയറക്ടർ ആയിരുന്നു സ്ലൈം . കാൾ സ്ലൈമിന്റെ മരണത്തിൽ ടാറ്റ മോട്ടേഴ്സ് ചെയർമാൻ സൈറസ് പി മിസ്ത്രി ദുഃഖം രേഖപ്പെടുത്തി . നാനോ കാറിന് വിപണി പിടിക്കാൻ കഴിയാതെ പോവുകയും മറ്റ് ടാറ്റ കാറുകളുടെ വിൽപന കുറയുകയും ചെയ്ത സാഹചര്യത്തിലാണ് കാൾ സ്ലൈമിന്റെ കമ്പനിയുടെ തലപ്പത്ത് നിയമിക്കുന്നത് . കമ്പനി ലാഭത്തിലാക്കാനുള്ള നടപടികൾ ഇദ്ദേഹത്തിന്റെ കീഴിൽ നടന്നു വരികയായിരുന്നു . കമ്പനിയിൽ വളണ്ടറി റിട്ടയർമെന്റ് പദ്ധതി കഴിഞ്ഞ ആഴ്ച ഇദ്ദേഹം പ്രഖ്യാപിച്ചിരുന്നു .


പണപ്പെരുപ്പ നിരക്ക് പിടിച്ചുനിർത്തുന്നതിന്റെ ഭാഗമായി അടിസ്ഥാന പലിശനിരക്കിൽ കാൽശതമാനത്തിന്റെ വർധനവ് വരുത്താൻ റിസർവ് ബാങ്ക് തീരുമാനിച്ചു . കേന്ദ്ര ബാങ്ക് ഗവർണർ രഘുറാം രാജൻ തുടർച്ചയായി രണ്ടാം തവണയാണ് നിരക്കുകൾ ഉയർത്തുന്നത് . ഇതോടെ വായ്പാ പലിശനിരക്കുകളിലും വർധനവുണ്ടാകും . ബാങ്കുകളിൽ നിന്ന് ഈടാക്കുന്ന പലിശനിരക്കായ റിപ്പോ നിരക്ക് 7.75ഉം ബാങ്കുകൾക്ക് റിസർവ് ബാങ്ക് നൽകുന്ന റിവേഴ്സ് റിപ്പോ നിരക്ക് 6.75ആയി ഉയർത്തി . കരുതൽ ധനാനുപാതത്തിൽ യാതൊരു മാറ്റവും വരുത്തിയിട്ടില്ല . നിലവിൽ സിആർആർ നാലു ശതമാനമാണ് . സാമ്പത്തിക വളർച്ച കുറയുന്നതും പണപ്പെരുപ്പ നിരക്ക് ഉയർന്ന് നിൽക്കുന്നതും ആശങ്കാ ജനകമാണ് . നിരക്കിൽ മാറ്റമില്ലാതെ നിർത്തി സാമ്പത്തിക വളർച്ച നേടണമെന്ന നിലപാടിനോട് സാമ്പത്തിക അവലോകനയോഗം യോജിപ്പ് പ്രകടിപ്പിച്ചില്ല . വളർച്ചയേക്കാളും പണപ്പെരുപ്പത്തിനെ പിടിച്ചുനിർത്താനാണ് ശ്രമിക്കുകയെന്ന് രഘുറാം രാജൻ അറിയിച്ചു . അവശ്യസാധനങ്ങളുടെ വില കുത്തനെ ഉയരുന്നതിനാൽ മൊത്ത വില സൂചികയും ഉപഭോക്തൃവില സൂചികയും ഉയർന്നു തന്നെ നിൽക്കുമെന്ന മുൻവിധിയും ബാങ്കിനുണ്ട് .


തലയില്ലാതെ ജീവിക്കാൻ കഴിയുമോ , സാധിക്കും എന്ന് ഒരു കോഴി തെളിയിക്കുന്നു . താ യ്ല ൻ ഡി ലെ റ ച്ചാബു രി പ്ര വി ശ്യ യിൽ നിന്നുള്ള വീഡിയോ ആണ് വൈറലാകുന്നത് . കഴിഞ്ഞ ആഴ്ചയാണ് ഈ വീഡിയോ ഓൺലൈനിൽ വൈറലാകുവാൻ തുടങ്ങിയത് . നൊ പ്പൊങ് തി താ മോ എന്ന വ്യക്തിയാണ് വീഡിയോ പുറത്ത് വിട്ടിരിക്കുന്നത് . കോഴിയുടെ തല എങ്ങനെയാണ് നഷ്ടമായതെന്ന് വ്യക്തമല്ല . കോഴിയെ സ്ഥലത്തെ സന്യാസിമാർ ഏറ്റെടുത്ത് കോ ഴി ക്ക് സി റി ഞ്ചി ലൂ ടെ ഭക്ഷണം നൽകുന്നുണ്ടെന്നാണ് റിപ്പോർട്ട് . ഇവർ മൃഗസംരക്ഷണ ഉദ്യോഗസ്ഥരുടെ സഹായവും തേടിയിരുന്നു . സുപാകടി അരുൺതോങ് എന്ന മൃഗഡോക്ടറുടെ നേതൃത്വത്തിലാണ് ഇപ്പോൾ കോഴിയുടെ പരിചരണം നടക്കുന്നത് .


ടെസ്റ്റ് ക്രിക്കറ്റിൽ ലോക ചാമ്പ്യൻഷിപ്പ് തുടങ്ങാൻ ഐസിസി തീരുമാനിച്ചതായി റിപ്പോർട്ട് . ഈ ആഴ്ച ന്യൂസിലാൻറിൽ ചേരുന്ന ഐസിസി യോഗം ഇതിൽ അന്തിമ തീരുമാനമെടുക്കും . ട്വൻറി 20 ക്രിക്കറ്റിൻറെ വരവോടെ പ്രേക്ഷകരെ നഷ്ടപ്പെട്ട് കൊണ്ടിരിക്കുന്ന ക്ലാസിക്ക് ക്രിക്കറ്റിൻറെ തിരിച്ചുവരവാണ് പുതിയ തീരുമാനത്തിലൂടെ ഐസിസി ആലോചിക്കുന്നത് . 2010 ൽ തന്നെ അന്താരാഷ്ട്ര ടെസ്റ്റ് മത്സരങ്ങൾ ലീഗ് രീതിയിലേക്ക് മാറ്റുവാൻ ഐസിസി ആലോചിച്ചിരുന്നു . എന്നാൽ അന്ന് ചില ടെസ്റ്റ് രാജ്യങ്ങൾ ഇതിൽ താൽപ്പര്യം പ്രകടിപ്പിച്ചിരുന്നില്ല . ടെസ്റ്റ് കളിക്കുന്ന ഒൻപത് രാജ്യങ്ങളെ വച്ചാണ് ടെസ്റ്റ് പരമ്പര നടത്തുവാൻ ഐസിസി ആലോചിക്കുന്നത് . രണ്ട് കൊല്ലമായിരിക്കും ലീഗ് . ലീഗിൽ മുന്നിൽ എത്തുന്ന രണ്ട് ടീമുകളെ വച്ച് ലോർഡ്സിൽ ഫൈനൽ നടത്താനാണ് ആലോചന . 2019 ൽ ആദ്യത്തെ ലോക ടെസ്റ്റ് ചാമ്പ്യൻഷിപ്പ് ആരംഭിക്കാം എന്നാണ് ഐസിസി പ്രതീക്ഷിക്കുന്നത് എന്നാണ് ഓസ്ട്രേലിയൻ പത്രമായ സിഡ്നി മോണിംഗ് ഹെറാൾജഡ് റിപ്പോർട്ട് ചെയ്യുന്നത് . രണ്ട് രാജ്യങ്ങൾ കളിക്കുന്നു എന്നതിന് അപ്പുറം ടെസ്റ്റ് മത്സരങ്ങൾക്ക് ഒരു അന്താരാഷ്ട്ര മാനം ഈ പരമ്പര ഉണ്ടാക്കുമെന്നാണ് ക്രിക്കറ്റ് ഓസ്ട്രേലിയ ചീഫ് എക്സിക്യൂട്ടീവ് ജെയിംസ് സതർലാൻറ് പറയുന്നു .


പത്രങ്ങളുടെ കാലം അവസാനിച്ചു എന്ന് റേഡിയോ വന്നതുമുതൽ പ്രചരിക്കുന്ന ഒരു കാര്യമാണ് . ടെലിവിഷൻ പ്രചാരത്തിലെത്തിയപ്പോൾ ഇതിന്റെ ആക്കം ഒന്നുകൂടി വർദ്ധിച്ചു . എന്നാൽ അതൊന്നും പത്രവ്യവസായത്തെ കാര്യമായി ബാധിച്ചിരുന്നില്ല . എന്നാൽ ഇപ്പോൾ സ്ഥിതി അതല്ല . ഓൺലൈൻ മാധ്യമങ്ങളുടെ സാധ്യത വർദ്ധിച്ചതോടെ അച്ചടിച്ച പത്രങ്ങൾക്കുള്ള ഡിമാന്റ് വൻതോതിൽ കുറഞ്ഞുകൊണ്ടിരിക്കുകയാണ് . ലോക വ്യാപകമായിത്തന്നെ പത്രങ്ങൾ അടച്ചുപൂട്ടൽ ഭീഷണിയിലാണ് . അതിന്റെ ഏറ്റവും ഒടുവിലത്തെ ഉദാഹരണമാണ് ഇപ്പോൾ ഹിന്ദുസ്ഥാൻ ടൈംസിൽ നടക്കുന്നത് . ദേശീയ പത്രത്തിന്റെ നാല് എഡിഷനുകളാണ് അടച്ചുപൂട്ടാൻ പോകുന്നത് എന്നാണ് ന്യൂസ് ലോണ്ടറി റിപ്പോർട്ട് ചെയ്യുന്നത് . ഈ സ്ഥിതിവിശേഷം കേരളത്തിലേക്കും എത്താൻ അധികനാൾ കാത്തിരിക്കേണ്ടി വരില്ല .


റാം അങ്കിളിന്റെ സിനിമയാണെങ്കിൽ പോലും പേരൻപിലെ അവസരത്തെക്കുറിച്ച് ആദ്യം അറിഞ്ഞപ്പോൾ ഭയമാണ് തോന്നിയതെന്ന് സാധന പറയുന്നു . മമ്മൂട്ടി എന്ന അഭിനേതാവായിരുന്നു എന്റെ ഭയത്തിന് കാരണം . അദ്ദേഹത്തിനൊപ്പം സിനിമയുടെ തുടക്കം മുതൽ ഒടുക്കം വരെ നിൽക്കേണ്ട , പെർഫോം ചെയ്യേണ്ട കഥാപാത്രമാണ് . ഒരു തുടക്കക്കാരിയായ എനിക്ക് അദ്ദേഹത്തെപ്പോലെ ഒരു വലിയ നടന്റെ റേഞ്ചിനൊപ്പം നിൽക്കാനാവുമോ എന്നായിരുന്നു ഭയം . പേരൻപ് തന്റെ രണ്ടാമത്തെ ചിത്രം മാത്രമാണെന്നും മമ്മൂട്ടി ഇതുവരെ കരിയറിൽ എത്ര സിനിമയിൽ അഭിനയിച്ചിട്ടുണ്ടാവുമെന്നുപോലും തനിക്കറിയില്ലെന്നും പറയുന്നു , സാധന . പക്ഷേ എന്റെ ഭയം റാം അങ്കിളിനും മമ്മൂട്ടി സാറിനുമൊക്കെ മനസിലായി . ഭയം മാറ്റിവച്ച് കഥാപാത്രത്തിലേക്കെത്താൻ സഹായിച്ചത് അവർ രണ്ടുപേരുമാണ് . പിന്നെ ചിത്രീകരണസമയത്ത് ലൊക്കേഷനിലെ മുഴുവൻ ആളുകളും . ചിത്രീകരണം ആരംഭിക്കുന്നതിന് മുൻപ് മമ്മൂട്ടി സാർ വിലപ്പെട്ട ഒരുപാട് ഉപദേശങ്ങൾ നൽകി - സാധന പറയുന്നു . മമ്മൂട്ടിക്കൊപ്പമുള്ള ചിത്രീകരണാനുഭവത്തെക്കുറിച്ചും സാധനയ്ക്ക് പറയാനുണ്ട് - ഞങ്ങൾ ഒപ്പമുള്ള പല രംഗങ്ങളിലും അദ്ദേഹം കഥാപാത്രത്തിന്റെ വികാരങ്ങൾ എക്സ്പ്രസ് ചെയ്യുന്നത് കണ്ട് അത്ഭുതം തോന്നിയിട്ടുണ്ട് . ഒരർഥത്തിൽ അതാണ് ഞാൻ റിഫ്ളക്റ്റ് ചെയ്യാൻ ശ്രമിച്ചത് . ഒരു നടി എന്ന നിലയിൽ അദ്ദേഹത്തിൽ നിന്ന് എനിക്ക് ഒരുപാട് പഠിക്കാനുണ്ടായിരുന്നു . റാം അങ്കിൾ , അദ്ദേഹത്തിന് ഷോട്ടുകളെക്കുറിച്ച് ഒരുപാട് വിശദമായൊന്നും പറഞ്ഞുകൊടുക്കുന്നത് ഞാൻ കണ്ടിട്ടില്ല . എന്താണ് എടുക്കാൻ പോകുന്നതെന്ന് മൊത്തത്തിൽ പറയും . പിന്നാലെ ടേക്കിലേക്ക് പോവുകയായിരുന്നു മിക്കപ്പോഴും . നമുക്കുള്ളതിൽ ഏറ്റവും മികച്ച നടന്മാരിൽ ഒരാളാണ് മമ്മൂട്ടിയെന്നും പറയുന്നു , സാധന . എന്നെ സംബന്ധിച്ച് അത്രയും വിലപ്പെട്ട ഒരു അവസരമായിരുന്നു ഇത് . ദൈവത്തിനോട് ഇതിൽക്കൂടുതലൊന്നും എനിക്ക് ചോദിക്കാനുണ്ടായിരുന്നില്ല . താൻ അവതരിപ്പിച്ച പാപ്പ എന്ന കഥാപാത്രം ഇപ്പോൾ സ്ക്രീനിൽ കണ്ടതുപോലെ ആവാൻ കാരണം മമ്മൂട്ടിയാണെന്നും സാധനയുടെ സർട്ടിഫിക്കറ്റ് . എന്നാൽ പ്രകടനത്തിൽ മമ്മൂട്ടി അവതരിപ്പിച്ച അമുദവന്റെ റേഞ്ചിനൊപ്പമെത്താൻ മകൾക്കായില്ലെന്ന് വിനീതയാവുന്നു ഈ കുട്ടി നടി , പേരൻപ് കണ്ടവർക്ക് അങ്ങനെ ഒരു അഭിപ്രായം ഇല്ലെങ്കിലും . മമ്മൂട്ടി സാറിന്റെ ലെവലിനൊപ്പം എന്റെ പെർഫോമൻസ് എത്തിയിട്ടില്ലെന്ന് അറിയാം , പക്ഷേ അതിനടുത്തൊക്കെയെത്താൻ സഹായിച്ചത് ഇവരുടെയെല്ലാം പരിഗണനകളും പിന്തുണയുമാണ് . ആദ്യ പ്രദർശനത്തിൽ തന്നെ ഇത്ര വലിയ കൈയടികൾ കിട്ടുമ്പോൾ വലിയ സന്തോഷം . സിനിമ തീയേറ്ററുകളിലെത്താനുള്ള കാത്തിരിപ്പാണ് ഇനി - സാധന ലക്ഷ്മി വെങ്കടേഷ് പറഞ്ഞവസാനിപ്പിക്കുന്നു .


പോർട്ട് ഓഫ് സ്പെയിൻഃ ടെസ്റ്റ് റാങ്കിൽ ചുരുങ്ങിയ ദിവസങ്ങളിൽ ഒന്നാം സ്ഥാനത്ത് തുടർന്ന ഇന്ത്യ പാകിസ്ഥാന് പിന്നിൽ ഇപ്പോൾ രണ്ടാം സ്ഥാനത്താണ് . ഒന്നാം റാങ്ക് നഷ്ടപ്പെട്ടതിനെ പരിഹസിക്കുന്നവർക്കെതിരെ ഇന്ത്യൻ നായകൻ വിരാട് കോഹ്ലി ശക്തമായി രംഗത്ത് എത്തി . വെസ്റ്റിൻഡീസിനെതിരെ ടെസ്റ്റ് പരമ്പരയിൽ മികച്ച പ്രകടനം കാഴ്ച്ച വെച്ച അശ്വിനെയും സാഹയെയും കോഹ്ലി പ്രശംസകൊണ്ട് മുടി . പരമ്പരയിൽ വലിയ പ്രചോദനമാണ് ഇരുവരും തങ്ങൾക്ക് നൽകിയതെന്നും കോഹ്ലി കൂട്ടിച്ചേർത്തു . ടെസ്റ്റിൽ കാത്തിരുന്ന് കിട്ടിയ ഒന്നാം റാങ്ക് ഇന്ത്യയക്ക് കഴിഞ്ഞ ദിവസമാണ് നഷ്ടമായത് . വെസ്റ്റിൻഡീസിനെതിരെ നാലാം ടെസ്റ്റിൽ നിർഭാഗ്യം മഴയുടെ രൂപത്തിലത്തെിയതാണ് ടീം ഇന്ത്യയ്ക്ക് തിരിച്ചടിയായത് . നാലാം ടെസ്റ്റ് സമനിലയിലായെങ്കിലും ഒന്നും മൂന്നും മത്സരങ്ങൾ ജയിച്ച ഇന്ത്യ പരമ്പര 2 - 0ന് സ്വന്തമാക്കിയിരുന്നു . രണ്ടു മത്സരങ്ങളടങ്ങിയ ട്വൻറി20 പരമ്പര ശനി , ഞായർ ദിവസങ്ങളിൽ അമേരിക്കയിലെ ലൌഡർഹില്ലിൽ നടക്കും .


എയർ ഏഷ്യയിൽ ഉഗ്രൻ ഓഫർ . വെറും 899 രൂപയ്ക്ക് നിങ്ങൾക്കു ഹൈദരാബാദ് ബെംഗളൂരു , ജയ്പൂർ , ദില്ലി , പൂനെ തുടങ്ങിയ സ്ഥലങ്ങളിലേയ്ക്ക് യാത്ര ചെയ്യാം . സപ്തംബർ 11 വരെയാണ് ഈ ഓഫറുകൾ . ട്രിപ്പ് ഓഫർ ! എയർ ഏഷ്യ വമ്പൻ ഓഫർ ! യാത്രാനിരക്ക് 899 രൂപ മുതൽ വേക്കേഷൻ ആനന്ദപ്രദമാക്കാൻ എയർ ഏഷ്യ ഫ്ളൈറ്റിൽ ഉഗ്രൻ ഓഫർ 899 രൂപമുതൽ താഴെ പറയുന്നവയാണ് നിബന്ധനകൾ 1 . 2017 ഫെബ്രൂവരി 6 മുതൽ 2017 ഒക്ടോബർ 28 വരെയാണ് യാത്രാ കാലവധി 2 . ക്രെഡിറ്റ് കാർഡ് , ഡെബിറ്റ് കാർഡ് വഴിയുള്ള പെയ്മെന്റുകൾക്ക് നോൺ റിഫണ്ടബിൾ ചാർജ്ജ് ഉണ്ടായിരിക്കും 3 . എയർപോർട്ട് ടാക്സ് ഉൾപ്പെടെയായിരിക്കും യാത്രാ നിരക്ക് . 4 . സീറ്റ് ലഭ്യത അനുസരിച്ച് യാത്രക്കാർക്ക് അവസരം നൽകും 5 . ഇവിടെ നല്കിയ ഓഫർ മൊത്തമായോ ഭാഗികമായോ പിൻവലിച്ചേക്കാം . കൂടുതൽ വിവരങ്ങൾക്ക് വൺ ഇന്ത്യ കൂപ്പൺ സെഗ്മെന്റ് വൺഇന്ത്യ പോർട്ടലിൽ അതിവേഗം ഉയർന്നുവരുന്ന ശാഖയാണ് . കൂപ്പൺ സെയിലുകൾ ആദ്യമായി കൊണ്ടുവന്നത് വൺഇന്ത്യയാണ് . ഉപഭോക്താക്കളുടെ എണ്ണം വർദ്ധിക്കുന്നതിനനുസരിച്ച് പുതിയ ഓൺലൈൻ ഓഫറുകൾ പ്രസിദ്ധീകരിക്കാനാണ് ലക്ഷ്യമിടുന്നത് . ഓൺലൈൻ ഷോപ്പിങ് തെരഞ്ഞെടുക്കുന്നവർക്ക് ഏറ്റവും നല്ല പ്ലാറ്റ്ഫോം ആണ് വൺ ഇന്ത്യ ഓൺലൈൻ കൂപ്പൺ പബ്ലിഷിങ് സെഗ്മെന്റ് . ഇതിൽ വ്യത്യസ്തമായ ഡിസ്കൌണ്ടുകളും ഓഫറുകളും ഉൾപ്പെടുന്നു . പ്രാദേശിക ആഗോള ഡീലർമാരുടെ ഇത്തരംഓഫറുകൾ ഞങ്ങളുടെ വായനക്കാർക്ക് അവരുടെ ഓരോ ഓൺലൈൻ ഷോപ്പിങിനും സഹായിക്കുന്നു . ഞങ്ങളുടെ സൈറ്റിലൂടെ പ്രസിദ്ധീകരിക്കുന്ന കൂപ്പൺ സെഗ്മെന്റ് 100 % വിശ്വസനീയവുമാണ് .


ആപ്പിൾ ഐഫോൺ സെവൻ ഇന്ന് ഇന്ത്യയിൽ അവതരിപ്പിക്കും . കേരളത്തിൽ കൊച്ചിയിലാണ് ഐഫോൺ അവതരണം . ഒബ്റോൺ മാളിൽ കേരള ബ്ലാസ്റ്റേഴ്സ് താരങ്ങൾ ഐഫോൺ സെവനും സെവൻ പ്ലസും പുറത്തിറിക്കും . 60 , 000 രൂപ മുതലാണ് ഐഫോൺ സെവനിന്റെ വില ആരംഭിക്കുന്നത് . സെവൻ പ്ലസിന്റേത് 72,000 രൂപയിലും . ഇ - കൊമേഴ്സ് സൈറ്റുകൾ നേരത്തെ തന്നെ ഐഫോൺ ബുക്കിംഗ് തുടങ്ങിയിരുന്നു . നിലവിൽ ഐഫോണുകൾ ഉപയോഗിക്കുന്നവർക്ക് എക്സ്ചേഞ്ച് ഓഫറുകളും കമ്പനികൾ ഒരുക്കിയിട്ടുണ്ട് . ഐഫോൺ 6 എസ് പ്ലസ് ഉപഭോക്താക്കൾ സെവനിലേക്ക് മാറുമ്പോൾ എക്സ്ചേഞ്ച് ആനൂകൂല്യമായി 24,500 രൂപ ലഭിക്കും . ഐഫോൺ 6ന് 17,900 രൂപയും .


ചാനൽ അവതാരകനും നടനുമായ ആദിൽ ഇബ്രഹാമിൻറെ പുതിയ ചിത്രം ഹലോ ദുബായ്ക്കാരൻറെ ട്രെയിലർ പുറത്തിറങ്ങി . ഹരിശ്രീ യൂസഫ് , ബാബുരാജ് ഹരിശ്രീ എന്നിവരാണ് ചിത്രത്തിൻറെ സംവിധാനം നിർവഹിച്ചിരിക്കുന്നത് . ഒരു ഗ്രാമീണ കർഷകൻറെ മകനായ പ്രകാശന് പത്തു വയസുള്ളപ്പോൾ മനസിൽ കൈയറിയതാണ് ദുബായിയിൽ പോകണമെന്ന് . പ്രകാശൻ എന്ന കേന്ദ്ര കഥാപാത്രത്തെ ആണ് ആദിൽ ചിത്രത്തിൽ അവതരിപ്പിക്കുന്നത് . മാളവിക മേനോൻ ആണ് നായിക . തൊഴിലില്ലായ്മയും അതിനെ തുടർന്ന് ഉണ്ടാകുന്ന അപമാനവും പ്രമേയമായി വരുന്ന ഒരു മുഴുനീള ഹാസ്യചിത്രമാണ് ഹലോ ദുബായ്ക്കാരൻ . ട്രെയ്ലറിലും ഹാസ്യസംഭാഷണങ്ങൾ കാണാം . യൂട്യൂബ് ട്രെൻറിങിൽ നാലാം സ്ഥാനത്താണ് ഹലോ ദുബായ്ക്കാരൻറെ ട്രെയ്ലർ . സലിം കുമാർ , മാമുക്കോയ , ധർമജൻ , കൊച്ചു പ്രേമൻ , ബാലചന്ദ്രൻ ചുള്ളിക്കാട് എന്നിവരും ചിത്രത്തിൽ പ്രധാന വേഷങ്ങളിൽ എത്തുന്നു .


പുതിയ ചിത്രമായ ഉരുവിന്റെ വിശേഷങ്ങൾ പങ്കുവയ്ക്കുകയാണ് കോളിവുഡ് സുന്ദരി ധൻസിക . ഒപ്പം സ്റ്റൈൽ മന്നൻ രജനികാന്തിനെപ്പറ്റിയും . ധൻസിക മാധ്യമങ്ങൾക്ക് നൽകിയ അഭിമുഖത്തിന്റെ പ്രസക്തഭാഗങ്ങൾ . ഉരുവിന്റെ വിശേഷങ്ങൾ ഉരുവിനായി വിക്കി ആനന്ദ് ഭയങ്കരമായി തിരക്കഥ ചെയ്തിട്ടുണ്ട് . ഞാൻ അഭിനയിച്ചിരിക്കുന്ന കാര്യമൊക്കെ മറന്ന് പൂർണമായും സിനിമയിൽ മുഴുകി ഇരുന്നു . തീർച്ചയായും ആളുകൾക്ക് ഈ പടം ഇഷ്ടമാകും . രജനികാന്തിനെ കണ്ടപ്പോൾ ഷൂട്ടിംഗ്സെറ്റിൽ ആദ്യദിവസം ഒരു ബൊക്കെയുമായി അദ്ദേഹത്തെ കാണാൻ പോയി . അദ്ദേഹത്തിന് ബൊക്കെ നൽകി ഞാൻ അന്തംവിട്ട് നിന്നു . ഒന്നും പറഞ്ഞില്ല . പിറ്റേ ദിവസം സിനിമാഗെറ്റപ്പിൽ എന്നെ കണ്ടപ്പോൾ അദ്ദേഹം എന്നെ അടുത്ത് വിളിച്ച് നീ എന്നേക്കാൾ സ്റ്റൈലായിട്ടുണ്ടല്ലോ എന്നു പറഞ്ഞു .


പുത്തൻ ആശയങ്ങളുടെ കൂമ്പാരമാണു മല്ലൂസിന്റെ മനസ് . പക്ഷേ വേറൊരാളെ കാര്യം പറഞ്ഞു ബോധ്യപ്പെടുത്തുന്ന സമയം വരുമ്പോഴാണു പ്രശ്നം . ചിലർക്കു നാണം . . . ചിലർക്കു പേടി . . . വേറേചിലർക്കു ഇതൊരു സംഭവമാണോ എന്ന സന്ദേഹം . . . ഈയിടെ കൊച്ചിയിൽ സ്റ്റാർട്ടപ്പ് സംരംഭകരുടെ ഒരു സംഗമം നടന്നു . 200ഓളം ചുറുചുറുക്കുള്ള ചെറുപ്പക്കാരെത്തിയ പരിപാടി . പോക്കറ്റ് മണികൊണ്ടു വ്യവസായം കെട്ടിപ്പടുത്തവർ . . . തലയിൽ വമ്പൻ ഐഡിയയുമായി നിക്ഷേപകരെ തിരക്കി നടക്കുന്നവർ . . എല്ലാവരും ചേർന്ന് അരങ്ങു തകർത്തു . പക്ഷേ . . അവിടെയും പലർക്കും തങ്ങളുടെ മനസിലുള്ളതൊക്കെ നാലാൾക്കു മുന്നിൽ തുറന്നു പറയാൻ മടി . . . എത്രയെത്ര ആശയങ്ങളാ ഈ സ്റ്റാർട്ടിങ് ട്രബിളിൽ തട്ടി ബ്രേക്ഡൌണായി കിടക്കുന്നത് . സ്റ്റാർട്ടപ്പ് വഴിയിലേക്കുള്ള ഈ സ്റ്റാർട്ടിങ് ട്രബിളിനെക്കുറിച്ച് ഏഷ്യാനെറ്റ് ന്യൂസ് ഓൺലൈൻ എഡിറ്റർ എബി തരകൻ നടത്തിയ വോക്സ്പോപ് കാണാം . . .


പ്രേക്ഷകരുടെ മനസ്സ് കീഴടക്കിയ താരമാണ് നസ്രിയ . മലയാളത്തിൽ മാത്രമല്ല തമിഴിലും നസ്രിയയ്ക്ക് ആരാധകർ ഏറെയാണ് . ഫഹദ് ഫാസിലുമായുള്ള വിവാഹത്തോടെ സിനിമയിൽ നിന്നും മാറി നിന്ന താരം പൃഥിരാജ് നായകനാകുന്ന അഞ്ജലി മേനോൻ ചിത്രത്തിലൂടെ ഗംഭീര തിരിച്ചു വരവ് നടത്തിയിരിക്കുകയാണ് . ഇതിന് പുറമെ ഇരട്ടി മധുരവുമായാണ് നസ്രിയ ഇന്നത്തെ ദിവസം ആഘോഷിച്ചത് . നസ്രിയയുടെയും സഹോദരൻ നവീൻ നസീമിൻറെ പിറന്നാളാണ് ഇന്ന് . ഇരുവരും ഒരു വർഷത്തെ വ്യത്യാസത്തിൽ ഡിസംബർ 20 ആണ് ജനിച്ചത് . നസ്രിയയും സഹോദരനും പിറന്നാൾ ആഘോഷിക്കുന്ന വീഡിയോ പുറത്തുവന്നു . നസ്രിയുടെ സഹോദരൻ നവീൻ നസീം ആണ് വീഡിയോ ഇൻസ്റ്റഗ്രാമിലൂടെ പങ്കുവച്ചത് . അഞ്ജലി മേനോൻ സംവിധാനം ചെയ്യുന്ന ചിത്രത്തിൻറെ ഭാഗമായി നസ്രിയ ഊട്ടിയിലാണ് . ഫഹദ് ഫാസിൽ , പൃഥിരാജ് , അഞ്ജലി മേനോൻ , രഞ്ജിത്ത് , പാർവതി തുടങ്ങിയവരെ വീഡിയോയിൽ കാണാം . നേരത്തെ കുഞ്ഞനുജത്തിക്ക് പിറന്നാൾ ആശംസകളുമായി പൃഥിരാജ് എത്തിയിരുന്നു . ഇതിന് പിന്നാലെയാണ് താരങ്ങൾ ചേർന്ന് ഇരുവരുടെയും പിറന്നാൾ ആഘോഷിച്ചത് .


ചൈനീസ് സ്മാർട്ട്ഫോൺ നിർമാതാക്കളായ വിവോ വി7 സ്മാർട്ട്ഫോണിന്റെ പുതിയ പതിപ്പ് ഉടൻ ഇന്ത്യൻ വിപണിയിൽ എത്തുന്നു . 18 , 990 രൂപ പ്രൈസ് ടാഗിലായിരുന്നു വിവോ വി7 സ്മാർട്ട്ഫോണിനെ വിപണിയിലെത്തിച്ചത് . ഇപ്പോൾ പുതിയ എനർജറ്റിക് ബ്ലൂ കളർ വേരിയന്റിനെയാണ് വിപണിയിലെത്തിക്കുന്നത് . വി7എനർജറ്റിക് ബ്ലൂ കളർ വേരിയന്റിന്റെ അവതരണം ഡിസംബർ 20 നായിരിക്കും . ട്വിറ്റർ വഴിയാണ് കമ്പനി ഇക്കാര്യം വ്യക്തമാക്കിയത് . 5 . 7 ഇഞ്ച് ഡിസ്പ്ലെയാണ് ഫോണിൽ ഒരുക്കിയിരിക്കുന്നത് . 3 , 000 എംഎഎച്ച് ബാറ്ററിയാണ് ഇതിന്റെ കരുത്ത് . ഓക്ട കോർ ക്വാൽകം സ്നാപ്ഡ്രാഗൺ 450 പ്രോസസർ , 4GB റാം , 32GB സ്റ്റോറേജ് , ആൻഡ്രോയിഡ് 7.1 നുഗട്ട് , 24എംപി സെൽഫി ക്യാമറ , 16എംപി റിയർ ക്യാമറ എന്നിവയാണ് മറ്റു പ്രത്യേകത . മൈക്രോ എസ് ഡി കാർഡ് ഉപയോഗിച്ച് 256 ജിബി വരെ സ്റ്റോറേജ് വർദ്ധിപ്പിക്കാം . ഫിംഗർപ്രിന്റ് സെൻസറും സെൽഫി ക്യാമറയും ഉപയോഗിച്ച് ഫോൺ അൺലോക്ക് ചെയ്യാം . 4 ജി , വോൾട്ട , 3 ജി , വൈഫൈ , ബ്ലൂടൂത്ത് , ജിപിഎസ് തുടങ്ങിയ കണക്റ്റിവിറ്റി ഫീച്ചറുകളും ലഭ്യമാണ് .


ഡിആർഎസിൽ ഇന്ത്യക്കാരെ വെല്ലാൻ ആരുമില്ലെന്ന് തെളിയിച്ച് രഹാന . രംഗണ ഹെരാത്തിന്റെ പന്തിലാണ് അമ്പയർ രഹാനയ്ക്കെതിരെ തെറ്റായ എൽബി വിക്കറ്റ് അനുവദിച്ചത് . ഇതോടെ സഹതാരം പൂജാരയോട് ആലോചിച്ച് രഹാന ഡിആർഎസിന് അപ്ലേ ചെയ്യുകയായിരുന്നു . മൂന്നാം അമ്പയർ നടത്തിയ പരിശോധനയിൽ രഹാനയുടെ ബാറ്റിൽ തട്ടിയാണ് പന്ത് പാഡിൽ കൊണ്ടതെന്ന് വ്യക്തമാകുകയായിരുന്നു . കൊളംബോഃ ശ്രീലങ്കയ്ക്കെതിരായ രണ്ടാം ക്രിക്കറ്റ് ടെസ്റ്റിൻറെ ഒന്നാം ഇന്നിംഗ്സിൽ ഇന്ത്യയ്ക്ക് പടുകൂറ്റൻ സ്കോർ . മുന്നേറ്റവും മധ്യനിരയും ഒരുപോലെ റൺസ് അടിച്ചുകൂട്ടിയപ്പോൾ ഇന്ത്യ 622/9 എന്ന നിലയിൽ ഡിക്ലയർ ചെയ്തു . ചേതേശ്വർ പൂജാര ( 133 ) , അജിങ്ക്യ രഹാനെ ( 132 ) എന്നിവരുടെ സെഞ്ചുറികൾക്ക് പുറമേ നാല് ബാറ്റ്സ്മാൻ അർധ സെഞ്ചുറിയും നേടി . 344 / 3 എന്ന നിലയിലാണ് ഇന്ത്യ രണ്ടാം ദിനം തുടങ്ങിയത് . സെഞ്ചുറിയോടെ ക്രീസിലുണ്ടായിരുന്ന പൂജാരയ്ക്കും രഹാനെയ്ക്കും രണ്ടാം ദിവസം കാര്യമായ ജോലിയുണ്ടായില്ല . ആർ . അശ്വിൻ ( 54 ) , വൃദ്ധിമാൻ സാഹ ( 67 ) , രവീന്ദ്ര ജഡേജ ( പുറത്താകാതെ 70 ) എന്നിവരാണ് രണ്ടാം ദിനം സ്കോറിംഗിന് നേതൃത്വം നൽകിയത് . ലങ്കയ്ക്ക് വേണ്ടി രങ്കണ ഹെരാത്ത് നാല് വിക്കറ്റ് വീഴ്ത്തി . മൂന്ന് മത്സരങ്ങളുടെ പരന്പരയിലെ ആദ്യ മത്സരം ജയിച്ച് ഇന്ത്യ 1 - 0ന് മുന്നിലാണ് .


ഐഫോൺ അടക്കമുള്ള ആപ്പിൾ ഉത്പന്നങ്ങൾക്ക് വൻ വിലക്കുറവ് പ്രഖ്യാപിച്ച് ആമസോൺ ഇന്ത്യയിൽ ആപ്പിൾ ഫെസ്റ്റ് സെയിൽ ആരംഭിച്ചു . ഡിസംബർ 8ന് ആരംഭിച്ച ഓഫർ വിൽപ്പ ഡിസംബർ 15 വരെ തുടരും . ഐഫോണിന് 16,000 രൂപവരെയും , മാക്ക് ബുക്കുകൾക്ക് 9,000 രൂപവരെയും ഓഫർ ഈ സമയത്ത് ലഭിക്കും . ഒപ്പം ആമസോണിൻറെ പ്രത്യേക ഓഫറുകൾ ആപ്പിൾ വാച്ച് 3 , ഐപാഡുകൾ , ഹെഡ്ഫോൺ എന്നിവയ്ക്കും ലഭിക്കും . ആപ്പിൾ ഐഫോൺ X 64 ജിബി പതിപ്പ് 74,999 രൂപയ്ക്ക് ലഭിക്കും . ഇത് പോലെ തന്നെ ഐഫോൺ 6എസ് 24,999 രൂപയ്ക്കും , ആപ്പിൾ ഐഫോൺ 6 20,999 രൂപയ്ക്കും ലഭ്യമാകും . ഒപ്പം നോ കോസ്റ്റ ഇഎംഐയും ലഭ്യമാണ് . നോ കോസ്റ്റ് ഇഎംഐ ഓഫർ ഏറ്റവും പുതിയ ഐഫോൺ മോഡലുകളായ ഐഫോൺ XS , XS Max , XS R എന്നിവയ്ക്കും ലഭ്യമാണ് . ആപ്പിളിൻറെ മാക്ക് ബുക്ക് എയർ 2018 എഡിഷന് റീട്ടെയിൽ പ്രൈസ് 1,14,900 രൂപയാണെങ്കിൽ ഓഫർ സെയിൽ വിൽപ്പ 1,05,900 രൂപയ്ക്കാണ് . മാക് ബുക്ക് എയർ 8 ജിബി റാം / 128 ജിബി പതിപ്പ് 5000 രൂപ ഡിസ്ക്കൌണ്ടോടെ 57,900 രൂപയ്ക്ക് ലഭിക്കും .


സംസ്ഥാനത്ത് വീണ്ടും സ്വർണ്ണവിലയിൽ വർദ്ധനവ് രേഖപ്പെടുത്തി . ഗ്രാമിന് 10 രൂപയും പവന് 80 രൂപയുമാണ് ഇന്ന് കൂടിയത് . ഗ്രാമിന് 2,945 രൂപയും പവന് 23,560 രൂപയുമാണ് ഇന്നത്തെ നിരക്ക് . ഗ്രാമിന് 2,935 രൂപയും പവന് 23,480 രൂപയുമായിരുന്നു ഡിസംബർ 27 ലെ സ്വർണ്ണ നിരക്ക് . ഡിസംബർ രണ്ടിനായിരുന്നു സ്വർണ്ണത്തിന് ഈ മാസത്തെ ഏറ്റവും കുറഞ്ഞ നിരക്ക് രേഖപ്പെടുത്തിയത് . ഗ്രാമിന് 2,815 രൂപയായിരുന്നു ഡിസംബർ രണ്ടാം തീയതിയിലെ നിരക്ക് . ഡിസംബർ 11 നായിരുന്നു സ്വർണ്ണത്തിന് ഈ മാസത്തെ ഏറ്റവും ഉയർന്ന നിരക്ക് രേഖപ്പെടുത്തിയത് . പവന് 23,680 രൂപയായിരുന്നു 11 ലെ സ്വർണ്ണ വില . ഗ്രാമിന് 2,960 രൂപയും . അന്താരാഷ്ട്ര വിപണിയിൽ 31 ഗ്രാം ട്രോയ് ഔൺസിന് 1278 ഡോളറാണ് ഇന്നത്തെ നിരക്ക് .


ട്വന്റി - 20 പരമ്പരയിലെ രണ്ടാം മത്സരത്തിൽ ടോസ് നഷ്ടപ്പെട്ട് ബാറ്റിംഗിനിറങ്ങിയ ഇന്ത്യക്ക് കൂട്ടത്തകർച്ച . രണ്ടാം ഓവറിൽ തന്നെ ഇന്ത്യക്ക് ഓപ്പണർ രോഹിത് ശർമയുടെ വിക്കറ്റ് നഷ്ടമായി . ജേക്ക് ബാളിൻറെ പന്തിൽ ബട്ട്ലർ പിടിച്ച് പുറത്താകുമ്പോൾ 6 റൺസായിരുന്നു ഹിറ്റ്മാൻറെ സമ്പാദ്യം . രോഹിതിന് പിന്നാലെ 10 റൺസ് നേടിയ ശിഖർ ധവാൻ റൺഔട്ടായി . ആദ്യ മത്സരത്തിൽ സെഞ്ചുറിയുമായി ടീം ഇന്ത്യക്ക് വിജയം സമ്മാനിച്ച് കെഎൽ രാഹുലിന് പിടിച്ച് നിൽക്കാനായില്ല . ആറ് റൺസ് നേടിയ രാഹുലിനെ പ്ലങ്കറ്റ് ക്ലീൻ ബൌൾഡാക്കി . 22 റൺസ് കൂട്ടിച്ചേർക്കുന്നതിനിടെയാണ് ആദ്യ മൂന്ന് വിക്കറ്റും നഷ്ടമായത് . നായകൻ വിരാട് കോലി ക്രീസിലുള്ളതാണ് ഇന്ത്യക്ക് ആശ്വാസം . കോലിക്ക് പിന്തുണയുമായി റെയ്നയും ക്രീസിലുണ്ട് . ഒടുവിൽ വിവരം ലഭിക്കുമ്പോൾ ഇന്ത്യ 11.3 ഓവറിൽ 3 വിക്കറ്റിന് 74 റൺസ് നേടിയിട്ടുണ്ട് . ആദ്യ മത്സരം കളിച്ച ടീമിൽ മാറ്റങ്ങളൊന്നുമില്ലാതെയാണ് ഇന്ത്യ ഇറങ്ങിയത് . ഇംഗ്ലണ്ട് ടീമിൽ മോയിൻ അലിക്ക് പകരം ജാക് ബോൾ അന്തിമ ഇലവനിലെത്തി . ടോസ് നേടിയ ഇംഗ്ലണ്ട് ഫീൽഡിംഗ് തെരഞ്ഞെടുക്കുകയാരുന്നു . മൂന്ന് മത്സരങ്ങളടങ്ങിയ പരമ്പരയിലെ ആദ്യ മത്സരം ജയിച്ച ഇന്ത്യ 1 - 0ന് മുന്നിലാണ് .


ഒത്തുകളി ആരോപണത്തെ തുടർന്ന് ശ്രീശാന്തിന് ബിസിസിഐ ഏർപ്പെടുത്തിയിരുന്ന ആജീവനാന്ത വിലക്ക് ഹൈക്കോടതി നീക്കി . ഇനി ക്രിക്കറ്റ് കളിക്കാൻ ശ്രീശാന്തിന് തടസ്സമില്ല . ഒത്തുകളി കേസ് കോടതി തള്ളിയതിനാൽ വിലക്ക് നിലനിൽക്കില്ല . ശ്രീശാന്തിനെ പോലെയൊരു കളിക്കാരനെ അധികകാലം മാറ്റിനിർത്താൻ കഴിയില്ല . ശ്രീശാന്തിനു വിലക്ക് ഏർപ്പെടുത്തിയതുവഴി സ്വാഭാവിക നീതിയുടെ ലംഘനമുണ്ടായി . കുറ്റവിമുക്തനാക്കിയ കോടതി വിധി ബി . സി . സി . ഐ വിലയ്ക്കെടുക്കണമായിരുന്നു . ഉത്തരവാദിത്തം നിറവേറ്റുന്നതിൽ ബി . സി . സി . ഐയുടെ ഭാഗത്തുനിന്നും വീഴ്ചയുണ്ടായി എന്നും കോടതി വിലയിരുത്തി . സ്കോട്ടീഷ് ലീഗിൽ കളിക്കുന്നതിനായാണ് ആജീവനാന്ത വിലക്ക് നീക്കണമെന്ന് ആവശ്യപ്പെട്ട് ശ്രീശാന്ത് കോടതിയെ സമീപിച്ചത് . നേരത്തെ ശ്രീശാന്തിനെതിരായ കുറ്റപത്രം പട്യാല കോടതി റദ്ദാക്കിയിരുന്നു . ഇതേതുടർന്ന് വിലക്ക് നീക്കണമെന്ന് ആവശ്യപ്പെട്ട് ശ്രീശാന്ത് ബി . സി . സി . ഐയെ സമീപിച്ചിരുന്നു . എന്നാൽ അച്ചടക്ക നടപടി പിൻവലിക്കാൻ കഴിയില്ലെന്നായിരുന്നു ബിസിസിഐയുടെ നിലപാട് . ജസ്റ്റീസ് മുഹമ്മദ് മുഷ്താഖ് അധ്യക്ഷനായ ബെഞ്ചാണ് ശ്രീശാന്തിൻറെ കരിയറിലെ സുപ്രധാനമായ വിധി പ്രസ്താവിച്ചത് . കഴിഞ്ഞ ദിവസങ്ങളിൽ പി . യു ചിത്ര കേസിൽ സുപ്രധാന ഇടപെടൽ നടത്തിയ ശേഷം കായിക മേഖലയിൽ ഹൈക്കോടതിയിൽ നിന്നുണ്ടാകുന്ന മറ്റൊരു നിർണായക വിധിയാണിത് . അച്ചടക്ക നടപടിയിൽ ഇടപെടാൻ കഴിയില്ലെന്നായിരുന്നു ബി . സി . സി . ഐയുടെ വാദം . ഇതിൽ സിവിൽ സ്വഭാവമുള്ള കേസുണ്ടെന്നും ബി . സി . സി . ഐ ചൂണ്ടിക്കാട്ടി . എന്നാൽ മുഹമ്മദ് അസറുദ്ദീൻ , അജയ് ജഡേജ എന്നിവരുടെ കേസുകളിൽ കോടതികൾ ഇടപെട്ടത് ശ്രീശാന്തിന്റെ അഭിഭാഷകൻ ചൂണ്ടിക്കാട്ടി . 2013 സെപ്തംബറിലാണ് ശ്രീശാന്തിന് വിലക്ക് ഏർപ്പെടുത്തിയത് . വിലക്ക് നീങ്ങിയതോടെ ബി . സി . സി . ഐ തലത്തിലുള്ള ഏതു മത്സരത്തിലും ശ്രീശാന്തിന് പങ്കെടുക്കാം . സുപ്രീം കോടതി നിയോഗിച്ച സമിതി ബിസിസിഐയുടെ തലപ്പത്ത് ഉള്ളതിനാൽ ശ്രീശാന്തിന് കളിക്കളത്തിലേക്ക് മടങ്ങാൻ തടസ്സമുണ്ടാകില്ലെന്ന് കരുതാം . കോടതി വിധിയിൽ സന്തോഷമുണ്ടെന്നും ആശ്വാസം തോന്നുന്നതായും ശ്രീശാന്ത് പ്രതികരിച്ചു . വിധി കേൾക്കുന്നതിന് ശ്രീശാന്ത് കോടതിയിൽ എത്തിയിരുന്നു


ജൂറി ചെയർമാൻ പകുതി തമാശയായും പകുതി കാര്യമായിട്ടുമാണ് മലയാളി മാധ്യമപ്രവർത്തകരോട് ആ അഭ്യർത്ഥന നടത്തിയത് . മലയാളം വാക്കുകൾ അത്രത്തോളം അദ്ദേഹത്തെ കുഴപ്പത്തിലാക്കി . പക്ഷെ മലയാള സിനിമ തന്നെ ഏറെ അത്ഭുതപ്പെടുത്തിയെന്ന് എത്ര പറഞ്ഞിട്ടും ശേഖർ കപൂറിന് മതിവന്നുമില്ല . പ്രാദേശിക സിനിമകളുടെ മേന്മ എടുത്തു പറഞ്ഞുകൊണ്ടാണ് അദ്ദേഹം പ്രഖ്യാപനം തുടങ്ങിയത് . ലോകനിലവാരത്തോടാണ് പ്രാദേശിക സിനിമകളെ കപൂർ ചേർത്തുവച്ചത് . മലായളികളുടെ അഭിമാനമായി ആദ്യം പ്രഖ്യാപനത്തിൽ ഇടംപിടിച്ചത് ടേക്ക് ഓഫും നടി പാർവതിയുമാണ് . പാർവതി മികച്ച നടിക്കുള്ള പരിഗണനാപട്ടികയിൽ ഉണ്ടായിരുന്നെന്നും വലിയ ചർച്ചകൾ ഇക്കാര്യത്തിൽ നടന്നെന്നും അദ്ദേഹം പറഞ്ഞു . ടേക്ക് ഓഫിനെക്കുറിച്ച് ബ്യൂട്ടിഫുളെന്ന് പറഞ്ഞ കപൂർ തൊണ്ടിമുതലിലും ദൃക്സാക്ഷിയിലുമെത്തിയപ്പോൾ ബ്രില്ല്യൻറ് എന്ന വാക്കാണ് ഉപയോഗിച്ചത് . ബ്രില്ല്യൻറ് ഫിലിം , ബ്രില്ല്യൻറ് സ്ക്രീൻപ്ലെ , ഗ്രേറ്റ് പെർഫോമൻസ് അഭിനന്ദന വാക്കുകൾ ചൊരിഞ്ഞ കപൂറിന് സിനിമയുടെ പേര് പക്ഷെ ചെറിയ തലവേദന ഒന്നുമല്ല നൽകിയത് . തൊണ്ടി മുതലും ദൃഷ്യും എന്നാണ് ആദ്യം വായിച്ചത് . പറഞ്ഞത് അത്ര ശരിയായില്ലെന്ന് അദ്ദേഹത്തിന് തന്നെ മനസ്സിലായി . മാലമോഷണം എന്ന അർത്ഥത്തിൽ എളുപ്പത്തിൽ ചെയിൻ സ്നാച്ചിംഗ് എന്ന് വിളിക്കാമെന്നായി . ജൂറി അംഗങ്ങൾ തമ്മിൽ അങ്ങനെയായിരുന്നത്രെ പറഞ്ഞിരുന്നത് . പിന്നെ ഓരോ വാക്കിൻറെയും സ്പെല്ലിംഗും പറഞ്ഞു . ഈ സമയത്താണ് മലയാളി മാധ്യമപ്രവർത്തകർ കപൂറിൻറെ രക്ഷക്കെത്തിയത് . പേര് വഴങ്ങിയില്ലെങ്കിലും തൊണ്ടിമുതലിലും ദൃക്സാക്ഷിയിലും തുടങ്ങിയ പ്രശംസ അദ്ദേഹം മലയാള സിനിമയ്ക്കും ആവോളം നൽകി . മലയാളത്തിലെ ഒരു നടൻ രണ്ട് സിനിമകളിൽ നടത്തിയ പ്രകടനം എടുത്തുപറഞ്ഞു . ഹിന്ദി സിനിമയ്ക്ക് ഒരിക്കലും ഈ നിലവാരത്തിലേക്ക് എത്താൻ കഴിയില്ലെന്നും കൂട്ടിച്ചേർത്തു . തൊണ്ടി മുതലും ദൃക്സാക്ഷിയുമെന്ന് പിന്നെയും പല തവണ അദ്ദേഹത്തിന് പറയേണ്ടിവന്നു . സഹനടനുള്ള പുരസ്കാരപ്രഖ്യാപന സമയമായപ്പോൾ കപൂറിൻറെ ശരീരഭാഷയിൽ നിന്ന് തന്നെ ഫഹദ് ഫാസിലിൻറെ പേര് അദ്ദേഹത്തോട് പറയാൻ മലയാളി മാധ്യമപ്രവർത്തകർക്കായി . ഈ പേര് കൃത്യമായി പറഞ്ഞില്ലേയെന്ന് അദ്ദേഹം തിരിച്ച് ചോദിക്കുകയും ചെയ്തു . മികച്ച ഗായകൻറെ പേര് പറയാൻ ശേഖർ കപൂറിന് അധികം ബുദ്ധിമുട്ടേണ്ടിവന്നില്ല , കെ ജെ യേശുദാസ് . പക്ഷെ പാട്ട് വീണ്ടും കുഴക്കി . ‘പോയ് മറഞ്ചിന കാലം’ എന്നത് പോയ് മറഞ്ഞകാലമെന്ന് മലയാളികൾ ശരിയാക്കി നൽകി . അപ്പോഴാണ് ഏതെങ്കിലും മലയാളി മാധ്യമപ്രവർത്തകൻ അടുത്തിരിക്കുമോയെന്ന് അദ്ദേഹം ചോദിച്ചത് . ജയരാജ് , ഭയാനകം , ആളൊരുക്കം , ഇന്ദ്രൻസ് മലയാളികൾക്ക് അഭിമാനമായി പിന്നെയും പല പേരുകൾ ജൂറി ചെയർമാൻറെ വായിൽ നിന്ന് വന്നുകൊണ്ടേയിരുന്നു .


വിവോയുടെ പുതിയ സ്മാർട്ട്ഫോൺ വിവോ വി11 കേരള വിപണിയിൽ . 6 . 3 ഇഞ്ച് ഡിസ്പ്ലേയും , നിരവധി ഫീച്ചറുകൾ അടങ്ങിയ ഡ്യുവൽ ക്യാമറയും , മീഡിയാടെക് ഹീലിയോ പി 60 പ്രൊസസറുമാണ് ഈ ഫോണിന്റെ പ്രധാന സവിശേഷതകൾ . മെയ്ക് ഇൻ ഇന്ത്യ പദ്ധതിയുടെ ഭാഗമായി പൂർണമായും ഇന്ത്യയിൽ അവതരിപ്പിച്ച വി 11 , ഫ്ളിപ്പ്കാർട്ട് , വിവോ ഇന്ത്യ ഇ - സ്റ്റോർ , എന്നീ ഓൺലൈൻ വിപണികളിൽ നിന്നും കേരളത്തിലുടനീളമുള്ള റീടെയിൽ സ്ഥാപനങ്ങൾ നിന്നും ലഭ്യമാകും . മീഡിയടെക് ഹീലിയോ പി 60 പ്രോസസ്സർ ശക്തിയേകുന്ന ഫോൺ ആൻഡ്രോയിഡ് 8.1 അടിസ്ഥാനമാക്കിയ ഫൺ ടച്ച് 4.5ഓപ്പറേറ്റിംഗ് സിസ്റ്റത്തിലാണ് പ്രവർത്തിക്കുക . 6 ജിബി റാമും , 64 ജിബി ഇന്റേണൽ സ്റ്റോറേജും ഉണ്ട് . മൈക്രോ എസ്ഡി കാർഡ് ഉപയോഗിച്ച് സ്റ്റോറേജ് 256 ജിബി വരെ വികസിപ്പിക്കുവാനും സാധിക്കും . ഫേസ്ബുക്ക് , വാട്സ് ആപ്പ് , പ്ലേ സ്റ്റോർ , ഗൂഗിൾ ക്രോം , ഗൂഗിൾ ഫോട്ടോസ് തുടങ്ങിയ നിരവധി ആപ്ലിക്കേഷനുകൾ പ്രീ ഇൻസ്റ്റാൾ ചെയ്തിരിക്കുന്ന വി11ൽ യുഎസ്ബി , വൈഫൈ , ബ്ലൂടൂത്ത് , ജിപിഎസ് , ഒടിജി , എഫ്എം തുടങ്ങിയ കണക്ടിവിറ്റി സംവിധാനങ്ങളും ഒരുക്കിയിട്ടുണ്ട് . 3315 എംഎഎച്ച് ബാറ്ററിയാണ് വിവോ വി 11ന് ശക്തിപകരുക . പുറത്തിറക്കലിനോടനുബന്ധിച്ച് കാപ്പിറ്റൽഫസ്റ്റ് ഉപയോക്താക്കൾക്ക് അഞ്ച് ശതമാനം കാഷ്ബാക്കും , എച്ച്ഡിഎഫ്സി ഡെബിറ്റ് കാർഡ് ഉടമകൾക്ക് 2,000 രൂപ കാഷ്ബാക്കും പേടിഎം മാൾ ക്യുആർകോഡ് ഉപയോഗിച്ച് ഫോൺവാങ്ങുന്നവർക്ക് 2,000 രൂപ കാഷ്ബാക്കും ലഭിക്കും . ആറ് മുതൽ എട്ട് മാസം വരെയുള്ള ഫോണുകൾക്ക് ബൈബാക്ക് ഗാരന്റിയും കമ്പനി ഉറപ്പ് നൽകുന്നു . ആറ് മാസത്തേക്ക് സൌജന്യമായുള്ള വൺ ടൈം സ്ക്രീൻ റീപ്ലേയ്സ്മെന്റ് കമ്പനി ഉറപ്പു നൽകുന്നുണ്ട് . നോ കോസ്റ്റ് ഇഎംഐയും ലഭ്യമാണ് . വെറും 499 രൂപയ്ക്ക് വോഡഫോൺ ഐഡിയ പോസ്റ്റ് പെയ്ഡ് ഉപയോക്താക്കളുടെ ഫോണുകൾക്ക് ഡാമേജ് ഇൻഷുറൻസ് ലഭിക്കും . ഒപ്പം 600 ജിബി ഡേറ്റയും ഉണ്ടാവും . പ്രീപെയ്ഡ് ഉപയോക്താക്കൾക്കാകട്ടെ 820 ജിബി ഡേറ്റയും ലഭിക്കും .


പുതുച്ചേരി വാഹന രജിസ്ട്രേഷൻ തട്ടിപ്പുമായി ബന്ധപ്പെട്ട് നടൻ ഫഹദ് ഫാസിൽ നൽകിയ ജാമ്യാപേക്ഷയിൽ വിധി നാളെ . ഹർജിൽ വാദം പൂർത്തിയായി . മുൻകൂർ ജാമ്യം നൽകുന്നതിനെ പ്രോസിക്യുഷൻ എതിർത്തു . ആലപ്പുഴ ജില്ലാ സെഷൻസ് കോടതിയാണ് വിധി പറയുക . അതേസമയം അമല പോൾ ഹൈക്കോടതിയിൽ സമർപ്പിച്ച മുൻകൂർ ജാമ്യാപേക്ഷ ജനുവരി അഞ്ചിലേക്ക് മാറ്റി . പോണ്ടിച്ചേരിയിലെ വ്യാജമേൽവിലാസത്തിൽ വാഹനങ്ങൾ റജിസ്റ്റർ ചെയ്ത് നികുതി വെട്ടിച്ച കേസിൽ ചോദ്യം ചെയ്യലിന് ഹാജരാകണമെന്നാവശ്യപ്പെട്ട് അമല പോളിനും നടൻ ഹഫദ് ഫാസിലിനും ക്രൈം ബ്രാഞ്ച് നോട്ടിസ് നൽകിയിരുന്നു . കേസുമായി ബന്ധപ്പെട്ട് മൊഴിയെടുക്കുന്നതിനായി തിരുവനന്തപുരത്തെ പൊലീസ് ആസ്ഥാനത്തുള്ള ക്രൈം ബ്രാഞ്ച് ഓഫിസിൽ എത്താൻ ആവശ്യപ്പെട്ടാണ് ഇവർക്ക് നോട്ടിസ് നൽകിയിരുന്നത് . എന്നാൽ ഇരുവരും ചോദ്യം ചെയ്യലിന് ഹാജരായിരുന്നില്ല . ക്രൈം ബ്രാഞ്ചിന് മുന്നിൽ ഹാജരാകുന്നതിന് കൂടുതൽ സമയം വേണമെന്ന് അവർ അഭിഭാഷകൻ മുഖേന ആവശ്യപ്പെട്ടു . ഷൂട്ടിങ് തിരക്കുകൾ ചൂണ്ടിക്കാട്ടിയാണ് ചോദ്യം ചെയ്യലിന് ഹാജരാകുന്നതിന് അമലാ പോൾ കൂടുതൽ സമയം ആവശ്യപ്പെട്ടത് . അമലപോളും , ഫഹദും , സുരേഷ്ഗോപിയും ആഡംബര കാറുകൾ രജിസ്റ്റർ ചെയ്തിരിക്കുന്നത് പോണ്ടിച്ചേരിയിലെ വ്യാജ മേൽവിലാസത്തിലാണെന്നും അതുവഴി ലക്ഷങ്ങൾ നികുതി വെട്ടിച്ചെന്നും ക്രൈം ബ്രാഞ്ച് നടത്തിയ അന്വേഷണത്തിൽ കണ്ടെത്തിയിരുന്നു . നികുതി ലാഭിക്കുന്നതിന് പോണ്ടിച്ചേരിയിൽ വാഹനരജിസ്ട്രേഷൻ നടത്തിയ സംഭവം വാർത്തയായതിനെ തുടർന്ന് ഫഹദ് കേരളത്തിൽ നികുതി അടച്ചിരുന്നു . 17 . 68 ലക്ഷം രൂപയാണ് ആലപ്പുഴ ആർടി ഓഫീസിൽ മാനേജർ വഴി ഫഹദ് നികുതി അടച്ചത് . ഫഹദിന്റെ 70 ലക്ഷം രൂപ വിലയുള്ള മേഴ്സിഡസ് ഇ ക്ലാസ് ബെൻസ് കാർ പോണ്ടിച്ചേരിയിൽ വ്യാജ വിലാസത്തിലാണ് രജിസ്റ്റർ ചെയ്തിരുന്നത് . പോണ്ടിച്ചേരിയിൽ ഒന്നര ലക്ഷം രൂപ നൽകിയാൽ കാർ രജിസ്റ്റർ ചെയ്യാം . എന്നാൽ പോണ്ടിച്ചേരിയിൽ താമസിക്കുന്ന ആളുടെ പേരിൽ മാത്രമേ കാർ രജിസ്റ്റർ ചെയ്യാൻ സാധിക്കൂ . ഈ ചട്ടം ലംഘിച്ചാണ് വ്യാജ മേൽവിലാസം ഉണ്ടാക്കി ഫഹദ് കാർ രജിസ്റ്റർ ചെയ്തത് . പോണ്ടിച്ചേരിയിൽ വാഹന രജിസ്ട്രേഷൻ നടത്തിയ നടൻ സുരേഷ് ഗോപിയും മുൻകൂർ ജാമ്യാപേക്ഷ നൽകിയിരുന്നു . കേസിൽ സുരേഷ് ഗോപിയെ അറസ്റ്റ് ചെയ്യുന്നത് കോടതി താൽക്കാലികമായി തടഞ്ഞിരിക്കുകയാണ് .


സേവനങ്ങളിൽ ഗുണനിലവാരം ഉറപ്പുവരുത്താത്തതിന് വിവിധ ടെലികോം കമ്പനികൾക്ക് ലക്ഷങ്ങൾ പിഴ ചുമത്തി . റിലയൻസ് ജിയോ , എയർടെൽ , വോഡഫോൺ , ഐഡിയ , എയർസെൽ , ബിഎസ്എൻഎൽ എന്നീ കമ്പനികൾക്കെതിരെയാണ് ടെലികോം റെലുഗേലറ്റി അതോരിറ്റിയുടെ നടപടി . 2017 ഒക്ടോബർ , നവംബർ , ഡിസംബർ മാസങ്ങളിലെ പ്രവർത്തനം വിലയിരുത്തിയാണ് പിഴ ചുമത്തിയത് . വിപണിയിൽ ഏറെ ചലനം സൃഷ്ടിച്ച ജിയോക്ക് 31 ലക്ഷം രൂപയാണ് പിഴ . ഇന്റർകണക്ഷൻ പ്രശ്നങ്ങൾ , കോൾ സെന്ററുകളിലും കസ്റ്റമർ കെയറുകളിലും സേവനം ലഭിക്കാനുള്ള കാലതാമസം , ഉപഭോക്താക്കൾ ആവശ്യപ്പെട്ടാലും സേവനം അവസാനിപ്പിക്കാനുള്ള കാലതാമസം തുടങ്ങിയവയുടെ പേരിലാണ് ജിയോയ്ക്ക് പിഴ ചുമത്തിയത് . 29 ലക്ഷത്തോളം രൂപയാണ് ഐഡിയയ്ക്ക് ട്രായുടെ പിഴ . കോൾ മുറിഞ്ഞു പോകൽ , പ്രീ പെയ്ഡ് , പോസ്റ്റ് പെയ്ഡ് കണക്ഷനുകളിൽ ഉപഭോക്താക്കളിൽ നിന്ന് പണം ഈടാക്കുന്നതിലെ പ്രശ്നങ്ങൾ , കോൾ സെന്ററുകളുടെ പ്രവർത്തനത്തിലെ പ്രശ്നങ്ങൾ എന്നിവയാണ് ഐഡിയക്കെതിരെ കണ്ടെത്തിയ കുറ്റങ്ങൾ രാജ്യത്തെ ഏറ്റവും വലിയ ടെലികോം കമ്പനിയായ എയർടെല്ലിന് 23 ലക്ഷമാണ് പിഴ ചുമത്തിയത് . പോസ്റ്റ്പെയ്ഡ് - പ്രീപെയ്ഡ് ഉപഭോക്തക്കളിൽ നിന്ന് പണം ഈടാക്കുന്നതിനുള്ള പ്രശ്നങ്ങളും കോൾ സെന്ററുകളിലെ പ്രവർത്തനത്തിലെ പോരായ്മകളുമാണ് എയർടെല്ലിന് വിനയായത് . ഒൻപത് ലക്ഷം രൂപയാണ് വോഡഫോൺ ട്രായിക്ക് പിഴയിനത്തിൽ നൽകേണ്ടത് . കണക്ഷനുകൾ വേണ്ടെന്ന് വെച്ചവർക്ക് ഡെപ്പോസിറ്റ് തുക തിരികെ നൽകുന്നതിലെ കാലതാമസം , കോളുകൾ മുറിഞ്ഞുപോകൽ , സേവനങ്ങളിലെ കാലതാമസം എന്നിവയാണ് വോഡഫോണിന്റെ പ്രശ്നങ്ങളായി കണ്ടെത്തിയത് .